
1. Zuikis 


Automobilyje snopsojo du nelaimėliai. Per dulkiną priekinį stiklą 
akis erzino sėdanti saulė. Pro nuilsusių vyrų akis smėlėtam ap- 
linkkely plaukė suomiškos vasaros vaizdai, tačiau vakaro grožis 
nė vienam nerūpėjo. 

Tiedu buvo žurnalistas su fotografu, išvažiavę komandiruo- 
tėn. Du nelaimingi cinikai. Bemaž pusamžiai, tačiau jaunystės 
lūkesčių išsipildymo anaiptol nepatyrę. Vedę, bet apgauti, nu- 
vilti, ir skrandžio opos abiem jau graužėsi, ir visokiausi kitokie 
rūpesčiai kasdien galavo. 

Jiedu ką tik ginčijosi: grįžti į Helsinkį, o gal išmintingiau nak- 
čiai liktis Heinoloje. Dabar abu tylėjo. 

Burzgė pro vasaros vakaro grožį sukukę, bukai susitelkę, nė 
patys nepermanydami kelionės apmaudumo. Vargaus, rambaus 
dirdėjimo. 

Palei nedidelį kalnelį striksėdamas saulę gaudė zuikelis. Ato- 
kaitos apsvaigintas jis tupėjo ant užpakalinių kojyčių vidur ke- 
lio, apglėbtas raudono saulėlydžio tarytum paveiksle. 

Vairuojantis fotografas pamatė kely žvėrelį, tačiau kvaila gal- 
va veikė per lėtai ir jis nesuspėjo apsukti kiškio. Dulkinas pus- 
batis slėgiai nuspaudė stabdį, bet per vėlai. Persigandęs Žvėriu- 
kas šovė aukštyn - pasigirdo duslus stuktelėjimas, kai atsimušė į 
priekinio stiklo kampą - ir nuskrido miškan. 

— Ėė, zuikis, - ištarė Žurnalistas. 

— Velnio išpera, gerai, kad stiklo neįdaužė. 

Fotografas stabtelėjo ir grįžo ton vieton, kur partrenkė zuikį. 
Žurnalistas išlipo iš automobilio. 

— Nematyti? - abejingai paklausė fotografas. Jis nuleido du- 
relių stiklą, bet variklio neišjungė. 

— Ko? - šūktelėjo žurnalistas iš miško. 

Fotografas prisidegė cigaretę ir ėmė traukti užsimerkęs. Ati- 
toko tik tada, kai cigaretė nudegino nagus. 

— Grįžk, negaliu čia sėdėti dėl kažkokio trenkto zuikio. 

Išsiblaškęs Žurnalistas vaikštinėjo po miško progumą, priėjo 
nedidelį arimą ir peršokęs per griovį pažvelgė į sodrią žolę. Lau- 
kymėje išvydo zuikelį. 

Kairė užpakalinė zuikelio koja buvo lūžusi. Kabaliavo gailiai - 
žvėriukui taip skaudėjo, kad nevaliojo pabėgti net pamatęs ar- 
tėjant Žmogų. 

Žurnalistas paėmė zuikutį ant rankų - tas bailavo neapsako- 
mai. Žmogus atlaužė šakelės ir nosinės skiautėm pritvarstė įtva- 
rą. Zuikis glaudė snukutį tarp priekinių kojų, ausys virpčiojo nuo 
širdies daužymosi. 

Atsčiai nuo kelio pasigirdo dirgus automobilio burzgesys, du 
irzlūs garso signalai ir šūksmas: 

— Grįžk! Velniai griebtų, mes niekuomet nenusigausim į Hel- 
sinkį, jeigu stripinėsi po mišką! Vienas turėsi Žirglioti, jei tuč- 
tuojau nesugrįši! 

Žurnalistas tylėjo. Glaudė glėby mažutį žvėrelį. Rodos, susi- 
žeidė tik kojytę. Zuikelis pamažu rimo. 

Fotografas išlipo iš automobilio. Įniršęs dėbtelėjo miškan — 
bičiulio nebuvo matyti. Nusikeikė, prisidegė cigaretę ir suneri- 
męs paėjo keliu. Nuo miško nė garselis neatsklido, tad užgesi- 
nęs nuorūką jis suriko: 

— Velniai nematė, lik šičia, kvaily! 

Dar valandžiukę fotografas pasiklausė, tačiau nieko neišgir- 
do, įniršęs sėdo automobilin, subirzgino variklį, įjungė pavarą ir 
nulėkė. Po ratais dirdėjo žvyrkelis. Netrukus mašina pradingo. 

Žurnalistas su zuikiu glėby sėdėjo ant griovio krašto - panė- 
šėjo į užsigalvojusią senikę su mezginiu skreite. Fotografo auto- 
mobilio jau nesigirdėjo. Nusileido saulė. 

Paleidęs zuikelį žolėn žurnalistas valandėlę baiminosi, kad tas 
nepaspruktų, bet žvėriukas įsiglaudė į žolynus ir žmogaus vėl 
paimtas ant rankų nė trupučio nesibaimino. 

— Likom čia, - pasakė Žmogus zuikiui. 

"Tokia tad buvo Žmogaus padėtis: vienas kaip pirštas vasaros 
vakarą miške, tik su švarkeliu. Po teisybei, pamestas. 

Kas tokiais atvejais daroma? Gal reikėjo atsiliepti į fotografo 
šauksmus, - pagalvojo Žmogus. Gal reikėtų kely palaukti kitos 
mašinos ir pasiprašyti pavežamam - pačiam krapštytis į Heinolą 
arba į Helsinkį. 

Tokia mintis buvo ypačiai atkari. 

Žurnalistas atsegė piniginę. Keletas šimtinių, žurnalisto pa- 
žymėjimas, sveikatos draudimo pažymėjimas, žmonos fotogra- 
fija, kelios monetos, pora prezervatyvų, raktų ryšulėlis, senas Ge- 
gužės pirmosios ženklelis. Dar keli pieštukai, bloknotėlis, Žie- 
das. Bloknotėlyje darbdavio spaudas: „Žurnalistas Karlas Vata- 
nenas“. Sveikatos draudimo pažymėjimas liudijo Karlą Vatane- 
ną gimus 1942-aisiais. 

Vatanenas atsistojo, pažvelgė į paskutinę saulės atošvaistę ana- 
pus miško, linktelėjo zuikiui. Užmetė akį į kelią, bet nė nepaju- 
dėjo ton pusėn. Tik pakėlė zuikį nuo žemės, atsargiai įsidėjo 
švarko kišenėn ir nupėdino nuo arimo į blįstantį mišką. 

Įširdęs fotografas nulėkė į Heinolą. Prisipylė degalų ir nuspren- 
dė eiti į tą viešbutį, kuriame nakvoti siūlė Žurnalistas. 

Užsisakęs dvivietį kambarį fotografas nusimetė dulkinus dra- 
bužius ir šovė į dušą. Nusiprausęs nėrė į viešbučio restoraną. 
Manė, jog Žurnalistas ten tikrai greit atsiras. Tuomet galės viską 
išsiaiškinti. Fotografas išsiurbčiojo kelis bokalus alaus, o paval- 
gęs ėmė girkšnoti stipresnius gėrimus. 

Bet žurnalisto nesimatė. 

Fotografas iki išnaktų prasėdėjo viešbučio bare. Stebeilijo į 
juodą baro stalą ir nirčiai krimtosi dėl šitokios situacijos. Per 
vakarą apmąstė, kas nutiko. Suvokė, kad padarė klaidą palikda- 
mas bičiulį beveik laukiniame miške. Gal žurnalistas miške išsi- 
suko koją, gal paklydo ar prasmego raiste. Antraip tikrai būtų 
atsigavęs į Heinolą - kad ir pėsčiomis. 

Fotografas susiprato paskambinti žurnalisto žmonai į Helsinkį. 

Moteris snūdžiai atsakė, jog Vataneno nėra, o supratusi, kad 
skambina įgėręs, trenkė ragelį. Kai fotografas pamėgino vėl 
skambinti tuo pačiu numeriu, niekas neatsiliepė. Žinia, moteris 
ištraukė kištuką. 

Po pusiaunakčio fotografas pasigavo taksi. Nusprendė nukakti 
ten, kur paliko žurnalistą — gal tas tebelaukia. Taksistas girto 
keleivio paklausė, kur vežti. 

— Važiuokim šituo keliu, ir tiek. Pasakysiu, kur sustoti. 

Taksistas Žžvilgtelėjo į galinę sėdynę. Iš miesto per naktingą 
mišką, ir tiek? Iš daiktadėžės vairuotojas nepastebimai išsiėmė 
pistoletą ir pasidėjo tarp kojų. Neramus stebėjo keleivį. 

Palei vieną kalvelę šis tarė: 

- Čia sustokit. 

Vairuotojas siektelėjo ginklo. Tačiau girtasis ramiai išlipo iš 
mašinos ir ėmė šaukti miško link: 

— Vatanenai! Vatanenai! 

Nakties užgultas miškas nė aidu neatsiliepė. 

— Vatanenai! Ė, ar girdi, Vatanenai! 

Vyriškis nusiavė batus, pasiraitojo kelnių klešnes ir basas lei- 
dosi į mišką. Netrukus dingo tamsoje. Girdėjosi, kaip miške šau- 
kia Vataneną. „Keistokas tipas“, - pamanė taksistas. 

Kokį pusvalandį patriukšmavęs miško tamsybėj keleivis su- 
grįžo. Paprašęs skuduro nusišluostė purvinas kojas, užsitraukė 
batus ant basų pėdų - kojinės kyšojo iš švarko kišenės. Grįžo į 
Heinolą. 

— Kažkoks Vatanenas prapuolė? 

— Taip. Vakare palikau jį čia, ant kalnelio. Bet neberadau. 

— Ir aš nemačiau, - pagailiai atsakė vairuotojas. 

Fotografas pabudo viešbutyje apie vienuoliktą ryto. Sunkios 
pagirios plėšė galvą, pykino. Prisiminė dingusį žurnalistą. Rei- 
kėjo tučtuojau skambinti Vataneno žmonai į darbą. Fotografas 
išbėrė: 

— Nuėjo į kalnelį parsinešti zuikio ir negrįžo. Aš šaukiau, bet 
jis neatsiliepė, tai palikau jį tenai, o gal jis pats įsimanė likti. 

"Tuomet žmona paklausė: 

— Jis buvo girtas? 

— Ne. 

— Tai kur jis dabar, juk negali stačiai pradingti. 

— Stačiai pradingo. Juk namo dar negrįžo? 

— Ne. Ak, Dieve mano, jis išvarys mane iš proto. Aišku, turės 
pats pasiaiškinti. Svarbiausia, kad sugrįžtų namo, - pasakyk jam. 

— Negaliu pasakyti nežinodamas, kur jis. 

— Na, tai iškask jį ir liepk tučtuojau paskambinti man į darbą. 
Ir pasakyk, kad tai paskutinė jo kvailystė. Klausyk, pas mane 
atėjo klientas, taigi liepk jam paskambinti. Iki. 

Fotografas paskambino į darbą. 

— Tai va... ir dar štai kas: Vatanenas prapuolė. 

— Kur? - paklausė skyriaus redaktorius. 

Fotografas viską papasakojo. 

— Ateis laikas - sugrįš. Tas judviejų straipsnis nėra toks svar- 
bus, kad negalėčiau nukelti. Įdėsiu, kai Vatanenas grįš. 

Fotografas tarstelėjo, kad Vatanenui galėjo nutikti kokia ne- 
laimė. Helsinkis nuramino: 

— Sugrįš. Kas jam atsitiks, be to, tai jo reikalas. 

— Gal pranešti policijai? 

- Žmona praneš, jei norės. Jinai žino? 

— Žino, bet jai vis tiek. 

— Na, tai jau tikrai ne mūsų reikalas. 


2. Apsisprendimas 


Kvapnioje šieninėje ankstų rytą Vataneną pabudino paukščio 
giesmė. Po pažastim gulėjo zuikis — atrodė, stebi kregždutes, 
lakstančias į lizdą po kraigo sija. Gal jos dar lipdė lizdą, o gal 
jau turėjo jauniklių, kad šitaip stropiai skraidžiojo iš šieninės 
ir atgal. 

Pro senus šieninės rąstus spindo saulė, ir pernykštis šienas šil- 
dė. Kokią valandą Vatanenas tysojo ant šieno paskendęs minty- 
se, paskui pakilo ir išėjo su zuikiu glėby. 

Už žydinčios nešienautos lankos čiurleno upelis. Vatanenas 
paleido zuikį ant kranto, nusirengė ir išsimaudė šaltam vande- 
ny. Mažos žuvelės tirštais guotais juduliavo prieš srovę, išsi- 
gandusios menkiausio judesio, tačiau jų baimė bemat pradingo. 

Vatanenas pagalvojo apie žmoną Helsinkyje. Pasidarė negera. 

Jis nemylėjo žmonos. Kažkokia tulžinga persona, buvo tul- 
žinga, O teisingiau — savanaudė visus santuokos metus. Turėjo 
įprotį pirkiotis bjaurius drabužius — bjaurius ir nepraktiškus, ir 
dėvėdavo juos trumpai, nes ilgiau nė pati jais neapsikęsdavo. 
Vataneną žmona taip pat būtų pakeitusi, jei būtų įmanu jį pa- 
keisti taip paprastai kaip drabužius. 

Po sutuoktuvių žmona ėmėsi nuosekliai įrenginėti jų būstą, 
lizdelį. Namai tapo keistu moteriškų žurnalų įruošos patarimų 
kratiniu — trivialiu ir neskoningu. Tuose namuose viešpatavo ta- 
riamas radikalizmas su didžiuliais plakatais ir sunkiomis baldų 
dalimis, - per kambarį vargiai pereidavai neapsidaužęs, visos būs- 


ARTO PAASILINNA Iš ZUIKIO METAI 11 


to detalės buvo prieštaringos. Namai labai panėšėjo į Vataneno 
santuoką. 

Vieną pavasarį žmona pastojo, bet skubinai pasidarė abortą. 
Vaikiška lovelė sutrikdytų interjero vienovę, - pasakė, - tačiau 
tikresnę priežastį Vatanenas sužinojo po aborto: vaisius buvo ne 
Vataneno. 

— Nejau pavyduliauji negyvo vaisiaus, kvaily? - paklausė žmo- 
na, jam apie tai prakalbus. 

Vatanenas patupdė zuikelį prie upelio kranto, kad tas atsiger- 
tų. Mažutis kryžiuotas snukutis puolė lyžčioti vandenį - menkas 
žvėrelis, bet labai ištroškęs. Atsigėręs jis ėmė noringai šlamšti 
lapuotą pakrantės žolę. Užpakalinę kojelę dar labai sopėjo. 

„Turbūt reikėjo grįžti į Helsinkį“, - pagalvojo Vatanenas. Ką 
apie jo dingimą mano darbe? O, tai tikras darbas, tikros parei- 
gos! Žurnale, kuris iškelia tariamus trūkumus, tačiau uoliai nu- 
tyli visus esminius visuomenės paklydimus. Ant žurnalo viršelio 
kas savaitę supliskėdavo dykaduonių, misių, manekenių, muzi- 
kantų šeimų naujagimių veidai. Jaunesnis Vatanenas buvo pa- 
tenkintas didelio žurnalo reporterio darbu - nepaprastai pa- 
tenkintas, kad turi progą pasikalbėti su kokia neteisingai su- 
prasta asmenybe, geriausia - engiama valdžios. Tardavosi dir- 
bąs naudingą darbą, iškeldamas viešumon nors kokią kliaudą. 
Bet dabar, po daugelio metų, jau nebemanė padaręs ką nors 
gero — dirbo tai, ko reikalavo, pasitenkindamas tuo, kad pats 
neskatina nelygybės. Tokie buvo ir bendradarbiai - nusivylę, 
ciniški. Net rinkodaros ekonomistas žurnalistams pasakydavo, 
kokių straipsnių reikia leidėjui, o tie paskui rašydavo. Leidinys 
klestėjo, tačiau informacija niekam nerūpėjo - ji buvo skie- 
džiama, dangstoma, perdirbama į paviršutiniškus skaitalus. To- 
kia tat profesija. 

Tiesa, Vatanenui neblogai mokėjo, bet vis tiek jį nuolat ka- 
mavo bepinigystė. Bemaž po tūkstantį markių kas mėnesį išei- 
davo nuomai — Helsinkyje gyventi brangu. Per tą nuomą Vata- 

nenas niekad nenusipirks buto. Įsigijo jachtą, bet užją buvo sko- 
lingas. Vatanenas teturėjo vieną pomėgį - plaukioti jachta. Kar- 
tais žmona užvesdavo kalbą apie teatrą, tačiau jis nenorėjo nie- 
kur eiti su Žmona - net jos balsas buvo pakyrėjęs. 

Vatanenas atsiduso. 

Vasaros rytas skaistėjo, bet slogios mintys užgožė džiugulį. 
Širdperša nuslopo tik tada, kai zuikutis paėdė ir Vatanenas įsi- 
dėjo jį į kišenę. Žurnalistas leidosi tiesiai į vakarus - ten, iš kur 
atkliuvo vakar vakare. Miškas linksmai gaudė, Vatanenas niū- 
niavo „Du pameistrius“. Iš švarko kišenės kyščiojo zuikio ausys. 

Už poros valandų Vatanenas užėjo kaimą. Žengė šunkeliu ir 
atsirado šalia raudono kiosko - iš netyčių. Prie kiosko triūsinėjo 
mergina. Pasirodė, jog kaip tik rengiasi atidaryti tą mažą krau- 
tuvėlę. 

Vatanenas priėjo prie kiosko, pasisveikino ir atsisėdo ant 
prieangio. Atidariusi langines mergina įėjo vidun, atitraukė stik- 
lą ir tarė: 

— Kioskas atidarytas. Ko nori? 

Vatanenas nusipirko cigarečių ir butelį limonado. Mergina ati- 
džiai pasižiūrėjo ir paklausė: 

— Tu nusikaltėlis? 

— Ne... ar aš tau baisus? 

— Ne todėl klausiu. Pamaniau, nes atėjai nuo miško. 

Vatanenas išsitraukė zuikį ir patupdė ant kiosko suolelio. 

— O, turi triušiuką, — nusidžiaugė mergina. 

— Čia ne triušis, čia - zuikis. Radau. 

— Oi, vargšelis, kojelę skauda. Atnešiu jam morkų. 

Mergina nubėgo į artimiausius namus ir užgaišo valandėlę. 
Netrukus grįžo su ryšeliu žemėtų pernykščių morkų. Perliejusi 
morkas limonadu paslaugiai kyštelėjo zuikiui, bet tas neėdė. Mer- 
gina šiek tiek nusiminė. 

— Atrodo, jam nepatinka. 

— Jis šiek tiek negaluoja. Ar šitame kaime yra veterinaras? 

— Yra Matila, bet jis ne vietinis, vasarą atvažiuoja iš Helsin- 
kio, o žiemą išvažiuoja. Jo vasarnamis ten, ant ežero kranto. Jei- 
gu užlipsi ant kiosko stogo, tai pasakysiu kur. 

Vatanenas užlipo ant stogo. Mergina iš kiosko kiemo aiškino, 
kurion pusėn žiūrėti, kokios spalvos pastatas. Vatanenas žiūrė- 
j0, kur liepiamas, ir susigaudė, kuris veterinaro vasarnamis. Pas- 
kui, merginos prilaikomas iš užpakalio, nusikorė nuo stogo. 

Veterinaras Matila paskiepijo zuikį, rūpestingai sutvarstė už- 
pakalinę kojelę. 

— Jis patyrė šoką. Letenėlė tikrai sugis. Jeigu išsivešit jį į mies- 
tą, tai duokit šviežių salotų - ės. Salotas švariai perplaukit, kad 
nepaleistų pilvo. Gerti duokit tik šviežio vandens. 

Vatanenui sugrįžus prie kiosko sėdėjo keletas dykaujančių vy- 
rų. Mergina pristatė Vataneną: 

- Čia žmogus su zuikiu. 

Vyrai gėrė „Pilznerį“. Zuikis juos labai sudomino - ėmė apie 
jį klausinėti. Visi paspėliojo, kokio jis amžiaus. Vienas pasisakė 
prieš šienapjūtę visada pereinąs arimu ir pašūkaująs baidyda- 
mas žolyne tūnančius zuikių jauniklius. 

— Antraip pakliūva po šienapjovės ašmenim. Kažkurią vasarą 
pakliuvo net trys: vienam nukirto ausis, antram užpakalines ko- 
jas, o trečią perkirto pusiau. Kai išvaikydavau, nepakliūdavo nė 
vienas. 

Kaime buvo taip smagu, kad vienoje šieninėje Vatanenas pa- 
gyveno keletą dienų. 


3. Rikiavimas 


Vatanenas įsėdo į Heinolos autobusą, kadangi net smagiame kai- 
me amžinai dykam gyventi nedera. 

Kiūtojo su zuikiu krepšy ant galinės autobuso sėdynės. Čia 
rūkė keletas kaimiečių. Pamatę krepšyje zuikį užmezgė apie jį 
kalbą. Pastebėjo, kad šią vasarą zuikelių daugiau nei paprastai, 
paspėliojo, patinas ar patelė. Vataneno paklausė, ar ketina už- 
augusį zuikį pjauti ir valgyti. Vatanenas atsakė tokių ketinimų 
neturįs. Kaimiečiai pritarė: kas nudėtų savo šunį, juolab kad kar- 
tais prie gyvūno lengviau prisiriši nei prie žmogaus. 

Užsisakęs viešbutyje kambarį Vatanenas nusiprausė ir nulipo 
žemyn pavalgyti. Buvo pusiaudienis, restorane visai tuščia. Va- 
tanenas pasitupdė zuikelį ant kėdės šalimais. Metrdotelis su val- 
giaraščiu rankoje pasižiūrėjo į zuikį: 

— Tiesą sakant, čia draudžiama neštis gyvūnus. 

— Jis nepavojingas. 

Vatanenas užsisakė valgio sau ir zuikiui — šviežių salotų, tar- 
kuotų morkų ir šviežio vandens. Metrdotelis ilgai žiūrėjo, kai 
Vatanenas, užkėlęs zuikį ant stalo, šėrė salotom iš dubenėlio, 
bet nesudraudė. 

Pavalgęs Vatanenas iš vestibiulio paskambino žmonai į Hel- 
sinkį. 

— Čia tu? - užriko įširdusi žmona. - Iš kokios peklos skambi- 
ni? Tuoj pat grįžk namo! 

— Pamaniau, kad niekada nebegrįšiu. 

— Ak, šitaip pamanei! Tau galvoj negerai, turi parvažiuoti na- 
mo! Net neabejoju, kad už šitą numerį tave išmes iš darbo. Šįva- 
kar į svečius ateis Anteras su Kerte, o ką aš jiems pasakysiu? 

— Pasakyk, kad pabėgau iš namų, tai nors nepameluosi. 

— Negaliu šitaip pasakyti - ką jie pamanys? Jeigu tu šitaip mė- 
gini išsiskirti, tai pamatysi - nepavyks! Nepaleisiu tavęs, kai su- 
griovei man gyvenimą! Aštuonerius metus per tave praradau! 
Kvaila buvau, kad už tavęs ėjau! 

Moteris pravirko. 

— Greičiau verk, ir šiaip jau pokalbis brangiai atsieis. 

— Pasiskųsiu policijai, jei tuoj pat negrįši. Žinosi, kad reikia 
sugrįžti namo! 

— Vargu ar šitai policiją sudomins. 

— Paskambinsiu Ančiui Ruhonenui - pamatysi, kad turiu draugų! 

Vatanenas padėjo ragelį. 

Paskui paskambino bičiuliui Jurjui. 

— Klausyk, Jurjau, parduosiu tau tą jachtą. 

- Čia dabar, iš kur skambini? 

— Iš kaimo, iš Heinolos. Pamaniau: dabar negrįšiu į Helsinkį, 
O Man reikia pinigų. Pirksi? 

- Žinoma, pirksiu. Parduosi už penkiolika tūkstančių? 

— Sutarta. Pasiimk iš redakcijos raktus - kairėje pusėje, žemu- 
tiniame stalčiuje. Du raktai su mėlynu plastiko žiedu. Gali Lė- 
nos paklausti - pažįsti ją, paduos. Pasakyk, kad aš liepiau. Mo- 
kėsi grynais? 

— Mokėsiu, parduodi su vieta prieplaukoje? 

— Taip. Padaryk štai ką: nueik į banką ir sumokėk mano vek- 
selį, - Vatanenas padiktavo sąskaitos numerį, - paskui nueik pas 
mano žmoną, duok jai penkis tūkstančius markių, o likusius sep- 
tynis pervesk į Heinolos kooperacijos banką. Gerai? 

— Atiduosi man ir savo jūrinius žemėlapius? 

— Atiduosiu, juos žmona turi. Neužplauk ant akmenų, pradėk 
apžiūriai, kad ko bloga nenutiktų. 

— Sakyk, kodėl nusprendei parduoti tą jachtą? Nebesitveri? 

— Galima ir šitaip pasakyti. 

Kitądien Vatanenas, pasiėmęs zuikį, nužingsniavo į Heinolos 
banką. Žengė lengvai, jautėsi smagiai - šitai galėjai numanyti. 

Visko prišnekėta apie žmogaus šeštąjį pojūtį: juo artyn ban- 
ko, tuo aiškiau Vatanenui rodėsi, jog kažkas negerai. Jis sargiai 
prisiartino prie banko, nors nenujautė, koks pavojus ten gresia. 
Vatanenui dingtelėjo, kad kelių dienų laisvė įjautrino nuojautą, 
ir tos minties pasmagintas jis vypsodamas žengė į banką. 

Nuojauta neapgavo. Banko salėje nugara į duris sėdėjo Vata- 
neno žmona. Širdis subumbsėjo, kūną suvirpino neapykanta ir 
baimė. Ir zuikis krūptelėjo. 

Vatanenas puolė į gatvę. Kiek įkabindamas pasileido šaligat- 
viu. Praeiviai priblokšti spoksojo į žmogų, skuodžiantį iš banko 
su krepšiu, iš kurio kyšo zuikio ausytės. Perbėgęs kvartalą Vata- 
nenas šmurkštelėjo skersgatvin ir išvydo priešais nedidelės užei- 
gėlės duris. Bemat šovė vidun. Jam gniaužė kvapą. 

— Jūs tikriausiai Žurnalistas Vatanenas, - įsibedęs į zuikį pa- 
klausė durininkas, tarytum atpažinęs. - Jūsų čia kai kas laukia. 

Restorano gilumoje sėdėjo fotografas su skyriaus redaktoriu- 
mi. Jiedu sriūbčiojo alų ir Vataneno nepastebėjo. Durininkas 
paaiškino, jog ponai prašė atlydėti prie jų stalo Žmogų, panašų į 
Vataneną, galbūt turintį zuikį. 

Vatanenas vėl užsikūrė. 

Išdulkėjęs smuko į viešbutį ir ėmė svarstyti, ką blogai surikia- 
vo. Priėjo prie išvados, jog dėl visa ko kaltas tas velnio Jurjas. 

Vatanenas jam paskambino. Paaiškėjo, kad tas iš bukumo iš- 
pasakojo, kur pervedė pinigus, likusius už jachtą. Visa kita galė- 
jai numanyti: gaudyti Vataneno į Heinolą žmona suviliojo darb- 
davį, o pati dabar banke laukė Vataneno, ateisiančio pasiimti 
pinigų. Pinigai į banką buvo pervesti, bet kaip Vatanenui dabar 
be skandalo juos atsiimti? 

Reikėjo pamąstyti. 

Tr Vatanenas sugalvojo. Jis paprašė portjė išrašyti sąskaitą, ta- 
čiau pasakė, kad į jo kambarį netrukus ateis moteris su dviem 
vyrais. Paskui Vatanenas ant laiškinio popieriaus parašė keletą 
žodžių. Lapelį paliko ant stalo. Šitai atlikęs Vatanenas griebė 
telefono ragelį. Susirado telefono knygoje numerį restorano, ku- 
rian prieš valandėlę įšoko it katė karšton krosnin. Atsiliepė tas 
pats durininkas. 

— Čia žurnalistas Vatanenas. Malonėkit pakviesti vieną iš tų 
žmonių. 

— Vatanenas? - netrukus ragelyje pasigirdo skyriaus redakto- 
riaus balsas. 

— Aš, sveikas. 

— Pakliuvai, vargšeli. Žinai ką, tavo senė sėdi banke, o mes 
šičia. Greit ateik čia, važiuosim į Helsinkį. Baik kvailiojęs. 

— Klausyk, dabar negaliu ateiti. Turiu vienam kitam paskam- 
binti į užmiestį. Jūs visi trys ateikit į viešbutį, mano kambario 
numeris 312. Pasiimkit iš banko mano žmoną ir mes viską čia 
išsiaiškinsim. 

— Okei, ateisim. Lauk. 

— Žinoma. Iki. 

Tai taręs Vatanenas su zuikiu puolė iš kambario, sumokėjo 
portjė už gyvenimą viešbutyje, pokalbius telefonu ir pridūrė, kad 
kambarį perduotų tiems trims žmonėms, kurie tuoj ateis su juo 
susitikti. Nieko nelaukęs Vatanenas šmurkštelėjo gatvėn. 

Šoninėmis gatvelėmis Vatanenas nusigavo prie banko. Iš tolo 
patikrino, ar žmona tebebudi. Tebesėdėjo nelaboji. Vatanenas 
likosi laukti už kampo. 

Netrukus iš gretimos užeigos išėjo du žmonės - skyriaus re- 
daktorius su fotografu. Jiedu nužingsniavo į banką ir po valan- 
dėlės išėjo su Vataneno žmona. Visi trys nudrožė viešbučio link. 
Vatanenas išgirdo žmoną tariant: 

— Sakiau, kad kitaip jo nesučiupsim. 

Trijulei dingus iš akių Vatanenas ramiai įžengė į banką, priėjo 

prie kasos ir parodė asmens pažymėjimą. Tarnautoja perskaitė 
pavardę. 

— Jūsų ieškojo Žmona. Ką tik išėjo. 

— Žinau. Tuoj su ja susitiksiu. 

Vataneno vardu banke buvo sutarti septyni tūkstančiai mar- 
kių, - be šešių, kurias dabar atskaito už skubų pervedimą. Vata- 
nenas pasirašė ir pasiėmė pinigus. Turėjo ką skaičiuoti. Zuikis 
tupėjo ant stalo stikliniu paviršiumi. Banko tarnautojos pametė 
darbus ir susitelkė pasidžiaugti meiliu žvėreliu — visos siekė jį 
paglostyti. 

— Tik nelieskite užpakalinės kojelės, nes lūžusi, - geraširdiš- 
kai perspėjo Vatanenas. 

— Ak, koks nuostabus, - aiksėjo moterys. Banko salėje tvyrojo 
jaudulinga laimės atmosfera. 

Pagaliau išėjęs Vatanenas pasuko į taksi stotelę palei turgų, 
įsėdo į didžiulį juodą automobilį ir paliepė vairuotojui: 

— Į Mikelį, greičiau. 

Vataneno viešbučio kambaryje gaudė karštas pokalbis. Jį su- 
kėlė Vataneno raštelis, kuriame trijulė perskaitė: 

„Palikite mane ramybėje. Vatanenas“. 


4, Žolės 


Saulėtasis Mikelis. Visiška laisvė. Vatanenas sėdėjo ant suolelio 
centriniame miesto parke, zuikis žolėje ieškojo ėdesio. Nuo au- 
tobuso stoties žygiavo keturios ryškiais margais drabužiais apsi- 
taisiusios čigonės. Sustojo pasižiūrėti zuikio, paskui užkalbino 
Vataneną. Moteriškės buvo linksmos, įsigeidė zuikį nusipirkti. 
Jos žinojo, kur yra Savo laukinių paukščių ir Žvėrių apsaugos 
skyrius. Viena jų primygtinai įsisiūlė paburti Vatanenui: 

— Didžiulė gyvenimo permaina, - pasakė. 

Ji paaiškino, kad Vatanenas jautė didelį spaudimą ir padarė 
nepaprastą sprendimą. Vidurinioji delno linija rodanti audrin- 
gą ateitį, matyti daug kelionių, bet nėra ko nerimauti. Vatane- 
nui panorus atsilyginti, moteriškė atsisakė. 

— Ak, brangusis, vasarą pinigų nereikia. 

Ant apskrities Laukinių paukščių ir žvėrių apsaugos skyriaus 
raštinės durų kabojo lapelis, kad medžioklės ūkio pareigūno 
U. Kiarkiaineno reikia ieškoti namie. Vatanenas nusisamdė taksi 
ir nuvažiavo nurodytu adresu. Kieme lojo dideliausias šuo. Užuo- 
dęs zuikį jis ėmė tiesiog kaukti. Toliau Vatanenas nedrįso nė 
žingsnio žengti. 

Į kiemą išėjęs jaunyvas vyriškis subarė šunį. Vatanenas įėjo į pa- 
statą. Pasiūlęs svečiui sėstis pareigūnas paklausė, kuo galįs padėti. 

— Ką šitas žvėrelis ėda? — paklausė Vatanenas, iškeldamas iš 
krepšio ant stalo zuikį. - Heinolos veterinaras sakė, kad net sa- 
lotas, bet jų sunku gauti. Žolės jis, atrodo, neėda. 

Kiarkiainenas su noringu išmanumu apžiūrėjo zuikio jauniklį. 

— Patinėlis, kažin ar mėnesį sukakęs. Pasiėmėt jį? Gyvūnų ap- 
saugos įstatymai šitai griežtai draudžia. 

— Jis, ko gera, būtų neišgyvenęs, kojelė lūžusi. 

— Matau. Bet tai reikia įteisinti. Išrašysiu jums leidimą laikyti 
jį kaip prijaukintą gyvūną. 

Žmogus mašinėle išspausdino keletą eilučių popieriaus lape, 
apačioje uždėjo antspaudą ir pasirašė apatiniame kampe. Štai 
ką parašė: 

„Liudijimas 

Liudiju, kad šio dokumento turėtojui oficialiai leidžiama glo- 
boti ir laikyti laukinį miško zuikį, remiantis tuo, kad dokumento 
turėtojas pasiėmė šį laukinį gyvūną, susižalojusį užpakalinę kai- 
rę koją, vadinasi, gyvūnas galėjo žūti. 

Mikelis, U. Kiarkiainenas, Savo laukinių paukščių ir Žvėrių 
apsaugos skyrius“. 

— Šerkite zuikį jaunais dobiliukais - dabar jų rasite bet kur. 
Girdykit šviežiu vandeniu, nebrukite pieno. Tinka ir šviežia Žo- 
lė, ir miežių želmenys... jam patiks smilgos, pelėžirniai, taip pat 
visokius vikius mėgsta, ir rausvieji dobilai - tinkamas mitalas. 
Jeigu laikysite mieste, žiemą šerkite lapuočių brazdais, taip pat 
šaldytais mėlynių koteliais. 

— Kas per augalas tas pelėžirnis? Aš jo nepažįstu. 

— O vikius pažįstate? 

— Manau, kad pažįstu — ankštinis augalas su tokiom kibiom 
ataugėlėm, kaip žirnių. 

— Pelėžirnis panašus į vikį. Žydi geltonai — iš šito geriausiai 
pažinsite. Aš jį nupiešiu, galėsit pažiūrėti. 

Kiarkiainenas pasiėmė didelį popieriaus lapą ir ėmė paišyti 
augalą. Tiesa, jis buvo nelabai gabus piešėjas. Tvirtai suimtas 
pieštuko smaigalys giliai rėžėsi į popierių, porą kartų lūžo. Po 
ilgų pastangų augalas išryškėjo. Susidomėjęs Vatanenas pasižiū- 
rėjo į baigiamą piešinį. Kiarkiainenas patraukė popierių, paro- 
dydamas, jog nori netrukdomas baigti kūrybinį darbą. 

— O paskui tokie maži geltoni žiedeliai... velnias, reikėtų gel- 
tonos spalvos - tada geriau suprastumėt. Atsinešiu sūnaus ak- 
varelę. 

Kiarkiainenas atsinešė vandens ir ėmė spalvinti didžiulį au- 
galą. Žaliai nuspalvino stiebus bei lapus ir rūpestingai nušluos- 
tęs teptuką pradėjo geltonai dažyti žiedus. 

— Popierius šiek tiek per plonas, dažai liejasi. 

Nuspalvojęs žiedus geltonai Kiarkiainenas patraukė į šalį pie- 
šimo įrankius ir pūsčiodamas nudžiovino akvarelę. Ilgai žiūrėjo 
į savo kūrinį, vertindamas rezultatą atitraukė toliau. 

— Nežinau, kiek paveikslėlis gelbės, tačiau bendrais bruožais 
augalas šitoks - zuikis tokį tikrai noriai ės. Useliai išėjo kiek per 
stori — jie plonesni, palyginus su natūraliais. Ar turite portfelį — 
nelankstęs įsidėtumėt paveikslą. 

Vatanenas papurtė galvą. Kiarkiainenas padavė jam didelį pil- 
ką voką, kurian piešinys tilpo nesulankstytas. 

Vatanenas padėkojo už patarimus. Medžioklės ūkio pareigū- 
nas nusišypsojo droviai, tačiau patenkintas. Kieme vyrai šiltai 
atsisveikino. 

Taksistas pralaukė pusę valandos. Vatanenas paprašė vairuo- 
toją nuvežti į kokį miesto pakraštį - ten, kur vešli augmenija. 
Tinkama vieta radosi greitai: didelis beržynas su pakrašty žydin- 
čiom geltonom kiaulpienėm. 

Taksistas paklausė, ar negalėtų padėti skinti gėlių - jam prail- 
go įkaitusiame automobilyje. 

Vatanenas sutiko. 

Jis padavė taksistui Kiarkiaineno paveikslėlį. Netrukus girai- 
tėje taksistas džiugiai šūktelėjo: rado pelėžirnį. Ir kitokių me- 
džioklės ūkio pareigūno rekomenduotų augalų tenai augo. 

— Visuomet domėjausi augalais, - pasisakė taksistas. 

Po valandos vyrai buvo priskynę po didžiulį glėbį žolių. Zui- 
kis jas noringai ėdė. Iš kolonėlės taksistas atnešė vandens šva- 
riai išplautame automobilio rato gaubte. Zuikis ilgokai gėrė iš 

rato gaubto, o likutį taksistas pasidalijo su Vatanenu. Atsigėrus 
atgaivaus vandens vairuotojas vėl uždėjo gaubtą ant priekinio 
automobilio rato. 

— Galim šitas žoles nuvežti pas mus. Kad ir priebučio spintoj 
pagulės, kol gausit kambarį viešbutyje ar kitokį būstą. 

Mieste jiedu užsuko į vairuotojo namų kiemą. Abudu vyrai, 
suėmę žoles, įėjo į liftą ir pakilo ligi ketvirto aukšto. Duris atida- 
rė pažiūrėti kukli moteris. Ji šiek tiek nustebo pamačiusi sutuok- 
tinį su kitu vyriškiu, prisiglėbusius kvapnių žolių. 

— Helvi, čia šito keleivio žolės. Sukrausiu spinton, kol jų vėl 
prireiks. 

— O siaube, kur jos visos tilps, - sudejavo moteris, tačiau pa- 
stebėjusi piktą vyro žvilgsnį nutilo. 

Vatanenas susimokėjo už kelionę. Išeidamas padėkojo. Tak- 
sistas pasakė: 

— Paskambinkit ir aš atvešiu tas žoles. 


5. Sulaikymas 


Birželio vidury Vatanenas atsidūrė kely, vedančiame į Nurmą. 
Lijo, buvo šalta. 

Vatanenas atsiliko nuo autobuso, atvažiavusio iš Kuopijo ir 
išvykusio į Nurmą. Dabar nelauktai mirko pliaupiančiam kely. 
Iki Nilsijos bažnytkaimio driekėsi keletas kilometrų. 

Zuikio užpakalinė koja pagijusi, jis buvo gerokai paaugęs. Ge- 
rai, kad tilpo į krepšį. 

O už posūkio niūksojo namas - pažiūrėti prabangus pusantro 
aukšto būstas. Vatanenas nusprendė pasiprašyti nakvynės. Ap- 
sivilkusi lietpaltį sode kapstėsi moteris žemių nujuodintom ran- 
kom. Senyva moteriškė - Vataneno atminty iškilo žmonos pa- 
veikslas. Moteriškė šiek tiek panėšėjo į žmoną. 

— Laba diena. 

Moteris atsitiesė, pasižiūrėjo į atėjūną, paskui į šlapią zuikį, 
striksintį Vatanenui po kojų. 

— Aš Vatanenas, atvažiavau iš Kuopijo, bet netyčia atsilikau 
nuo autobuso, o reikėjo išlipti prie Nilsijos bažnyčios. Pas jus 
lynoja. Kaip jūs čia laikotės? 

Moteris stebeilijo į zuikį. 

— O kas šitas? 

— Čiagi zuikis. Jis nuo Heinolos, pasiėmiau į kelionę... drauge 
važinėjam. 

— Kokiu reikalu keliaujat? - įtariai paklausė moteris. 

— Be jokio tikro reikalo, bastomės su zuikiu visur, leisdami 

laiką... Kaip sakiau, atsilikau nuo autobuso ir jau pavargau. Gal 
galėčiau nors nakčiai prisiglausti? 

— Aš paklausiu Arno. 

Moteris pradingo viduje. Iš alkio zuikis ėmė krimsnoti sodo 
augalus. Vatanenas sudraudė jį, galų gale paėmė ant rankų. Laip- 
tuose pasirodė nedidelio ūgio, pliktelėjęs pusamžis vyriškis. Va- 
tanenui jis pasakė: 

— Eik sau. Pas mus likti nevalia. Nešdinkis kuo greičiau. 

Vatanenas siustelėjo. Paprašė žmogaus leisti bent taksi išsi- 
kviesti. 

Žmogus dar sykį paliepė nešdintis - dabar jau grėsliai. Vata- 
nenas žengtelėjo į laiptus, norėdamas pasiaiškinti, tačiau vyriš- 
kis movė vidun, užtrenkdamas duris prieš nosį. „Keistuoliai“, - 
pagalvojo Vatanenas. 

— Skambink, jis kažkoks trenktas, - girdėjosi už lango moters 
balsas. Vatanenas pamanė, jog tiedu vis dėlto iškvies taksi. 

— Taip, čia, pas Laurilą, atvažiuokit tučtuojau, jis stovi prie 
durų, mėgino brautis. Trenktas kažkoks. Su zuikiu. 

Nutilo. Vatanenas pamėgino atidaryti lauko duris. Užrakin- 
tos. Lijo. Pro langą vyras piktai suriko, kad nedaužytų durų. 

— Turiu ginklą! - šaukė vyriškis. 

Vatanenas atsisėdo į kiemo sūpynes - jos buvo su stogeliu. 
Moteris pro langą užriko: 

— Vidun nesibrauk! 

Netrukus į kiemą įvažiavo juodas policijos automobilis. Iš jo išli- 
po du uniformuoti policininkai. Priėjo prie Vataneno. Ant laiptų 
išdygo aniedu - rodydami į Vataneną sakė: gabenkit jį iš čia, štai jis. 

— Aha, - pasakė policininkai. - Ką čia krėtėt? 

— Prašiau, kad leistų išsikviesti taksi, o iškvietė jus. 

— Ir zuikį turite? 

Vatanenas atidarė krepšį, kuriame prieš valandėlę nuo lietaus 
pasislėpė zuikis. Tas baikščiai kyštelėjo, atrodė lyg kaltas. Poli- 
cininkai susižvalgė, susilinksėjo. Vienas pasakė: 

— Tai važiuojam. Duokit šen krepšį. 


6. Vyresnysis inspektorius 


Policininkai sėdėjo su zuikiu priekyje, Vatanenas - užpakalyje. 
Iš pradžių važiavo tylomis, tačiau netoli bažnyčios policininkas, 
laikantis krepšį su zuikiu, paklausė: 

— Galiu pasižiūrėti? 

— Joo, tik nekelkit už ausų. 

Atidaręs krepšį policininkas įsibedė į zuikį, kyštelėjusį galvą. 
Vairuojantis policininkas taip pat palinko prie žvėrelio. Kad ge- 
riau matytų, perjungė mažesnę pavarą sulėtindamas automobilį. 

- Šiųmetis, - pasakė vairuojantis policininkas. - Gal iš pirmos 
vados? 

— Vargu. Prieš kelias savaites buvo visai mažytis. Turbūt birže- 
lį atsiradęs. 

— Patinėlis, - pridūrė kitas policininkas. 

Privažiavo Nilsijos bažnyčią. Automobilis įsuko į nuovados 
kiemą. Zuikio krepšį uždarė. Vataneną įvedė vidun. Kabinete 
sėdėjo miegūstas budėtojas prasegtais marškiniais. Matėsi, kad 
jis pradžiugo atsiradus draugijai. 

Vatanenui pasiūlė sėstis: Jis išsiėmė iš kišenės pakelį cigare- 
čių ir pasiūlė policininkams. Šie iš pradžių susižvalgė, o paskui 
išsitraukė po cigaretę. Suskambo telefonas ir budėtojas pakėlė 
ragelį. 

— Nilsijos policininkas Heikinenas. Aha. Aišku, rytoj pasiim- 
sim. Ramu, šįvakar tik vienas incidentas. 

Lyg vertindamas budėtojas pasižiūrėjo į Vataneną. 

— Skambino, Laurila skambino, sakė, kad jėga veržėsi į vidų. 
Atrodo padorus, ką tik atvežė. Iki. 

Jis padėjo ragelį. 

— Socialinio aprūpinimo sekretorius. Reikės rytoj atvežti Hia- 
nineną į skyrių — sako, kitaip neis. 

Budėtojas tiriamai nužvelgė Vataneną. Patvarkė popierėlius 
ant stalo, paskui nutaisė oficialesnį balsą: 

— Taip... šitas reikalas. Norėčiau pasižiūrėti dokumentus. 

Vatanenas padavė jam piniginę. Policininkas išėmė iš jos as- 
mens dokumentus ir didelį pluoštą banknotų. Aniedu irgi pri- 
ėjo pažiūrėti, kas piniginėje. Budėtojas patikrino popierius, o 
tada ėmė skaičiuoti pinigus. Prireikė nemažai laiko. Dirbant ši- 
tą darbą kabinete aidėjo monotoniškas budėtojo balsas. Tai pa- 
nėšėjo į galutinį prezidento rinkimų balsų skaičiavimą. 

— Daugoka, - pasakė policininkas. - 5850 markių. 

Ilgokai spengė tyla. 

— Pardaviau jachtą, - galų gale paaiškino Vatanenas. 

— Kvito negavot? 

„Neišsaugojau“, - turėjo prisipažinti Vatanenas. 

— Niekados nesinešioju šitokių krūvų piniginėje, - tarė vienas 
Vataneną sulaikiusių policininkų. 

— Ir aš, - piktai pridūrė kitas. | 

— Ar jūs — tas pats Vatanenas, kuris rašo į savaitinius Žurna- 
lus? — paklausė budėtojas. 

Vatanenas linktelėjo. 

— Tai kokie reikalai jus čia atvedė? Ar kokį straipsnį rašot, 
kad tą zuikį pasiėmėt? 

Vatanenas atsakė, jog ne darbo reikalai jį čia atvedė. Paklau- 
sė, kur galėtų pernakvoti, nes jau lenkė nuovargis. 

— Bet mes turim daktaro Laurilos pareiškimą. Laurila yra Nil- 
sijos apylinkės gydytojas. Jis liepė jus sučiupti. Viskas. 

Vatanenas atsakė, kad, jo manymu, kažkoks Laurila negali 
tiesiog 1mti ir įsakyti suimti. 

„ — Bet vis tiek turim išsiaiškinti apie jus, juk kišenėje turit 
šitokią krūvą pinigų. O ką reiškia tas zuikis? Apylinkės gydyto- 
jas sako, kad jėga veržėtės vidun, grasinot ir vertėt kviesti tak- 
si... ir nakvynės reikalavot. "Tai, žinoma, pakankama priežastis 
jus sulaikyti, nors bylos nėra ko kelti. Jei pasakysit, kokiu rei- 
kalu važinėjat. 

Vatanenas atsakė, kad paliko namus ir darbą, iš tikrųjų tarsi 
pabėgo, ir dar nenusprendė, ko imsis. Tik pasižvalgys po šį kraštą. 

— Paklausiu Kuopijo vaikinų, — tarė budėtojas ir surinko nu- 
merį. - Sveiki, Heikinenas iš Nilsijos. Sulaikėm keistoką žmo- 
gų... pirmiausia, turi prijaukintą zuikį, yra žurnalistas, telefonu 
pranešta apie jo nusikaltimą: pažeidė namų ramybę, naktį bro- 
vėsi į namus... taip, piniginėje turi šešis gabalus. Neatrodo, kad 
trenktas - ne dėl to klausiu, bet ką su juo daryti? Jisai nori išei- 
ti... gali parašyti... sako, lyg ir niekur nevyksta, tiktai žvalgosi su 
tuo zuikiu. Ne, negirtas, padorus. Ta-aip. O jei įsisiautės... a-a, 
turbūt reiks uždaryti... Ačiū, pas mus lyja, visą dieną lijo. Viso. 

— Kuopijo vaikinai sakė, kad bent vienai nakčiai uždarytume į 
areštinę, nes dykinėjat ir šitiek pinigų turit, o dar tas pareiški- 
mas. Ar paklusit? 

— Gal galite paskambinti vyresniajam inspektoriui, juk jūs ne- 
pavaldūs Kuopijui. 

— Iš pat pradžių skambinom, bet vyresnysis inspektorius Žve- 
joja, griš tik apie dešimtą, jeigu iš viso grįš. Labai gaila, bet da- 
bar aš čia dirbu. Kuopijo vaikinai pasakė, kad nieku gyvu nepa- 
leistume, be to, kur tokį lietingą vakarą eisit. 

— Bet kur zuikį padėsit? — piktai paklausė Vatanenas. 

Dėmesys vėl nukrypo į zuikį, nes krepšys skaičiuojant pinigus 
buvo nukeltas ant grindų. Iš ten zuikis ramiai sekė apklausą. 
Matėsi, kad policininkams tai dar viena problema. 

— Taip... kur... o jeigu jį konfiskuotume ir paleistume miške? 
Ien jis tikrai išgyvens. 

Vatanenas parodė Mikelyje išrašytą leidimą. 

— Turiu oficialų leidimą laikyti šį Žvėrelį ir nevalia jo nei kon- 
fiskuoti, nei neteisėtai paleisti į mišką — kitaip tariant, iš ma- 
nęs atimti. Ir areštinėn negalima jo uždaryti, areštinė - perne- 
lyg kenksminga vieta jautriam laukiniam gyvūnėliui - gali nu- 
mirti. 

— Aš galiu parsinešti jį nakčiai namo, - pasiūlė kitas jaunesny- 
sis konsteblis, tačiau Vatanenas ir šį sprendimą atmetė: 

— Tiktai tuo atveju, jei mokat prižiūrėti laukinius graužikus ir 
turit tinkamas patalpas, be to, jį būtinai reikia šerti pelėžirniais 
ir visokiais kitokiais ypatingais augalais, antraip numirs apsinuo- 
dijęs. Mokėsite man kompensaciją, jei šitam zuikiui kas nors nu- 
tiks, o tai nepigus gyvūnas. 

Zuikis klausėsi pokalbio ir, rodės, linkčioja Vatanenui kalbant. 

— Tuomet kils visiška painiava, - ištrūko budėtojui. - Manau, 
eikit sau, O rytoj, kad ir dešimtą, ateikit į apklausą. Ir neškitės tą 
zuikį. 

— Nebūk kvailas, - perspėjo jaunesnieji konstebliai, - ką Lau- 
automobilio jis neturi - nežinia, iš kur atsirado. Gal tai net ne 
Vatanenas. 

— Taip... na, dar neišeikite. Reikia pagalvot. Kur, po velnių, 
tas inspektorius? Ar kas turi rūkyt? | 

Vatanenas dar sykį pasiūlė cigarečių. Vėl visi užsirūkė. Ilgai 
tylėjo. 

Galų gale jaunesnysis konsteblis tarė Vatanenui: 

— Supraskit teisingai. Tikrai nesam prieš jus nusistatę, bet ir 
policininkai laikosi tam tikrų nuostatų. Pavyzdžiui, jeigu netu- 
rėtumėt to zuikio, viskas būtų daug paprasčiau. Įvertinkit padė- 
tį mūsų požiūriu: iš kur mums žinoti, o gal išvažiuodamas iš Hel- 
sinkio ką nors nužudėt?.. O paskui gal iš galvos išėjot ir klajojat 
čia be jokio reikalo... taigi esate neprognozuojamas. 

— Nemalk niekų, - pasakė budėtojas. - Ne apie žmogžudystes 
kalbam. 

„ - Bet šitaip gali būti - teoriškai. Nesakau, kad taip yra, bet 
išties gali būti. 

— Ir aš galiu būti žudikas, - purkštelėjo budėtojas. Užgesinęs 
nuorūką jis piktai dėbtelėjo į zuikį, o paskui sumąstė: — O jei 
padarytumėm šitaip: jūs vis tiek liekate čia, kad ir šitame budė- 
tojo kabinete... kol prisiskambinsim vyresniajam inspektoriui, 
porai trejetui valandų. Paskui sutvarkysim šitą reikalą. Galite 
pamiegoti ant šitos kušetės, jeigu pavargot. Išvirtume kavos — 
kas čia bloga? Gerai? 

Vatanenas sutiko. 

Krepšį su zuikiu padėjo budėtojo kabinete ant gulto, kur nak- 
tį ilsėdavosi policininkai. Vatanenas paprašė, kad jam leistų ap- 
žiūrėti Nilsijos policijos areštuotųjų patalpas. Budėtojas su ma- 
lonumu šokosi rodyti. Visi nužygiavo prie areštinės ir budėtojas 
atidarė duris. 

— Nieko čia gero, dažniausiai čia laikom girtuoklius, retsykiais 
sėdi žmonės iš Tahkovuorio, ir žurnalistų čia būta, - aiškino bu- 
dėtojas Vatanenui. 

Nuovadoje gretimai buvo dvi areštinės. Kuklios patalpėlės. 
Langai be grotų, pilkų matinių stiklų, tarp jų - geležinis tinklas. 
Prie sienos prisraigtuota geležinė lova, neuždengtas unitazas, 
prie sienos nepajudinamai pritvirtinta kėdė. Kabėjo lempa be 
gaubto. 

- Šitą jie paprastai sudaužo įsiutę, o paskui sėdi pernakt tam- 
soj. Reikėtų pridengti plieniniu karkasu - aukštesni pasiekia. 

Policininkai išvirė kavos. Vatanenas prigulė budėtojo kabine- 
te. Pareigūnai patyliukais aptarinėjo Vataneno atvejį, manyda- 
mi jį užmigus. Vatanenas girdėjo, kaip vyrai keiksnojo Laurilą, 
o apskritai laikėsi nuomonės, kad atvejiš ypatingas ir bent jau iš 
pradžių reikia elgtis apdairiai. Vatanenas užsnūdo. 

Apie dešimtą vakare budėtojas pažadino Vataneną. Pasakė, kad 
surado vyresnįjį inspektorių ir kad tas greit ateis. Vatanenas pasi- 
trynė akis, žvilgtelėjo į krepšį po kojų ir pamatė, jog tas tuščias. 

— Vaikinai išsinešė zuikį į kiemą. Supratom, kad nepabėgs, ir 
pamanėm, jog jis alkanas, tai suieškojom tų pelėžirnių. Tikrai 
gerai ėdė. 

Sugrįžo jaunesnieji konstebliai su zuikiu. Policininkai paleido 
zuikį ant grindų, o tas pribarstė aplinkui spirų. Policininkai spardė 
spiras į pakampes, tačiau bergždžiai, tad paskui nutraukė nuo 
kavos stalelio staltiesę ir ja sušlavė spiras į pasienius. 

Į kiemą įriedėjo nedidelis geltonas automobilis. Vidun įžengė 
vyresnysis inspektorius. Pastebėjęs ant grindų zuikį nesutriko ir 
ištiesė Vatanenui ranką. 

— Savolainenas. 

Budėtojas viską atraportavo. Inspektorius buvo jaunas, tur- 
būt neseniai baigęs teisininkas, atvažiavęs į užkampį užsidirbti. 
Ataskaitos išklausė dalykiškai nusiteikęs. 

— Kuopijo vaikinai liepė uždaryti į areštinę? 

— Patarė, bet vis tiek neuždarėm. 

— Gerai, kad neuždarėt. Pažįstu tą Laurilą. 

Vyresnysis inspektorius peržiūrėjo Vataneno dokumentus ir 
grąžino pinigus. 

— Paskambinsiu tam gydytojui, - pasakė vyresnysis inspekto- 
rius ir paskambino. 

— Labas vakaras, čia vyresnysis inspektorius Savolainenas. Gir- 
dėjau, pareiškėt apie padarytą nusikaltimą. Tikrai. Vis dėlto tas 
jūsų pareiškimas neturi jokio pagrindo. Iyrime priėjom prie ši- 
tokios išvados. Tučtuojau privalot mums pasiaiškinti. Rytoj ne- 
gerai, tikrai negerai. Dėl šitos bylos turėsit nemalonumų, jei 
nepasiaiškinsit. Jeigu suinteresuota šalis spustelės, tai nežinau, 
kuo aš, kaip policijos tarnautojas, galėsiu padėti. Šiaip ar taip, 
žmogus, kurį per jus sulaikėm, gali iškelti bylą dėl neteisingo 
kaltinimo. Jis čia ilgokai prasėdėjo. Manęs tikriausiai nerasit, 
bet galite pasiaiškinti budėtojui - jis apklaus jus. Likit sveikas. 

Vyresnysis inspektorius nusišypsojo. Jis tarė Heikinenui: 

— Išklausyk tą Laurilą, paklausinėk šio bei to, kad viską gerai 

permąstytų. Klausk, ką išgalvosi, net pirštų atspaudus gali pa- 
imti. Paskui paleisk. Pasakyk, kad visuomeninis kaltintojas, ki- 
taip tariant, aš, kaltinimo nekelsiu, jeigu nukentėjusiajai pusei 
tai neatrodys nedovanotina. Sugebėsi. Taip, ojūs, Vatanenai, kur 
jūs eisite naktį? Aš iki ryto liksiu prie ežero, užmetėm ten tin- 
klus. Gal su tuo zuikiu vyktumėt kartu prie ežero? Turiu nedi- 
delę trobelę, kitaip tariant, sauną, ir zuikis gamtoje pabūtų, ir 
jūs ramiai išsimiegotumėt. 

Policininkai išlydėjo į kiemą Vataneną, vyresnįjį inspektorių 
ir zuikį. Vyresniajam inspektoriui budėtojas tarė: 

— Iš pat pradžių mačiau, kad tas Vatanenas - padorus vyras. 


7. Prezidentas 


Vyresnysis inspektorius miške turėjo nedidelę sauną, pastatytą 
iš senų rąstų ant liūliuojančio klampaus ežero kranto. Į namelį 
vedė klojinys. Krantas buvo vos kelių metrų. 

— Ten, namelyje - mano žvejybos draugas, keistokas žmogus, 
nors gana įdomus. Hanikainenas, pensijon išėjęs Kiuruvesio vy- 
resnysis inspektorius. 

Įėjus į namelį Hanikainenas sėdėjo prie kampinio židinio nu- 
gara į duris. Kepė žuvį. Perkėlęs į šalį gardeles jis paspaudė ran- 
ką. Pasiūlė karštos Žuvies ant sviestinio popieriaus. Vataneno 
pilvas buvo tuščias. Zuikiui davė šviežios žolės ir vandens. 

Vyrai išėjo, o Vatanenas atsidrėbė ant suolo. Snūduriuoda- 
mas jis jautė zuikį šokant į kojūgalį, patogiai susigūžiant ir taip 
pat įsitaisant miegoti. | 

Po pusiaunakčio Vatanenas per miegus išgirdo, kaip vyrai grį- 
Žo nuo ežero, tyliai pasikalbėjo prie trobelės, o paskui atsigulė 
miegoti. Vyresnysis inspektorius - ant saunos plautų, Hanikai- 
nenas - ant suolo. Zuikis pakėlė galvą, bet netrukus vėl užmigo. 

Rytą Vatanenas pabudo žvalus. Buvo aštuonios. Hanikaine- 
no gultas tuščias. Tikriausiai šiek tiek anksčiau pabudę žvejai 
lauke degino ugnelę. Virš viryklės pakabino kavinuką, iš plasti- 
kinio maišelio Hanikainenas išbėrė sviestinių riestainių. Ežere 
rėkė tilvikai. Vandenį gobė ryto rūkas - taisėsi skaisti diena. 

Išgėręs kavos vyresnysis inspektorius iškeliavo į tarnybą. Jo 
automobilio burzgesys miško kely tolo, iki nutilo. 

Atsinešęs iš trobelės lašinių Hanikainenas supjaustė juos ir pa- 
čirškino. Ant lašinių jis išvertė puskilograminę kiaulienos ir jau- 
tienos konservų skardinę. Mėsa apkepė greitai. Hanikainenas pa- 
raikė dideliais gabalais ruginės duonos ir, išdėliojęs ant jos karš- 
tutėlį kepsnį, padavė Vatanenui. Gardumėlis! Helsinkyje Vatane- 
nas iš ryto vos nurydavo kąsnį, o dabar kirto su pasigardžiavimu. 

Hanikainenas davė Vatanenui vyresniojo inspektoriaus Žve- 
jybos drabužius - guminius batus bei marškinius. Kasdienius ba- 
tus ir švarką paliko ant trobelės sienos vinies. Turbūt jie ir šian- 
dien ten tebekabo. Vyrai šalinėjo apie namelį visą dieną: žvejo- 
jo, virė Žuvienę, drybsojo saulėje žiūrėdami į ežerą mukliais kran- 
tais. Po pietų Hanikainenas ištraukė iš kuprinės butelį degtinės, 
atsuko kamštį ir įpylė abiem po burnelę. 

Hanikainenas buvo senyvas žmogus - bemaž septyniasdešim- 
ties, visai nužilęs, aukštas, įšnekus. Perdien vyrai susipažino. Va- 
tanenas pasipasakojo kelionės istoriją ir siekius. Paaiškėjo, kad 
Hanikainenas - vienišas našlys, vasarą įpratęs žvejoti su jaunuo- 
ju inspektoriumi. Jis puikiai permanė pasaulio įvykius, taipgi bu- 
vo linkęs į apmąstymus. 

Vatanenas svarstė: kokią Hanikaineno keistybę jaunesnysis ins- 
pektorius iš vakaro paminėjo - kol kas neiškilo jokių saviškų jo 
gyvenimo įpročių, - jeigu ramios vasarinės žūklės nelaikysime 
keistumu. Netrukus viskas išaiškėjo. 

Po antro degtinės puodelio Hainikainenas užvedė rimtą po- 
kalbį apie valstybinius reikalus. Jis kalbėjo apie vadovų atsako- 
mybę, jų galybę ir valdymo metodus ir pasisakė, kad išėjęs į pen- 
siją ėmė tyrinėti tuos dalykus. Hanikainenas visą gyvenimą dir- 
bo apylinkės vyresniuoju inspektoriumi, bet nepaprastai gerai 
išmanė Vakarų šalių konstitucijas, parlamentarizmo niuansus, 
socialistinių valstybių teisetvarką. Vatanenas nepaprastai dėme- 
singai klausėsi Hanikaineno kalbos apie tuos didingus dalykus 
bei problemas, kurias gana dažnai tenka spręsti ir Suomijos kon- 
stituciniam teismui. 

Hanikaineno manymu, Suomijos konstitucija respublikos pre- 
zidentui suteikia per didelius įgaliojimus valstybės reikalams 
spręsti. Vatanenui paklausus, ar Hanikainenas mano, kad prezi- 
dentas Kekonenas nesugeba tinkamai naudotis tąja tekusia val- 
džia, jis atsakė: 

— Aš daugelį metų vykdžiau tokį prezidento Kekoneno tyri- 
mą... ir prieinu prie išvados, kuri net mane patį šiurpina. Nesa- 
kau, kad mane šiurpina jo valdymo būdas - veikiau esu karštas 
jo valdymo šalininkas, bet vis dėlto... aš tik kaupiu duomenis, 
lyginu, atrenku, darau išvadas. Ir šitai kelia šiurpą. 

— Ką manote apie Kekoneną? 

- Šitai uoliai laikiau paslaptyje - tiktai Savolainenas ir vienas 
dailidė iš Pumalos apie tai žino. Nė vienas jų mano tyrimų išva- 
dų neišduos. Matai, tyrimų išvados tokios, kad jas paskelbęs pri- 
sidaryčiau keblumų - net teisinių nemalonumų, mažų mažiau- 
siai būčiau išjuoktas. 

Hanikainenas nenuleido akių nuo Vataneno, jo žvilgsnis šalo. 

— Aš senas, gal šiek tiek kvaištelėjęs... bet dar ne visiškas ko- 
pūstgalvis. Jeigu nori sužinoti, ką išsiaiškinau, turi pažadėti, kad 
tų Žinių nepanaudosi prieš mane ar kurį kitą. 

Vatanenas noringai pažadėjo. 

— Tai toks didingas dalykas, kad tegaliu paprašyti tavęs gerb- 
ti tai, ką papasakosiu, ir reikalauju, kad niekados manęs neiš- 
duotum. 

Buvo matyti, jog Hanikainenas dega noru pasidalyti savo pa- 
slaptimi. Jis užsuko kamštį, įkišo butelį į samanas ir guviai nu- 
žingsniavo trobelės link. Vatanenas nusekė iš paskos. 

Trobelės pasieny tarp lango ir stalo riogsojo didelis rudas 
lagaminas, kurį Vatanenas matė vakare, tačiau nekreipė dė- 
mesio. Hanikainenas užkėlė lagaminą ant gulto ir spragtelėjo 
sąsagas. Lagaminas atsidarė. Jame glūdėjo galybė dokumentų 
bei nuotraukų. 

— Ligi galo dar nesutvarkiau šito archyvo... tyrimas dar ne- 

baigtas, bet čia didžioji dalis. Iš to, kas čia yra, gana greit viską 
suprasi. 

Hanikainenas išėmė iš lagamino popierius: storus mašinėle 
prirašinėtus sąsiuvinius, keletą knygų, nuotraukų su preziden- 
tu Urhu Kekonenu visokiomis aplinkybėmis. Ir knygos buvo 
apie Kekoneną: paties Kekoneno kalbų rinktinės, Skiutos kny- 
gos apie Kekoneną ir keletas kitų, pasakojančių apie prezidentą, 
taipgi anekdotų knyga apie Kekoneną. Iš popierių kyšojo dau- 
gybė diagramų. Vatanenas pamatė, kad jos taip pat susijusios 
su Kekonenu. 

Hanikainenas išėmė keletą brėžinių, kur milimetriniame po- 
pieriuje buvo kruopščiai nubraižyti žmogaus kaukolės pjūviai. 
je parodė du gretimus kaukolės piešinius. - Pastebi skirtumą? 

Iš pirmo žvilgsnio piešiniai atrodė vienodi, tačiau labai ati- 
džiai įsižiūrėjus buvo matyti, kad jie šiek tiek skiriasi. 

— Šitas, kairysis - tai Urho Kekoneno kaukolė 1945 metais, 
kitaip tariant, tuoj po karo. O tas - Kekoneno kaukolė 1972 me- 
tais. Nupiešiau lygindamas. Mano metodas buvo toks: supro- 
jektavau paprasčiausių nuotraukų galvas ekrane, - žinoma, skir- 
tingų padėčių, o paskui kaukolės kontūrus perpiešiau ant po- 
pieriaus. Kekoneno atveju šitai įmanoma, nes jis plikas. Tai be 
galo lėtas metodas, čia reikia nepaprasto kruopštumo, bet, man 
rodos, pasiekiau labai daug. Sakyčiau, kad tai vieni tiksliausių 
kaukolės matavimų - geresnių rezultatų įmanu pasiekti tik pa- 
tologijos skyriuose - juk ten kaukoles matuoja. 

Hanikainenas ištraukė dar vieną kaukolės piešinį. 

— Čia Kekoneno kaukolė iš jo trečiosios kadencijos. Matai, ji 
lygiai tokia kaip 1945 metų. O čia 1964-ųjų kaukolė - vėl tokia 
gink su 1972 metų piešiniu ir pamatysi šį bei tą panašaus. 

Hanikainenas rodė piešinius apimtas jaudulio, žibančiom 
akim, pergalingai šypsodamas. Apžiūrėjęs Vatanenas turėjo su- 

tikti, jog Hanikaineno piešiniai tokie, kaip jis sako: kaukolės skir- 
tingos, ankstesnės kaukolės skiriasi nuo naujausių. 

— Permaina įvyko maždaug 1968 metais - gal 1968-ųjų pabaigo- 
je, bet ne vėliau kaip 1969-aisiais. Man dar nepavyko nustatyti tiks- 
lesnės datos, bet tęsiu tyrimą ir esu tikras, kad pavyks nustatyti mė- 
nesio poros tikslumu. Šiaip ar taip, kol kas galiu įtikinamai įrodyti, 
kad permaina atsirado, ir didelė. - Hanikainenas patylėjo. Paskui 
svariai pasakė: - Šie kaukolės piešiniai nėra to paties asmens. Nuo- 
krypis didžiulis, be abejo, didžiulis: šitos ankstesnės kaukolės, - tai- 
gi jaunesnio Kekoneno - pavyzdžiui, štai čia, nuo viršugalvio tru- 
putį smailesnės, o šiose, dabartinėse, nuotraukose kaukolės plokš- 
tesnės formos, taigi viršugalvis aiškiai apskritesnis. Pažiūrėk į smak- 
rą: senose nuotraukose Kekoneno smakras gana tiesus, o šitose 
naujose - atsikišęs per keletą milimetrų, ir skruostikauliai žemiau. 
Nuotraukoje iš profilio tai geriausiai matyti. Ir pakaušis turi aki- 
vaizdžių, nors mažesnių, skirtumų. Matai, senoje nuotraukoje pa- 
kaušis šiek tiek plokštesnis nei naujose! Patikėk manimi, senstant 
pakaušis tikrai nesmailėja, bet priešingai - plokštėja. 

— Manot, kad Kekoneno galvos forma apie 1968-uo0sius pasi- 
keitė? 

— Noriu pasakyti daug daugiau. Aš įsitikinęs, kad apie 1968 
metus „Senasis Kekonenas“ mirė ar buvo nužudytas, ar kažin 
kodėl pasitraukė iš valstybinės veiklos, o į jo vietą atėjo kitas, 
beveik tokios pat išvaizdos, netgi tokio pat balso žmogus. 

— O gal Kekonenas tuo metu susirgo kokia liga ar jį ištiko 
nelaimė ir jo Kaukolė pasikeitė? 

— Jei įtartumėm ligą ar nelaimę, tai ir viena, ir kita užsitęstų 
keletą mėnesių. Mano tyrimai rodo, kad per visą gyvenimą prezi- 
dentas Kekonenas nėra nesirodęs viešuomenėje ilgiau nei dvi sa- 
vaites. Be to, nė vienoje jo nuotraukoje nepastebėjau galvos ran- 
do, nė karpų, nuo 1968 metų nebuvo jokios operacijos žymės. 

Hanikainenas sudėjo kaukolių piešinius į lagaminą ir paklojo 
didelę lentelę - popieriaus lape buvo nuvesta kreivė su skaičiais. 

- Čia Kekoneno ūgio kreivė. Ūgio duomenys nuo vaikystės... 
nuo paauglystės ne visai tikslūs, bet visiškai tikėtini iš tų laikų, 
kai Kekonenas tapo seržantu — beje, čia jo karinio bilieto kopi- 
ja. Matai: Kekonenas seržanto metų buvo 1,79 metro ūgio... tas 
pats ūgis per prezidento Pasikyvio laidotuves ir... vėl 1968 me- 
tais kreivė staiga pakyla, dviem centimetrais. Staiga Kekonenas 
tapo 1,81 metro ūgio. Nuo tol kreivė nesikeičia iki 1975-ųjų, ir 
naujų permainų nematyti. Ar ne keista: netikėtas ūgtelėjimas 
senatvėje?! 

Hanikainenas patraukė į šalį prezidento ūgio lentelę. Karštli- 
giškai suieškojo kitą. Joje buvo rūpestingai sužymėta Kekoneno 
svorio kreivė. 

— Na, šie įrodymai nėra tokie įtikinami kaip ante, bet tikėtini. 
Nuo vidutinio amžiaus Kekoneno svoris mažai keitėsi. Jis sa- 
votiškai kito pagal metų ciklą: rudenį Kekonenas sverdavo dau- 
giau - kartais net 4,5 kilogramo nei pavasarį. Vasaros pradžioje — 
mažiausiai, o rudenį vėl būdavo to paties svorio. Šiuos svorio 
duomenis gavau iš Helsinkio, Profesinio sveikatos instituto, tad 
jie tikrai tikslūs. Kad susekčiau dešimtmečių situaciją ir palygin- 
čiau, turėjau apskaičiuoti vidutinį Kekoneno metų svorį, o krei- 
vė - čia. Dabar matai, kad nuo 1956 iki 1968 metų Kekonenas 
vidutiniškai svėrė 79 kilogramus, o po 1968 metų - 84 kilogra- 
mus. Penkiais kilogramais didesnis svoris tikrai stabilus nuo 1968 
metų iki šių dienų, jeigu nepaisysim mėnesinio svorio kitimo, 
kurį ką tik tau atskleidžiau. Iš viso kreivė nukrypsta tik pirmaisiais 
dvejais prezidentavimo metais - pora kilogramų, bet toks su- 
lieknėjimas, - nors mažesnis už vidutinį metų svorį, - yra natū- 
ralus ir iš esmės nieko nekeičia. 

Hanikainenas ištraukė daugiau įrodymų. 

— Sudariau Urho Kekoneno žodyną. Po 1968 metų čia taip 
pat atsirado pasikeitimas. Iki 1968-ųjų Kekoneno žodynas buvo 
daug skurdesnis. Mano skaičiavimu, jis pasipildė 1200 aktyvių 
žodžių. Šitaip galėjo nutikti ir dėl to, kad po 1968 metų „Nauja- 

jam Kekonenui“, kaip jį vadinu, kalbas ir pareiškimus rašė kiti 
žmonės, ir vis dėlto šitoks žodyno praturtėjimas daug ką įrodo. 
Taip pat nustačiau, kad po 1968 metų Kekoneno mąstyme įvyko 
didelė permaina. 1969 metais Kekoneno pažiūros tapo pažan- 
gesnės — jis tarsi atjaunėjo kokia dešimčia metų. Ir jo logika 
labai pagerėjo - šiuo atžvilgiu labai tiksliai išanalizavau jo elg- 
seną — akivaizdi permaina vėlgi įvyko 1968-aisiais. Ir dar: 1969 
metais Kekonenas pasidarė kažkoks vaikiškas, viešumoje iškrė- 
tė tokių dalykų, kurių anksčiau nebūtų padaręs. Tikrai sustiprė- 
jo humoro jausmas, ir savo tautos atžvilgiu jis pasikeitė —- tapo 
lyg pakantesnis. 

Hanikainenas uždarė lagaminą. Jau visiškai nurimęs. Įkarš- 
čio nebeliko — jis atrodė laimingas. 

Vyrai išėjo į lauką. Nuo ežero rėkė kuolinga. Abudu ilgokai 
tylėjo. Galų gale Hanikainenas tarė: 

— Dabar turbūt supranti, kad šitokių tyrimo išvadų verčiau 
neskelbti. 


8. Miško gaisras 


Zuikiui patiko gyventi prie miško ežero. Keliaudavo su Hanikai- 
nenu ir Vatanenu žvejoti, ryžtingai liuoktelėjęs valtin, nors aiškiai 
matėsi, kad vandens bijo. Zuikis paaugo, sustambėjo, sustiprėjo. 

Hanikainenas rėždavo ilgas kalbas apie prezidentą Kekone- 
ną. Pakreipęs galvą zuikis žiūrėdavo nuo valties dugno į vyrus ir 
barstydavo spiras ant žuvų. Šitaip bėgo dienos prie miško ežero, 
ir niekam nekilo noras iškeliauti. 

Vieną liepos pabaigos rytą zuikis pasidarė neramus. Slapstėsi 
už vyrų kojų, o po pietų palindo po saunos suolu. 

— Ko jis nerimsta? — svarstė vyrai. 

Tą patį vakarą jie užuodė stiprų dūmų kvapą. Prieš naktį eže- 
ras nurimo ir anapus klampių krantų galėjai pamatyti nusilei- 
dus mėlyną dūmų skraistę. 

— Kažkur smarkiai dega miškas, - pasakė Vatanenas. 

Kitą rytą dūmai taip sutirštėjo, kad graužė akis. Palei ežerą 
pūtė vėjas, tačiau dūmai tik tirštėjo. Klojo žemę it blandi jūros 
ūkana. 

Trečios dūmuotos dienos rytą klojiniu į namelį atbėgo Savo- 
lainenas. 

— Prie Vehmo ežero didžiulis gaisras: Tu, Vatanenai, keliausi 
pakeisti gesintojų. Pasiimk Hanikaineno kuprinę, įsidėk valgio. 
Aš aplekiu su žinia kaimus ir traukiam. Jau sudegė daugiau nei 
tūkstantis hektarų. 

— Ar aš privalau eiti? —- paklausė Hanikainenas. 


“, 


| o 
04 MAS 


40 


— Ne, tu su zuikiu liksi čia. Vyresniems nei penkiasdešimt ket- 
verių nebūtina. 

Vatanenas įsidėjo žuvų, lašinių, pusę kilogramo sviesto, drus- 
kos ir iškeliavo. Zuikis kuriam laikui buvo įviliotas trobelėn, kad 
nesektų paskui Vataneną. 

Nuo Nilsijos bažnyčios Vataneną nuvežė į Rautavarą, kur bū- 
riavosi šimtai vyrų — vieni grįžę iš gaisro, kiti ten besirengią. Iš 
Rautavaros į gaisravietę maistą gabeno lėktuvai - be paliovos 
ūžė danguje. Grįžę suodini, išvargę vyrai beveik nekalbėjo apie 
gaisrą — ėjo gulti į palapines. 

Senasis Rautavaros vaistininkas buvo įkūręs tarp palapinių 
savotišką pirmosios pagalbos stotį, kur, dukters padedamas, 
tvarstė nutrintas gesintojų kojas, plovė jas boro rūgšties tirpalu. 
Televizija rodė kalbinamą Rautavaros savivaldybės sekretorių. 
„Savo Žinių“ Žurnalistė fotografavo, Vatanenas taip pat pakliu- 
vo. Sriubos iš katilo galėjo gauti kiekvienas. 

Ieškojo gerai besiorientuojančių vyrų. Vatanenas sakėsi net 
su kubilu ant galvos galįs vaikščioti po miško tankynę. Būrį to- 
kių kaip jis sušaukė į sunkų kariuomenės sraigtasparnį. 

Prieš pakylant karininkas paaiškino, ką būrys turės daryti: 

— Duodu po vietovės žemėlapio kopiją. Jame matyti, ligi kur 
nuėjo ugnis. Pereitą naktį tenai sustojo, bet dabar dega kitur. Vel- 
nišku greičiu lekia medžių viršūnėmis į šiaurryčius. Kitą naktį ug- 
nis nueis dar vienuolika kilometrų, nakčia supleškės daugiau nei 
du tūkstančiai hektarų. Kitaip tariant, pusė jau sudegė. Tai di- 
džiausias gaisras Suomijos istorijoje, jei neprisiminsime Tuntsos. 
Dabar jus išmes ten, kur ateina ugnis. Eisite apie dešimt kilomet- 
rų į šiaurę grandine, per šimtą metrų vienas nuo kito, ir rėksite iš 
visos gerklės, kad žvėrys ir paukščiai išsilakstytų. Ten stovi du na- 

mai, evakuosite gyventojus prie ežero, ir visus kitus žmones reikia 
išgabenti iš gaisravietės. Žinoma, kad šiuose miško tankumynuo- 
se yra galvijų jie atbėgo iki Nilsijos. Arklių ir apie penkiasdešimt 
karvių - juos reikės nuginti iki ežero. Žemėlapyje ežeras štai čia. 

- Sraigtasparnis skrido virš gaisravietės. Karštis, tvoskiantis nuo 
žemės, siekė lėktuvą. Tvyrojo tokie tiršti dūmai, kad Žemę var- 
giai įžiūrėjai. Lėktuvas šokčiojo sulig karštom oro srovėm, ir Va- 
tanenas įbūgo, kad ilgi rotoriaus sparnai nelūžtų ir kad sraigtas- 
parnis nenukristų į apačioj gaudžiantį ugninį pragarą. 

Sraigtasparnis perskrido gaisravietę. Rotoriams griaudžiant 
leidosi it didžiulis laumžirgis, skleisdamas karštybėn mėlynus dū- 
mus iš išmetamųjų vamzdžių. Juo žemiau karinis lėktuvas lei- 
dosi, tuo smarkiau siūbavo medžių viršūnės. Pagaliau karšta oro 
srovė velnišku greičiu nupūtė kankorėžius. Lėktuvas palietė Žže- 
mę ir rotorių gaudesys liovėsi. 

Vyrai iššoko iš sraigtasparnio, oro srovės spaudžiami nuskuo- 
dė susikūprinę. Duris užtrenkė, rotoriai vėl suūžė ir lėktuvas pra- 
dingo dūmuose. Likusieji miške trynė ašarotas akis. 

Vatanenas stojo grandinės viduryje. Vyrai išsklido miške, dū- 
muotoj miško glūdumoj suaidėjo šūksmai. Vatanenas galvojo, 
kaip Žmogų mėto gyvenimas: vos prieš mėnesį jis, nusivylęs vis- 
kuo, riogsojo kampinėje užeigoje su atšilusiu alaus bokalu, o 
dabar prakaituotu klynu plumpina per tyrlaukius dūmų supsto- 
mas, su pilna kuprine slidžių Žuvų. 

— Šičia tūkstantį kartų mieliau nei Helsinkyje, - ašarodamas 
nusišypsojo Vatanenas. 

Šlaitas vedė į šlapumą. Ten pasimetęs straksėjo didžiulis pil- 
kis. Vatanenas išgąsdino jį, kad spruktų iš gaisravietės, ir žvė- 
relis dingo iš akių. Už šlapumos, tankiame eglyne, pragariškai 
mūkė karvė. Viskas karvę taip smarkiai sukrėtė, kad jai palei- 
do pilvą: mėšlu buvo apdribę visi šonai, uodega panėšėjo į juo- 
dą dvokiantį rimbą. Siaubo išplėstomis ašarotomis akimis kar- 
vė spoksojo į Vataneną, iš švokščiančios plačios gerklės veržėsi 
beprotiškas baubimas. Vatanenas griebė karvę už ragų, iš visų 
Jėgų pagręžė jos galvą šiaurryčių link ir spyrė į užpakalį. Galų 
gale gyvulys suvokė, kur link turi eiti. Varpelis ant nelaimėlės 
kaklo gaudė lyg vienuolyno gaisro varpas, nuo užpakalio dribo 

nešvarumai. Karvė dingo iš akių. Vatanenas nusišluostė akis — 
iš kur tos ašaros ėmėsi? 

Po mišką šmėžavo visokiausių gyvių: voverių, zuikių, tarškė- 
dami kilo ir vėl leidosi sausumos paukščiai, kurtinius it vištas 
teko ginti reikiama kryptimi. Vatanenas priėjo upelį —- keturis 
metrus pločio skaidrumos. Vešliai apžėlusį upelį gulė dūmai — 
tai buvo pasakiškas reginys. 

Vatanenas nusivilko prakaituotus drabužius ir nuogas šmurkš- 
telėjo į vėsų vandenį, prasiplovė dūmų išgraužtas akis, skaidriu 
vandeniu išsiskalavo burną. Vatanenui dingtelėjo, kad tylus plau- 
kiojimas po upelį — tikras rojus, lyginant su klumpinimu per dū- 
mus. Keistai vinguriuojančiu upeliu Vatanenas iš lėto plaukė 
prieš srovę. Vanduo ramiai sruveno prieš plaukiką ir jį perėmė 
visiška palaima. 

Staiga tankiai apžėlusiame krante Vatanenas išvydo žmogaus 
ranką - plaukuotą, nurudusią. Išnirusi iš žolės ji lig alkūnės mir- 
ko vandeny. 

Vatanenas susijaudino: pasirodė, kad galūnė negyvėlio. Priplau- 
kęs artyn Vatanenas čiupo ranką. Ji nebuvo nukirsta, bet savastis 
augaus vyriškio, kuris atvira burna drybsojo pakrantės krūmyne. 
Išlipęs į krantą Vatanenas pasilenkė prie žmogystos. Pačiupinėjo 
pulsą. Plakė normaliai. Vatanenas prisikišo prie žmogaus veido, 
tikrindamas, ar kvėpuoja. Iš burnos tvokstelėjo bjaurus degtinės 
dvokas. Vatanenas papurtė žmogų ir tas iš lėto ėmė busti. 

Atsivertęs ant nugaros žmogelis valandėlę spoksojo į Vatane- 
ną tarytum stengdamasis atpažinti, o paskui ištiesė ranką. 

— Aš Salosensaris, 0 tu? 

— Vatanenas. 

Susipažinus Vatanenas padėjo žŽmogeliui atsisėsti. 

— Klausyk, priešais tave žmogus, nuo kurio visiškai nusigręžė 
laimė. 

Žmogus išsipasakojo. Išėjęs atostogų jis nusprendė porą sa- 
vaičių praleisti žvejodamas ir virdamas krūminę tokioje vietoje, 

kur tikrai niekas netrukdys. Taigi atkeliavo čion, į miško tanku- 
mą, su visais rykais, pasistatė nedidelį krūminės fabrikėlį, o kai 
pagamino pirmuosius dešimtį litrų, miške įsiplieskęs gaisras fab- 
rikėlį sunaikino. Žmogeliui su dešimties litrų krūminės bidonu 
teko bėgti nuo ugnies ir štai jis čia. Kuprinė su maistu sudegė, — 
viskas prarasta, - žvejybos reikmenys - viskas. Tik pirmoji parti- 
ja krūminės išliko. Antra diena vyriškis ant upelio kranto ją ge- 
ria. Dar likę keletas litrų. 

— Ar supranti, kokia tai nelaimė? - graudžiai paklausė žmogus. 

Vatanenas sukūrė laužą, iškepė Žuvų ir jiedu pavalgė. Salo- 
sensaris dar nuėjo išsimaudyti. Pavalgius jis pasiūlė Vatanenui 
krūminės. 

Ir ką gi? Vatanenas ėmė ir išgėrė. Palaimintoji degtinėlė! Pil- 
vas sušilo ir Vatanenas išlenkė antrą puodelį. 

— Tu, Salosensari, puikus krūmininkas. 

Visą popietę vyrai gėrė. Taipgi kepė Žuvis, maudėsi. Kuo dau- 
giau gėrė, tuo mažiau jiems rūpėjo miško gaisras. 

Pavakare abu buvo tiek nusikaušę, kad vargiai repečkojo iš 
upelio, kurian vis pūkštelėdavo atsivėsinti. Upelis buvo toks gi- 
lus, kad vanduo kai kur siekė kaklą. 

— Saugokimės, kad iš netyčių nenuskęstume, - kartojo Salo- 
sensaris. 

Nakčia gaisras priartėjo prie upelio. 

Tai panėšėjo į pasaką: liepsnojantys medžiai tarytum didžiu- 
liai raudoni plastantys žiedai nušvietė pakrančių juodumą. Karš- 
tis buvo nepakenčiamas, todėl vyrai turėjo stovėti vandenyje — 
tik galvos kaito plėvojančioje atošvaistėje. Krūminės indą jiedu 
pasiėmė į upelį ir įkarščio pagauti gėrė, stebėdami niršulingą 
naikinimo reginį. 

Miškas krante spragsėjo, medžiuose gaudė ugnis, upelin lėkė 
šnypščiantys nuodėguliai, raudoni vyrų veidai švytėjo vandeny. 
Jiedu juokėsi ir gėrė krūminę. 

— Imperatorius Neronas su Rutu žiūri į degančią Romą, - ta- 
rė Salosensaris. 

Paryčiu gaisras nuščiuvo, pavargę vyrai išlipo iš upelio ir kaip- 
mat užmigo ant nudegusio kranto. 

Tik pusiaudieniu pabudo. Paspaudę vienas kitam rankas pa- 
traukė nuo upelio katras sau. Salosensaris leidosi į Rautavarą, o 
Vatanenas nudrožė ežero pusėn, kur buvo nurodyta rinktis eva- 
kuojamiesiems. Pelenuotame kelyje spaudėsi guminių batų or- 
namentai. 

Gaisras buvo sustabdytas už kelių kilometrų. Perėjęs gaisro 
ribą Vatanenas įžengė į žalią mišką. Netrukus jis atsirado pae- 
žerėj, kur telkėsi civiliai ir galvijai. Tų Žmonių namai tikriausiai 
buvo sudegę. Pakrantėje šėlo vaikai, pievoje mūkė įbūgusios kar- 
vės. Ant pakrantės šlaito tarsi suodini rąstai drybsojo gesintojai. 

Vatanenas išėmė iš kuprinės likusias Žuvis ir atidavė mote- 
rims, O tos ėmėsi virti ant laužo žuvienę dideliame puode. Vata- 
nenui mingant pakrantėn atidundėjo slėgus buldozeris. Atgriau- 
dėjo nuo gaisravietės, traškindamas mišką —- po jo snukiu net 
aukštos pušys lyg ožkarožės po girto kojom gulė. Buldozeris trau- 
kė dideles metalines roges, kuriose sėdėjo keletas pjovėjų su mo- 
toriniais pjūklais, po kojų pasidėję kuprines. 

Buldozeris sugriaudėjo vidury aikštelės. Pravirko iš miego pa- 
budę vaikai, pievoje karvės persigando, pakilo ir ėmė mūkti. Mo- 
terys puolė barti vairuotoją, kuris ūmai sugriovė vargią pakran- 
tės ramybę. 

Vairuotojas negirdėjo, ką jam šaukia moterys, tik išjungė va- 
riklį ir įsižiūrėjo į jas suglumęs — po buldozerio griausmo tik- 
riausiai sunku suprasti, ką sako žmogus. 

— Tu visiškas kvėša: važiuoji į žmones ir gyvulius, nejau nesu- 
imi, kad vaikai per tą triukšmą pabus ir karvės pasibaidys! - ba- 
rėsi Moterys. | 

Buldozerininkas pasitrynė suodinu delnu nujuodusį veidą ir 
lėtai išdaužė: 

— Užsikiškit, bobos. 

— Tu mūsų bobom nevadink, kvaily! - šaukė įniršusios moterys. 

Vairuotojas priėjo prie jų: 

— Tris paras nemiegojau - važinėjau su tuo trantu, todėl užsi- 
kiškit. 

Matėsi. Žmogus atrodė visai išsekęs. Prakaitas dryžavo suo- 
diną veidą - išvargęs jis atrodė tarytum anglinė tikrojo kopija. 
Vyras nukreivojo prie ežero, nusiprausė suodžius, rieškučia 
samstydamas atsigėrė, garsiai išsiskalavo burną ir išpurškė van- 
denį ežeran. Sugrįžo varvančiu veidu, nenorėdamas jo liesti 
suodinais delnais. Virš laužo kunkuliavo žuvienės puodas. Žmo- 
gus priėjęs dirstelėjo į jį, išsiėmė iš kuprinės lėkštę ir ėmė piltis 
sriubos. 

Moterys jam sušuko: „Palauk, kas tu toks, kad valgai mūsų sriu- 
bą?“ Žmogus buvo įsipylęs samtį gardžiai kvepiančio viralo, - dau- 
giau nesigviešė, bet tėkštelėjo lėkštę su sriuba į puodą, o samtį 
sviedė taip toli į mišką, kad nesigirdėjo, kur nulėkė. Paskui lėtai 
nupėdino prie buldozerio, niršiai šoko ant sėdynės ir užvedė ga- 
lingą mašiną. Sunkiu batu jis nuspaudė akceleratoriaus pedalą, 
variklis suurzgė, vasaros tamsumon iš išmetamojo vamzdžio pa- 
žiro kibirkštys. Mašina griaudėdama pajudėjo, plačiais vikšrais 
maldama gludų šlaitą. 

Vairuotojas nukreipė didžiulę mašiną tiesiog į laužą ir viršum 
jo garuojantį žuvienės puodą. Prie laužo giliai žemėn suleido 
buldozerio ašmenis. Žemės sluoksnis per metrą atkilo, laužas 
su puodu nuvirto ir įgriuvo į iškasą - žuvienė garavo, iki prapuo- 
lė. Žemėje paliko kokio metro gilumo kanalas į ežerą. Ore pa- 
sklido trejopas kvapas: šviežios žemės aromatas, degančios naf- 
tos smarvė ir nusistelbiantis žuvienės kvapsnis. 

Sunaikinęs laužą vyriškis nesustabdė buldozerio, o priešingai — 
suburzgino traktorių visu smarkumu. Mašina riedėjo pakrantės 
kalvele, žemė sudubo, vikšrai subraškėjo - didžiulį mechanizmą 
vairuotojas pasuko stačiai į ežerą. Susiūbavo pakrantės krūmokš- 
niai, prasiskyrė buldozerio skrodžiami, ramus vanduo sušniokš- 
tė, priešais ašmenis pakilo didžiulė putota banga, kuri tolo nuo 

kranto ežero sietuvon. Rodės, vandenin puola įtūžęs plieninis 
begemotas. 

Nuotakus ežero dugnas pamažu gilėjo: iš pradžių į vandenį 
paniro ašmenys, paskui vikšrai, vanduo putodamas tryško iš ve- 
lenų, griaudesys virto žliugėjimu. Buldozeris varė bangą vis to- 
liau ežeran. Netrukus įkaitusį variklį pasiekė vanduo. Vande- 
niui užvirus pasigirdo ūžesys, į orą pakilo tirštas garų debesis — 
rodės, buldozeris staiga užsidegė. 

Tačiau vairuotojas varė mašiną vis giliau: vanduo pakilo ligi 
variklio, sėmė suktuvą, veikiai banga užliejo variklio gaubtą. Pas- 
kui mašina nugrimzdo dar giliau - vanduo pakilo ligi vairuotojo 
užpakalio. Variklis šliurpė vandenį, ir mašina liovėsi dirbti. Bul- 
dozeris paliko ežere per šimtą metrų nuo kranto. 

Likusieji krante siaubo perimti žvelgė į ežeran įvažiavusį bul- 
dozerininką, kuris kabinoje apsisuko ant sėdynės ir iš lėto atsi- 
stojo varvančiom kelnėm. Pasigręžė į krantą ir po minutėlės gar- 
siai suriko: 

— Ar jau užsikišot'? 

— Nuo nemigos iškvaišo, — šnibždėjosi moterys ant kranto. 

Gesintojai sušuko ežero link: 

— Lindai, nelabošiau, prie žuvienės! 

Žmogus ramiai atsakė: 

— Ji turbūt išsiliejo. 

— Plauk į krantą! - šaukė jam. 

Tačiau žmogus neplaukė, tik užlipo ant mašinos variklio 
gaubto - vienintelės plokštumos, palikusios virš vandens. Prisi- 
laikydamas išmetimo vamzdžio jis nusiavė batus ir išpylė ežeran 
iš jų vandenį. 

Kažkas pasakė, jog vairuotojas nemoka plaukti, todėl nepar- 
plaukia į krantą. 

Paežerėje valties nebuvo. Reikėjo imtis dirbti plaustą. Pjovė- 
jai keikėsi. Juos išvargino per gaisrą nemiegota naktis, o dar rei- 
kėjo imtis plausto trenktam buldozerininkui, stovinčiam ant 
variklio gaubto ežere. 

— Darykit, po velnių, plaustą, kad išsikrapštyčiau iš čia! - rėkė 
nuo ežero vairuotojas. 

— Nerėkauk, padarysim, kai norėsim. Kurių velnių ten įva- 
žiavai! 

Vyrai pasikalbėjo tarp savęs. Kažkuris pasakė, esą spėsią su- 
ręsti tą plaustą iš ryto — pasėdės pernakt, tai žinos, ką reiškia 
įvaryti mašiną ežeran. 

Prieš darbą vyrai nusprendė išsivirti kavos. Vairuotojas ežere 
įniršo pamatęs, kad niekas nesikrutina dirbti plausto. Nuo ra- 
maus vandens jis grasiai stūgavo ir galų gale užriko, kad vos par- 
sigavęs į krantą išskers visus. 

— Trenktas, - nusprendė krante. 

Žmogus ežere niršo vis baisiau, daužė kumščiu buldozerio va- 
riklio gaubtą - dundesys sklido per ežerą ir išsigandę vandens 
paukščiai nulėkė į meldyną. 

Pjovėjai neskubėdami rentė kažką panašaus į plaustą - lynu 
surišo sielius, aptašė kartį, o paskui sumigo ant šlaito. Atrodė, 
kad niekas nesirengia gelbėti siautėjančio vairuotojo. 

— Pirmą, kuris man į nagus paklius, įkišiu į pelkę! - staugė 
nuo buldozerio vairuotojas. 

Visi mąstė, ką daryti. Niekam nekilo noras mažu plausteliu 
plukdyti kelias paras nemigusio, siautėjančio augaus vyriškio. 
Nuspręsta paimti vyrą nuo buldozerio ryte - gal jis ligi tol ap- 
rims. 

Visą naktį buldozerininkas triukšmavo ežere. Įtūžęs šaukė iki 
užkimimo krante likusiems, bet jau nebeatsiliepiantiems. Jis su- 
spardė priekinius buldozerio žibintus, išsuko išmetimo vamzdį 
ir sviedė jį krantan - gerai, kad metalinis vamzdis kranto nepa- 
siekė. Tik po pusiaunakčio žmogelis nusivarė nuo koto ir apie 
saulėtekį porą valandų numigo kniūbsčias ant variklio gaubto. 

Rytmetinės kavos metą krantas nubudo, ir vyriškis ant buldo-. 
zerio variklio gaubto pakirdo nuo balsų krante. Jis vėl ėmė siau- 
tėti, nuslydo nuo mašinos ir pliumptelėjo vandenin. 

Tuomet krantas pagyvėjo. Žmogus taškėsi palei buldozerį, bal- 
se girdėjosi išgąstis. Plaustą nustūmė vandenin. Vatanenas su 
vienu pjovėju veržliai kartimi yrėsi.buldozerio link. Vairuotojas 
neviltingai mėgino kartis ant mašinos, tačiau jo rankos vis nu- 
slysdavo nuo šlapios mašinos skardos, žmogelis aukštielninkas 
kaskart pūkštelėdavo vandenin ir panirdavo, įtraukdamas van- 
dens į plaučius. Jo pastangos ėmė rodytis visai beviltiškos, ir ga- 
lų gale jis niro vandenin - įmerkęs veidą paliko plūduriuoti per 
šlapius marškinius išsimušusiu nugarkauliu. 

Vatanenui prisiyrus buldozerininkas buvo užkeltas ant plaus- 
to, jo glebus kūnas paverstas ant šono. Vatanenas pakėlė jį už 
juosmens ir iš burnos klioktelėjo dumblinas vanduo. Pjovėjas 
leidosi irtis į krantą. Atsiklaupęs Vatanenas pradėjo dirbtinį kvė- 
pavimą, pūsdamas kvapą į buldozerininko burną. Podraug jis 
spaudė žmogaus krūtinę. 

Žmogelis buvo nuneštas ant kranto ir Vatanenas toliau darė 
dirbtinį kvėpavimą. 

Gal po penkių minučių buldozerininkas parodė gyvybės žen- 
klus. Jo kūnas pastiro, rankos pradėjo drebėti, ir Vatanenas pa- 
galiau išgirdo grikštelint vairuotojo dantis - gerai, kad gelbėtojo 
liežuvis nepaliko tarp jų. 

Vos atsigavęs buldozerininkas puolė savo gelbėtoją ir Vata- 
nenui teko valandėlę pasigrumti su juo ant šlaito, kol kiti vyrai 
susiprato šokti pagalbon. Keliese įveikė vairuotoją. Paskui pa- 
sodinę lynu pririšo prie pakrantėje šiurpsančio stuobrio. 

— Kieto būdo, - sakė vyrai. 

— Jei nepaleisit, išrausiu stuobrį, - grasino žmogelis, vis dėlto 
nemėgindamas pildyti grasinimo, tiktai tyliai burbėdamas: - Vel- 
niai griebtų, palieka ežere nemokantį plaukti, aš pasiskųsiu po- 
licijai. 

Keletas kariškių atėjo pasiimti buldozerininko. Pririštą prie neš- 
tuvų vairuotoją išnešė į mišką. Iš miško sklido tūžmus rėkalioji- 
mas. Nuščiuvo tik tuomet, kai neštuvai buvo už keleto kilometrų. 


9. Pelkėje 


Vėl išaušo rytas. Vataneną pabudino mašinų burzgimas - per 
klampynę prie ežero riedėjo trys visureigiai. Jais atvažiavo ne- 
mažai žmonių, taipgi abu vyresnieji inspektoriai - Hanikaine- 
nas ir Savolainenas. Hanikainenas nešėsi ant nugaros kuprinę, 
o iš jos kyštelėjo zuikio galva. 

Pribėgęs Vatanenas paėmė iš Hanikaineno kuprinę, atlaisvi- 
no kuprinės virveles ir prisiglaudė zuikį. O susitikimo džiaugs- 
mas! Zuikis smagus uostė Vataneną. Kai Vatanenas paleido jį 
ant žemės, maišėsi po kojų lyg mažytis šunelis. 

Pakrantėje valdžią į savo rankas paėmė Savolainenas - jį pa- 
skyrė rūpintis gyventojų bei gyvulių evakuacija. Hanikaineną kar- 
tu atvedė smalsumas - tikriausiai jam prailgo paežerėj, kai drau- 
gai iškeliavo gesinti miško. 

— Prigaudžiau tokį kalną lydekų, kad teko nešti į kaimus par- 
duoti. Pasiėmiau ir tą zuikį, - aiškino Hanikainenas. — Iyrimus 
kol kas atidėjau, - pridūrė. 

Pasivedęs Vataneną nuošaliau Hanikainenas sušnibždėjo: 

— Šičia, prie ežero, atlikau keletą skaičiavimų. Jie rodo, kad 
prezidentas Kekonenas - taigi šitas naujasis, net 1995-aisiais tik- 
rai valdys Suomiją. Mano skaičiavimais, „Naujajam Kekonenui“ 
tuomet bus tik 75-eri, o senajam būtų jau 90 metų. Bijau, kad 
šitai sukels nemalonų užsienio dėmesį, nesgi ten nežino, kaip. 
yra Iš tikrųjų. 

Dar Hanikainenas pridūrė: 

— Teoriškai tikrai gali būti, kad Kekonenas valdys šalį net po 
2000-ųjų. Juk tuomet jam bus tiktai 85-eri. Vis dėlto, manau, 
kitame tūkstantmetyje jis nebeišdrįs kelti savo kandidatūros į 
prezidentus. 

Ant pakrantės šlaito buvo statomos didžiulės palapinės, šil- 
doma sriuba, dalijamos vilnonės antklodės. Iš vieno visureigio 
kėbulo iškrovė didelį suktuvą ir pastatė ant šlaito. Buldozeriui 
iš ežero išvilkti į sausumą. 

Vatanenas nupėdino paežerės pievelėn pagelbėti karves mel- 
žiančiai jaunai moteriai, nes jam neskyrė jokio darbo. Moteris 
buvo primelžusi tris plastikinius kibirus pieno. Vatanenas padė- 
jo nunešti pieną į šaltinį. Netrukus prie gyvulių atstraksėjo zui- 
kis. Moteris - Irja Lankinen - iškart juo susižavėjo. 

— Oi, koks puikutis. 

— Norėtum priglausti jį nakčiai? 

Irja panoro. 

— Su sąlyga, kad ir mane priglausi. Gerai? 

Vakare trijulė pasitraukė į šieninę. Vatanenas atnešė vilnonių 
apklotų, Irja — sriubos iš palapinės. Palei galinę šieninės sieną 
Irja paklojo guolius. Saulė nusileido, Vatanenas uždarė šieninės 
duris ir viduje pasigirdo: 

— Ne, jisai Žiūri. 

Šieninės durys atsilapojo. Pro jas išskrido zuikis - Vatanenas 
numetė jį ant žolės. Durys užsidarė, o zuikis sutrikęs liko prie- 
blandoje. Po pusvalandžio Vatanenas priėjo prie durų ir atsiprašė 
zuikio, kad išmetė. Zuikis šmurkštelėjo šieninės vidun ir durys vėl 
užsidarė. Visur spengė tyla, net kuolingos nuo ežero nerėkė. 

Rytą Savolainenas paklausė Vataneno, ar šis su Irja galėtų 
mišku nuginti karves į Sonkajarvio kelią už dvylikos kilometrų. 
Nuvarytos karvės bus sugyniotos į gyvulines mašinas ir nuvežtos 
į Sonkajarvio karvides. Vatanenas apsidžiaugė gavęs užduotį — 
su Irja tikrai bus smagu varyti galvijus. Jis linksmai atsisveikino 
su Savolainenu bei Hanikainenu. Šis tarė: 

„— Jei kada atsidursi Nilsijoje - užeik. Tyrimai tikrai bus baigti. 
Tai buvo nuostabi diena. Traukė dainuodami, švietė saulė, jo- 
kios skubos. Leisdavo karvėms ramiai paėsti giraitėse, o vidur- 
dieny jos galėjo kelias valandas atrajoti. Piemenys tuo metu išsi- 
maudė - panirusi į vėsų miško ežerėlį Irja su didžiule krūtine 
atrodė puikiai. 

Popiet pradėjo vaitoti didžiulė žala karvė. Iyliai mūkė, markstė 
drėgnas akis ir nerodė noro toliau keliauti su kitais galvijais. Ji 
netgi neėdė, tiktai vandenį gėrė. Pasitraukė nuo bandos, tyliai 
vaitodama nuslinko tarp dviejų medžių, šonu atsirėmė į vieną ir 
atsigręžė į Irją. 

— Šita tuoj veršiuosis, - susirūpinusi pasakė Irja. 

Vatanenui atrodė, kad karvė nėra tuklesnė už kitas, tačiau 
Irja, ko gera, žinojo geriau. 

— Jeigu greit nenusigaus iki kelio, tai veršiuosis miške, — tarė 
Irja. 

— Gal man nueiti į Sonkajarvį veterinaro? — pasiūlė Vatanenas. 

— Neverta. Tegul čia veršiuojasi, karvė sveika. Tu tikrai pajėg- 
si nešti veršelį. 

Netrukus karvė ėmė kapstyti žemę ir lenkti nugarą — matėsi, 
kad prasidėjo sąrėmiai. Ji vis subaubdavo nesavu balsu. Irja ra- 
mino karvę, o ši tyliai mykdama atsakydavo. Galų gale karvė 
atsigulė. 

Po valandos Irja tarė Vatanenui: 

— Dabar ji veršiuojasi, ateik padėti traukti. 

Veršelis slinko iš lėto, karvė skausmingai mykė - teko traukti 
iš visų jėgų. Paskui veršelis nukrito žemėn - karvė prieš pat ver- 
šiavimąsi atsistojo. Veršiukas buvo gleivėtas, ir visiškai nurimusi 
karvė ėmė jį laižyti. 

Už šimto metrų Vatanenas išrausė duburį ir užkasė nuovalas. 
Paskui Vatanenas sugrįžo pas Irją su veršeliu. Šis mėgino stotis, 
bet vis dribtelėdavo - juk buvo dar labai mažytis. Žįsti gebėjo — 
keliais nušliaužė prie karvės ir ėmė noringai čiulpti. 

Juk vos gimęs veršelis nepajėgs mišku eiti į kelią. Gal jį už- 
mušti? Ne. Irja su Vatanenu sutarė, kad ji eis pirm karvių, o 
Vatanenas, nešdamas veršelį ant kupros, seks su motina pavy- 
mui. 

Vatanenas ištraukė iš kuprinės apklotą, surišo kampus virve- 
lėmis, padarydamas savotišką maišą, galimą nešti ant kupros. Į 
tą maišą jis įdėjo veršelį — tas persigandęs unkštė, bet kas iš to, 
savom kojom jis dar nepajėgė bidzenti. Veršelį supstant apklotu 
karvė ramiai žvelgė iš šalies. 

Vatanenas užsimetė veršelį ant kupros. Einant jo kojos spau- 
dė sprandą. Zuikis nesusigaudė, ką daryti, - nervingai strikinėjo 
po kojų, tačiau prisitaikė prie lėto kiūtinimo. Vatanenas su ver- 
šeliu pirmas kėbžlino mišku, įpėdžiui mąsliai driblino romi kar- 
vė, vis lyžtelėdama veršelio galvą, o voros gale straksėjo zuikis. 
Vatanenas nusistebėjo, kad veršeliui nepaleido pilvo, nors su- 
linkęs linguoja žingsnių taktu. Betgi jis daugybę mėnesių šitaip 
siūbavo karvės pilve! Toks tat buvo keliavimas. Vatanenui našta 
varė prakaitą. Pradėjo nikti uodai - lindo į šnerves ir negalėjai 
jų nuginti, nes reikėjo abiem rankom laikyti virveles, o dar kup- 
rinė, kabanti ant pilvo, trukdė eiti. 

— Žmogui, kuris myli gyvūnus, kartais sunku, - sumurmėjo 
Vatanenas, šmaukštelėtas per veidą tankumyno eglės šakelės. 

Bet dar ne visą naštą Vatanenas buvo susikrovęs. 

Jis leidosi stimpinti per pelkę, pamanęs, kad jos neapeis, susi- 
darys kilometro linkis. Jis žengė į pelkę - atrodė, atlaikys. Karvė 
dvejojo, ar eiti iš paskos, bet Vatanenui atsisukus ir paliepus įsi- 
drąsino. Tiesa, žemė lingavo, bet Vatanenas manė, kad tokią sau- 
są vasarą kimininga pelkė vieną karvę išlaikys, juolab kad tyrų 
karvės moka pelkėmis vaikščioti. 

Tačiau ties viduriu pelkė pasidarė grimzlesnė. Karvė ėjo pas- 
kui Vataneną, žemė jai po kojų lingavo - reikėjo bėgte bėgti, 
kad neįsmuktų. Raistas liumpsėjo, vadinasi, reikėjo apriesti ki- 
miningą pelkę. Net Vatanenas turėjo kuisnoti per klampesnes 

vietas, O perėjus pusę pelkės batai įklimpo liūgyne. Vatanenas 
nirčiai trūktelėjo koją, bet batas liko liūge, įmurko ir kitas. Ba- 
sas Vatanenas vos iššoko sausesnėn vieton. 

Už nugaros girdėjosi mūkimas. Vatanenas susirūpinęs atsig- 
ręžė. Svoringa karvė, didvyriškai klampojusi įpėdžiui, dabar su- 
stojo. Ji ligi pilvo buvo įsmukusi į pelkę ir nepajudėdama iš vie- 
tos mykė pagalbos. 

Vatanenas paguldė veršelį ant pelkės kalvelės ir puolė gelbėti 
karvei. Mėgino už ragų tempti į sausesnę vietą, bet vieno vyro 
pajėgos negana visai karvei už ragų iš liūgynės ištraukti. 

Vatanenas turėjo skubėti. Jis išsiėmė iš kuprinės kirvį, nuliuok- 
sėjęs pusšimtį metrų, kur stirksojo keletas nudžiūvusių nedide- 
lių kerplėšų, palaužė jų keletą, apgenėjo aštrius lūžgalius ir su- 
grįžo prie karvės. Šioji buvo dar šiek tiek smegtelėjusi. 

Vatanenas pakišo karteles karvei po pilvu. Gyvulys, rodės, su- 
prato, kad norima gero —- nesipriešino, nors po pilvu pakištos 
kartys tikriausiai skaudino. Karvė liovėsi grimzti. Vatanenas ėmė 
tempti gyvulį viršun, bet sekėsi prastai. Karvė visa išsiterliojo 
juosvu dumblu. Zuikis stulbinėjo šalimais. 

— Padarytum ir tu ką nors, — burbtelėjo Vatanenas zuikiui, 
tempdamas karvę iš pelkės. Tačiau zuikis nepuolė pagalbon - 
mat nesupratingas ir silpnas buvo. 

Šokęs pelkės salelėn Vatanenas nuramino veršelį, atrišo ap- 
kloto virvagalius, surišo juos, o paskui primezgė vieną virvės ga- 
lą prie karvės kojos. Koja buvo giliai įklimpusi 1r Vatanenas be- 
mat išsiterliojo nuo galvos iki kojų. 

Nuo priekinės karvės kojos virvė tik tik siekė seną pušies stuob- 
rį, stirksantį už penkių metrų. Vatanenas tvirtai pririšo prie jo 
virvę. | 

— Jei dabar smuksi, tai ir šitas stuobrys smuks, - pasakė Vata- 
nenas karvei. 

Prie stuobrio pririšta karvė klausėsi romiai - nemykė, nes ma- 
tė, kad šalimais plūkiasi žmogus. 

Vatanenas padarė gervę, užvyniojo virvę ant medinio šakalio 
ir ėmė sukti. Netrukus virvė įsitempė. Karvės koja lėtai kilo iš 
pelkės, ir karvė stengėsi kaip įmanydama. Vatanenas paleido ger- 
vę, puolė kelti iš užpakalio, saugodamasis nesužaloti spenių, ir 
pamažu karvė išjudėjo stuobrio linkui. 

Keletą kartų Vatanenas gerve kėlė karvę stuobrio link, apei- 
davo traukti iš užpakalio, ramino gyvulį. 

Plušant laikas pralėkė taip greit, kad Vatanenas nė nepaste- 
bėjo, kaip užslinko vakaras. Vatanenas buvo nusivaręs nuo ko- 
to, tačiau negalėjo nakčiai karvės palikti pelkėje. 

— Sunki ta galvijų priežiūra. 

Vidurnaktį Vatanenas buvo tiek išvilkęs karvę, kad ši pati išsi- 
ropštė. Su paskutine įstanga gyvulys puolė iš liūno ir pajutęs ko- 
jom kietą žemę bemat atsigulė. Nuvedęs šlitinėjantį veršelį prie 
motinos Vatanenas taip pat krito ant pelkės kupsto. Naktį atvė- 
so ir Vatanenas atsigulė karvės pašonėj. Buvo šilta lyg prie gais- 
rasienės. 

Patekėjusi saulė nušvietė juodoj dumblynėj išsimurkdžiusią 
vilkstę. Mulvina karvė, mulvinas žmogus, mulvinas veršelis ir 
mulvinas zuikis pabudo: karvė šiko, veršelis žindo, Vatanenas 
rūkė. Paskui jis nunešė veršelį į kitą pelkės krantą. Karvė žengė 
pasekomis atsargesnė, o pasiekusi priešingą krantą, atsigręžė į 
pelkę ir piktai subaubė jos linkui. 

Kitame miško ežerėlyje Vatanenas nuprausė karvę bei verše- 
lį, prasiskalavo drabužius, —- batų neturėjo - jie paliko pelkėje. 
Galiausiai Vatanenas išprausė zuikį, o šis ilgam užpyko už tai. 

Sonkajarvio kelyje Vataneno su galvijais laukė tuščia gyvulinė 
mašina ir išvargęs būrelis vyrų, kurie vakare ir nakčia bergždžiai 
ieškojo Vataneno. Visos karvės buvo išgabentos dar pereitą va- 
karą, ir nerimo perimta Irja išvažiavo kartu. Gyvuline mašina 
Vatanenas pasiekė Sonkajarvį ir netrukus suodinais ir dumbli- 
nais drabužiais stovėjo bažnytkaimio gatvėje — basas, su zuikiu 
ant rankų. 


10. Bažnyčioje 


Naktį Vatanenas praleido viešbutyje. Patogioj lovoj miegojo pra- 
stai, nes buvo pripratęs prie gamtos. Rytą parduotuvėje nusipir- 
ko naujus batus, marškinius, apatinius baltinius, kelnes - viską. 
Senus nešvarius skudurus sumetė į šiukšlinę. 

Kaitino karšta rytmečio saulė, o dar buvo šeštadienis. Vata- 
nenas vaikštinėjo po bažnytkaimį ieškodamas zuikiui tinkamo 
ėdalo ir užėjo kapines. 

Kapų kauburėlių sodinukai zuikiui pasirodė puikiausias mi- 
talas. Ypačiai jam patiko svidrės ant pavasarinių kapų. 

Bažnyčia buvo atvira. Vatanenas pasišaukė nuo kapų zuikį ir 
žengė su juo vidun. Nuostabi vėsa, ramybė! Vatanenas buvo jau 
seniai atitolęs nuo bažnyčios, bet šitai jam netrukdė mėgautis 
erdvumos tyluma. 

Zuikis nustriksėjo viduriniąja bažnyčios nava prie pirmųjų 
suolų, lyg niekur nieko pabėrė keletą spirų prie altoriaus, o pas- 
kui ėmėsi uoliau tyrinėti bažnyčią. Vatanenas atsisėdo ant suo- 
lo. Apžiūrėjo altoriaus tapinį, bažnyčios architektūrą. Spėjo, 
kad bažnyčioje yra apie 600 sėdimų vietų. Ji buvo perskirta į 
du aukštus: iš abiejų šonų visu ilgiu bažnyčią kraštavo balko- 
nai, susijungiantys po vargonais. Altoriaus šonuose į balkonus 
kilo mediniai laiptai. Pro siaurus, aukštus langus sklindanti 
blausi šviesa migdė, ramino. 

Prie altoriaus Vatanenas surinko zuikio spiras ir susibėrė į ki- 
šenę. Jis nusigavo į galinę eilę prie šoninės navos, nusiavė nau- 

jus blizgančius batus ir ėmė snausti pasidėjęs kuprinę po galva. 
Čia maloniau miegoti nei viešbučio kambary sudriskusiais rie- 
baluotais apmušalais - akys turėjo erdvės žvilgsniui į krikščio- 
niškas aukštumas, giesmių sutaurinta pušinio portiko tykuma 
liejo malone. Zuikis tykiai triūsinėjo zakristijos padury. „Te- 
gul“, - prieš užmigdamas pagalvojo Vatanenas. 

Bemiegant bažnyčion atėjo seniokas — pastorius tvarkyti die- 
viškųjų reikalų. Apsivilkęs tarnybai — juodu drabužiu su dviem 
baltom juostelėm. Žmogus pražingsniavo pro altorių zakristi- 
jon, nepamatęs zuikio prie durų staktos. Suglumęs zuikis stebė- 
jo Žmogų juodu apdaru. 

Netrukus šventikas sugrįžo iš zakristijos suėmęs glėbin krū- 
velę ilgų žvakių ir didelį popieriaus gniužulą — tikriausiai nuo 
žvakių. Žmogus pakilo prie altoriaus, surinko nuo stovų nude- 
gusias žvakes ir pakeitė ilgosiomis. Žvakigalius išnešė į zakristi- 
ją, kartu atsikratydamas popieriaus. 

Pastorius uždegė žvakes ir atsitraukė navon pasigrožėti savo 
kūriniu. Patapšnojo kelnių kišenes po drabužiu - subarškėjo deg- 
tukų dėžutė. Šventikas išsiėmė cigaretę, prisidegė ją ir užsirūkė, 
dūmus vis pūsdamas šalin nuo altoriaus. Baigęs užgesino nuo- 
rūką į akmeninę bažnyčios palangę, nupūtė pelenus ant grindų, 
cigaretės galą įgrūdo į degtukų dėžutę ir įsikišo dėželę kišenėn. 
Galiausiai patapšnojo delnais padurkus, tarytum kratydamasis 
rūkymo nuodėmės. 

Šventikas vėl nuėjo zakristijon. Grįžo su keliais popieriaus la- 
pais — tikriausiai pamokslo tekstu. 

Tik tada jis pastebėjo zuikį, nusigavusį ligi altoriaus — tas iš- 
drįso prispirinti šventoje vietoje ir kaip tik uostė skintines gėles 
ant grindų. 

Šventikas taip persigando, kad popieriai iškrito iš rankų ir nu- 
sklendė ant grindų. 

— Viešpatie, apsaugok. 

Zuikis striktelėjo nuo altoriaus ir pradingo šoninėje navoje. 

Kilstelėjęs nuo savo gulto Vatanenas matė, kaip zuikis nulėkė į 
bažnyčios galą ir kaip šventikas iš lėto nusišluostė nuo kaktos 
staigmenos prakaitą. 

Vatanenas paslėpė galvą už suolų atlošų, toliau stebėdamas 
vyksmą. Senasis šventikas gana greit atsigodo iš siaubo. Lyg žai- 
bas puolė iš šoninės navos į viduriniąją ir pamatė gale zuikį, tu- 
pintį ant dviejų kojų. Grakšti laikysena, meilutis žvėrelis. 

— Tuku tuku tuku, tuku tuku! - viliojo šventikas, bet zuikis 
nepasidavė —- pastorius buvo taip įkiršęs, kad Žvėrelis nujautė 
pavojų. 

— Vikrus, bet vis tiek reikia jį sugauti. 

Zuikis atliuoksėjo prie altoriaus kitu bažnyčios šonu. Padusęs 
šventikas žingsniavo viduriniąja nava ten pat. Kai jis priartėjo, 
zuikis puolė laiptais į balkoną. Šventikas nesivijo žvėrelio. Susi- 
rinko nuo grindų popierius, tvarkingai sudėliojo juos ant alto- 
riaus paramsčių ir tuomet pastebėjo zuikio spiras. 

Susigraužęs rinko jas ir mėtė po vieną į sakyklą - pataikydavo 
kaskart. Kiek pailsėjęs užlipo laiptais į balkoną. Stora perdan- 
gos mediena po šventiko kojom girgždėjo, kai tykino į galą. Staiga 
pastorius puolė niršiai bėgti - vėl pastebėjo zuikį. Žvėrelis spru- 
ko, o šventikas suriko: 

— Nebijok, kas tu per žvėris, laukinis... dar pačiupsiu tave, tu- 
ku tuku! 

Įbūgęs zuikis nulėkė priešiniu bažnyčios pakraščiu į laiptus, 
paskui puolė į bažnyčios salę ir pasislėpė už altoriaus zakristijos 
pakampėj. Senasis pastorius nubėgo iš paskos ir nudundėjo laip- 
tais žemyn. Uždusęs jis nepastebėjo zakristijos tarpdury susigū- 
žusio zuikio. 

Žmogus žvilgtelėjo į laikrodį, nuėjo prie lauko durų ir skubi- 
nai jas užrakino. Paskui partykino lyg medžiotojas viduriniąja 
bažnyčios nava. Ir pastebėjo zuikį. 

— Dabar, velniai griebtų, pagausiu, - murmėjo šventikas, pra- 
eidamas pro Vataneną. 

Persimainęs jis žengė prie altoriaus - per porą metrų nuo Zui- 
kio, manančio, kad jo niekas nemato. 

Nuo altoriaus šventikas šoko lyg be galvos prie zakristijos du- 
rų zuikio linkui. Jis plačiai išskėtė rankas, apglėbė zuikį ir užgu- 
lė. Zuikis pagailiai suriko rėžiančiu mažo vaikelio balsu. Zui- 
kiui pavyko ištrūkti iš senioko glėbio ir jis lyg be galvos nulėkė 
vidurine bažnyčios nava prie durų. 

— Tu šėtone! 

Pastorius tysojo kniūbsčias prie zakristijos durų, delne gniauž- 
damas kuokštą zuikio pūkų. 

Vatanenui nespėjus pribėgti pastorius pakilo ir išlėkė iš baž- 
"nyčios - pro langą Vatanenas matė, kaip žmogelis šoko ant dvi- 
račio ir tūžmiai numynė į namus. Netrukus įpykęs šventikas par- 
lėkė į bažnyčios kalvelę. Vatanenui vos spėjus pasislėpti už suo- 
lo šventikas įšvilpė pro duris. 

Jis įlėkė į navos vidurį. Sustojo ir išsitraukė iš po sutanos mau- 
zerį. Patikrino dėtuvę, užtraukė saugiklį. Bažnyčios prieblando- 
je Žmogaus akys blizgėjo, žvilgsniu jis ieškojo zuikio. 

Žuikis slėpėsi kažkur prie altoriaus. Jį pastebėjęs šventikas 
pakėlė ginklą ir iššovė. Persigandęs zuikis puolė bėgti. Viduri- 
niojoje navoje sklandė dūmai. Šventikas nudundėjo paskui zui- 
kį į šoną ir ten nugriaudėjo du šūviai. Bažnyčioje švilpė kulkos. 
Vatanenas tarytum laukinių vakarų saliūno šeimininkas nulindo 
tarp suolų. 

Vydamasis zuikį šventikas porą sykių aplėkė bažnyčią ir abu- 
kart šovė. Dar sykį bėgdamas viduriniąja nava jis sustojęs prie 
altoriaus pasižiūrėjo į paveikslą ir apmirė: paveikslą prakirto 
mauzerio kulka. Jame kabėjo nukryžiuotas Išganytojas ir kulka 
pramušė Kristaus kelio girnelę. 

Mauzeris iššovė dar kartą - dabar į grindis ir, aišku, netyčia. 
Šventikas aiktelėjo atkeldamas dešinę koją. Dūmuojantis gin- 
klas iškrito iš rankų, žmogus pravirko. Pribėgęs Vatanenas pa- 
kėlė nuo grindų ginklą. 

. Per juodą lakuotą šventiko batą kulka perėjo pėdą. Nuo bato 
pado lašėjo tamsus kraujas. Bažnyčios grindyse, kur ką tik sto- 
vėjo šventiko koja, juodavo skylė. 

— Aš pastorius Lamanenas, - suverkšleno žmogus, stovėda- 
mas ant vienos kojos ir tiesdamas Vatanenui ranką. Vatanenas 
ją paspaudė, žiūrėdamas, kad nenuverstų pastoriaus. 

— Vatanenas. 

Lamanenas viena koja nustrykčiojo į zakristiją, su kiekvienu 
šuoliuku nuvarvindamas ant grindų kraujo. Vatanenas savo no- 
sine šluostė kraują - šviežias gerai valėsi. 

— Pernelyg įsikarščiavau pamatęs tą zuikį. Šitą ginklą turiu 
nuo 1917-ųjų — tuomet buvau jėgeris, leitenantas. Kaip aš čia 
dabar? Į altoriaus paveikslą netyčia pataikė kulka. Dievas man 
neatleis už tai, kad peršoviau jo vienatinio sūnaus kelį ir dar 
šičia, Viešpaties namuose. 

Žmogus verkė. Vatanenui pasidarė skaudu. Jis pasakė einąs į 
pastoriaus namus iškviesti greitosios. 

— Ne, ne! Būkit geras ir išvėdinkit tuos parako dūmus, tuoj 
atvažiuos tuoktis savivaldybės sekretoriaus duktė. Tik apriškim. 
Pirmiausia turiu sutuokti tą porą. Būkit malonus ir surinkit gil- 
Zzes, jeigu paliko navoje. Nuspardykit į kampus. | 

Vatanenas atidarė bažnyčios langus ir melsvi dūmai pamažu 
nusklido į kalvelę. Radęs kelias gilzes įsidėjo kišenėn. Zakristi- 
joje sudraskęs nedidelę bažnytinę staltiesę jis laikinai aptvarstė 
Lamaneno koją. Lamaneno batai buvo su vidpadžiais ir Vatane- 
nas juos sukeitė, Kruviną vidpadį su kulkos skyle įdėjo į sveiką 
batą, o sveikojo bato vidpadį — į kulkos pervertąjį, tad batai vėl 
buvo tarytum sveiki. Bent valandėlę L atlaikys per tvarstį 
besisunkiantį kraują. 

Bažnyčios salėje jau pasigirdo balsai. Atvažiavo jaunieji su gi- 
minėmis. Pastorius nušlubčiojo prie zakristijos durų. Atidaręs: 
duris Vatanenas nuvedė Lamaneną prie altoriaus. Per bažnyčią 
Lamanenas žengė lygiu žingsniu, tarytum sveikom kojom. 

Prieš sutuoktuvių ceremoniją Vatanenas įsitaisė galiniame baž- 
nyčios suole. Ten tūnojo ir zuikis. Prieš tuoktuves jis šoko Vata- 
nenui į glėbį. 

Lamanenas patyriai sutuokė porą. Per visą ceremoniją jis sto- 
vėjo nejudėdamas. Sutuokęs jaunuosius pasakė trumpą pamoks- 
lą, jo akys sudrėko. Kelios moterys tą drėgnumą suprato savaip 
ir ėmė šniurkščioti. Atmosfera buvo tikrai nuoširdi, jaudulinga. 
Vyrai stengėsi kuo tyliau kosčioti į delnus. 

— Dievas lėmė santuoką, tad jos turės laikytis ir ši pora. Mat 
tai, ką Dievas savo gailiaširdystėje nulėmė, yra šventa ir laužyti 
nevalia. Vis dėlto santuokai gresia daugybė niekingų pavojų ir 
vienas iš jų - pavyduliavimas. Pavyduliavimas tykina aplinkui it 
riaumojantis liūtas, griebdamas nepadorias mintis. Šiandien ju- 
du jaučiate stiprią vienybę ir tarpusavio meilę, bet dar ateis lai- 
kas ir diena, kai kas nors pasirodys labiau vertas meilės. Noriu, 
kad tuomet prisimintumėte šiuos Biblijos žodžius: „Bet tai ne- 
svarbu, jei tik Kristus vienaip ar kitaip šlovinamas - dėl akių ar 
iš tiesų! Ir dėl tiek džiaugiuosi, ir ateityje džiaugsiuosi“. Iš Pauliaus 
laiško filipiečiams — pirmasis skyrius, 18 pastraipa. Šiais šventais 
žodžiais aš noriu sustiprinti jūsų santuoką. Negandos valandą im- 
kite ir perskaitykite! Tuomet neteisėtos meilės lietūs paliaus ir 
jūsų sielos gaus ramybę. Linkiu judviem gražios santuokos. 

Lamanenas pasveikino jaunuosius ištiesęs Bibliją baltais vir- 
šeliais. Ir stovėjo nejudėdamas, kol žmonės išėjo iš bažnyčios. 
Pamatęs lauko duris užsidarant jis atsargiai pakėlė koją. Ant baž- 
nyčios grindų paliko didžiulis kruvinas pėdsakas. 

Nužingsniavęs į pastoriaus namus Vatanenas iškvietė iš Kuo- 
pijo taksi. Laukdamas taksi pastorius Lamanenas gulinėjo ant 
bažnyčios suolo ir tyliai šniurkščiojo. 

— Kas bus iš tos santuokos, jeigu aš tuokdamas, vaizdžiai ta- 
riant, vilkėjau kruvinus drabužius. - Brangusis Vatanenai, pri- 
siekit visažiniu Dievu, kad niekam nepasakosit, kas čia dėjosi. 

Vatanenas prisiekė. Paskui atvažiavo taksi. Lamanenas pri- 
klupo priešais altorių ir sudėjęs rankas pasimeldė: 

— Atleisk, Jėzau, vienatini Viešpaties sūnau, kad šitaip nuti- 
ko, bet prisiekiu Dievu, tai buvo nelaimingas atsitikimas! 

Vatanenas taksistui pasakė, kad greit lėktų į Kuopijo centrinę 
ligoninę. Lamanenas nušlubčiojo į automobilį ir bemat pradin- 
go dulkėtam kely. 

Vatanenas išsitiesė kaip ilgas ant bažnyčios suolo ir zuikis už- 
snūdo ant grindų. Suėmė miegas. Ramybė, vėl įsiviešpatavusi 
bažnyčioje, abudu užmigdė. 


11. Senelis 


Vasario mėnesio pabaigoje Vatanenas nusisamdė miško darbams 
Kuhme - švariai genėjo nereikalingus ūglius smėlėtose kalvelė- 
se ir gyveno palapinėje su vis prieraišesniu, visiškai suaugančiu 
zuikiu. 

Nesirūpindamas bėgančiu laiku Vatanenas sunkiai dirbo. Įdir- 
žo, vis labiau užmiršdamas ankstesnįjį gyvenimą sostinėje. Poli- 
tinės diskusijos su kitamaniais jo nebejaudino, ir aistrios mote- 
rys Kuhmo miškuose nesisiūlė vyro akims, taigi inertiškas sek- 
sas pasimiršo. Tokį gyvenimą gali nugyventi kiekvienas, jei tik 
susipras išsižadėti ankstesniojo. 

Porą savaičių Vatanenas švarino miškus. Pabaigė darbą ir rink- 
tiniai miško sodinukai gavo reikiamos erdvės vešėti, tad atėjo 
laikas traukti Kuhmo bažnyčion pasirašyti sąskaitos. 

Lentujo ežero pakrantėje driekėsi mažas kaimelis - Vatane- 
nas ten atkeliavo apie pusiaunaktį. Dešimtį kilometrų pėsčiavęs 
išvargo, norėjosi užeiti į kokius namus, tačiau kaimas miegojo ir 
Vatanenas nesiryžo vidur nakties nieko žadinti. 

Tad nupėdino į belangį ūkinį pastatą vieno didelio namo kie- 
me, pametė kuprinę pasienin ir užmigo ant grindų. Gera tamso- 
je miegoti, kai uodai nevargina. Miško žmogui šitoks miegas — 
tikra palaima. Tiesa, zuikis buvo neramus, vis uostinėjo. Name- 
lyje dvokė sugedusia žuvimi. „Tikriausiai meknės statinaitėje su- 
traukė per mažai druskos“, - nusprendė Vatanenas ir užmigo, 
nepaisydamas salsvo dvoko. 

„Apie šeštą Vatanenas pabudo, atsikėlė tamsiame namelyje su- 
stingusiom rankom ir kojom, pasitrynė veidą ir pagalvojo, kad 
tuoj pabus šeimininkai, tad galės išgerti kavos. Zuikis tūnojo už 
kuprinės palei sieną. Atrodė, nemiegojo visą naktį - toks nera- 
mus buvo. 

Vatanenas žengė namelio viduriu, atsitrenkė į kažin kokį kliu- 
vinį, kurio nakčia nepastebėjo. Apgrabaliojo jį ir ranka užkliu- 
vo už didelio spaustuvo, prispaudžiančio lentą. Varstotas. Vi- 
dury aslos. 

Vatanenas apėjo varstotą, pasirėmęs jo tamsyje. Delnu užčiuo- 
pė drabužį. Vatanenas sutriko, puolė grabinėti daiktą, gulintį 
ant varstoto. 

Atrodė, kad užsitraukęs paklodę miega žmogus. Tik taip giliai 
įmigęs, kad nepabudo Vatanenui nakčia įsibrazdinus pro duris. 

— Pabusk, drauguži, - pasakė Vatanenas, tačiau atsakymo ne- 
sulaukė. 

Atrodė, tas neišgirdo — šiaip ar taip, nepabudo. Vatanenas 
kruopščiau apčiupinėjo miegantįjį: tikrai, ant varstoto guli žmo- 
gus, skuduru apsiklojęs, be priegalvio. Rankos prie šonų išties- 
tos, žmogus be batų, nosis stambi. Vatanenas ėmė atsargiai pur- 
tyti miegantįjį, pasodino, pakalbino. Paskui nusprendė atidaryti 
duris — nuo šviesos tasai turėjo pabusti. Žengtelėjęs durų link 
Vatanenas pajuto, kaip varstoto spaustuvo rankena užsikabino 
už kišenės, visas įrenginys pasviro ir miegantysis žnektelėjo Že- 
mėn. Pasigirdo stuktelėjimas, miegančiojo galvai trinktelėjus į 
grindis. Vatanenas atplėšė duris ir šviesoje pamatė, kad ant grindų 
guli sąmonės netekęs seniokas. 

„Susimušė galvą“, - persigando Vatanenas. Jis prišoko prie 
žmogaus, pridėjo prie širdies delną, bet nesuprato, ar širdis pla- 
ka, - šiaip ar taip, atrodo, žmogus nukritęs prarado sąmonę. Va- 
tanenas sunerimo, atsargiai paėmė nualpėlį ant rankų ir žengė į. 
kiemą. Skaisčioj rytmečio šviesoj apžiūrėjo žmogelio veidą. 
Raukšlėtas, ramus, akys užmerktos. Vatanenui dingtelėjo, kad 

šitoks seniokas nukritęs nuo varstoto gali net numirti, tad veikti 
reikia greitai. Nualpėlis lyg siūlomas virtėjo skersas ant jo ran- 
kų. Vatanenas nulėkė į vidurį kiemo, pamanė neštis sužeistąjį į 
namus, laimei, ant laiptų pasirodė jauna moteris su pienpuo- 
džiais. Vatanenas sušuko, jog atsitiko nelaimė, ir paliko stovėti 
vidur kiemo su senioku ant rankų. 

— Galiu viską paaiškinti, atveskit tą, kuris moka daryti dirbtinį 
kvėpavimą! 

Mergina irgi buvo priblokšta. Pienpuodžiai iškrito iš putlių 
rankų ir nubarškėjo per kiemą prie šulinio. Ji dingo namo vidu- 
je, o Vatanenas tebestypsojo pievelėje su žmogeliu ant rankų. 
"Jam pasirodė, kad senukui darosi tik blogiau. Vataneną pagavo 
gailesys - jis nenorėjo, kad šitaip atsitiktų. 

Ant namo laiptelių pasirodė žmonės apatiniais drabužiais: šei- 
mininkas, šeimininkė, ta pati jauna moteris. Bet jie buvo taip 
priblokšti, kad nepriėjo pagelbėti Vatanenui prikelti senioko. 

— Ar turite sūpuokles? Supant galima atgaivinti, - dėstė Vata- 
nenas stirksantiems ant laiptų, tačiau žmonės tylėjo ir nė vienas 
nepuolė pagalbon. 

Galų gale šeimininkas tarė: 

— Čia mūsų senelis. Nešk atgal. 

Vatanenas neišmanė, ką galvoti. ,„Nešk atgal“, - valandėlę 
skambėjo ausyse. Vatanenas pažvelgė į senelį, stingsantį jam ant 
rankų. Viena akis buvo pramerkta ir Vatanenas dirstelėjo jon. 

Tuomet suprato. Ant rankų jis laikė negyvą žmogų. Seniai nu- 
mirusį. Drebulys atėmė Vatanenui jėgas, seniokas iškrito iš ran- 
kų ant pievelės. Nuo laiptų atbėgo šeimininkas ir užsikėlė numi- 
rėlį ant pečių. Tas sprūdinėjo, tačiau šeimininkas pasitaisė naštą 
ir nuboginęs kūną į namelį paguldė ant varstoto, užklojo paklo- 
de, užvėrė duris ir sugrįžo į kiemą. 

— Paniekinai senelį, žmogau. 

Kažin ar Vatanenas šitai girdėjo, nes vėmė už šulinio. 

Paskui buvo ką aiškintis. 

Paaiškėjo, kad Vatanenas nakvojo su senuoju namų šeiminin- 
ku, mirusiu pereitą vakarą. Namai skendėjo liūdesy - senasis šei- 
mininkas buvo toks geras. Nesusipratimą išsiaiškino, o kai kalba 
užeidavo apie senelį, moterys pravirkdavo. Vatanenas taipgi pa- 
juto gumulą gerklėj. Zuikis tarytum prasikaltęs tupėjo nuošaliau. 

Dešimtą atvažiavo katafalkas. Vatanenas padėjo šeimininkui 
įkelti kūną į mašiną. Akį, prasimerkusią Vatanenui laikant se- 
nelį ant rankų, užmerkė, ir katafalko vairuotojas pateikė blan- 
ką, kuriame šeimininkas įrašė savo pavardę. 

Vatanenas su katafalku atsidūrė Kuhmo bažnyčioje. Juodu au- 
diniu apdengtas karstas už nugaros atrodė gražiai. Katafalko vai- 
ruotojas visą laiką kalbėjo apie zuikį, pasipasakojo pats Kajany- 
je turįs prijaukintą šarką. Kalba, kad ji vidur miesto iš policijos 
viršininko Žmonos pavogusi atšvaitą — šiaip ar taip, parnešė tokį 
daiktą į namus. 

— Beje, nusuksiu kalbą: aš pažįstu tą Heikineno šeimininką. 
Jis buvo komunistas, bet nieko neprigyveno. Tapęs komunistu 
niekados nepraturtėsi. 


12. Kurkas 


Apie liepos pabaigą Vatanenas pasiekė Rovaniemį. Pro miestą 
„buvo praplaukę paskutiniai sieliai, turistų matėsi mažiau nei pa- 
prastai. 

Apatiniame „Lapių žemės“ restorano aukšte Vatanenas suti- 
ko seną miško darbininką, nelaimėlį girtuoklį. Tą žmogų vadino 
Kurku. Jaunystėje, laukinių miškų paruošos laikais, Laplandi- 
jos kraštuose jį vadino miškų karaliumi - iš čia iškreiptas trum- 
pinys Kurkas. 

Kurkas pasiskundė likimu: miškuose darbo nebegaunąs - per 
senas, O dar girtuoklis. Reikėtų pragyventi iš pensijos, tačiau sa- 
varankusis perėjūnas jos neištenkąs. Vien tik gyvenimo rūstybę 
senasis miškų kirtėjas dabar pažįstąs. Vatanenas pasvarstė, kuo 
gali seniokui padėti. 

Laplandijos apygardos Kelių ir hidrotechnikos įrengimų val- 
dyboje Vatanenas gavo šiokio tokio darbelio. Pasiūlė iškrauti tris 
medienos plaustus Ouno upės aukštupy prie Meltauso kaimo. 

Kurkas įsipiršo į draugus, ir vyrai išėjo pakrantėn. 

Ištempė suktuvais plaustus į pakrantės šlaitą. Turėjo išsinuo- 
motą motorinį pjūklą ir geležinėmis dalbomis bei kitais įran- 
kiais pradėjo krauti sunkius senus plaustus. Atvėsusią vasarą dar- 
bas ėjo smagiai, vyrai gyveno palapinėje, priešais būstą ant lau- 
Žo ruošdavosi valgį. Kurkas skųsdavosi pagiriomis, bet šiaip jau 
kroviko darbu buvo patenkintas. 

Retkarčiais prie plaustų apsilankydavo kaimiečiai. Juos šiek 

tiek glumino zuikio buvimas. Vatanenas prašė sodybų šeiminin- 
kų nepaleisti šunų, ir zuikis iš kaimo labai retai pardumdavo 
šuns genamas. Tokios negandos valandą zuikis parlėkdavo į jų 
stovyklą, šokdavo Vatanenui į glėbį arba šmurkštelėdavo į pala- 
pinę ir įkiršusiems šunims tekdavo kuldenti atgal. 

Iškrovus du keltus ir medieną suriejus į rietuves Vatanenas 
sumokėjo Kurkui atlygį už dvi savaites. Tas bemat išlėkė į Rova- 
niemį. Prabuvo mieste tris paras, paskui sugrįžo girtas kaip pė- 
das, bepinigis - kaip ir visą gyvenimą. Dar vieną naktį girtavo ir 
nutiko kvailas dalykas: panūdęs pasirodyti kaip puikus sielinin- 
kas, Kurkas puolė bėgti sieliais pakrantėje, įkrito į upę ir vos 
nenuskendo, nes nemokėjo plaukti. Vatanenas ištraukė nusikau- 
šusį senioką iš šaltos upės ir nunešė į palapinę. Rytą bėdžius 
pabudo nuo skausmingų pagirių ir išsižiojo dejonei. Tuomet pa- 
aiškėjo, kad naktį upėje nuskendo dantų protezai. Sykiais gyve- 
nimas išties slogus. 

Kitądien Kurkas atsigavo. Galėjo valgyti tiktai skystą košę, ir, 
žinia, jį kamavo alkis. 

— Išmokyk mane plaukti, - paprašė jis Vataneno. 

Tą patį vakarą Vatanenas ir pradėjo. Liepė Kurkui nusireng- 
ti, o kai tas liko nuogutėlis, įsakė pulti pilvu vandenin ir laikytis 
rankomis kranto. 

Sunku išmokyti seną šunį „sėdėt“, - taipgi sunku išmokyti se- 
ną Laplandijos sielininką plaukti. Vargšelis Kurkas tikrai sten- 
gėsi, tačiau pažanga buvo menka. Pratybos vyko kas vakarą. Va- 
tanenas stebėjosi Kurko užsispyrimu. 

Galų gale įvyko stebuklas. 

Kurkas išmoko plaukti šuniuku. Vanduo jį laikė. DžŽiaugsmin- 
gas stūgsmas nusklido upės pakrante žmogeliui suvokus turint 
naują gebėjimą. Jis taip susižavėjo plaukimu, kad pliuškendavo- 
si ligi vėlaus vakaro, retkarčiais ilgam nunirdavo po vandeniu, 
leisdavosi nešamas srovės ir iškildavo teškendamasis, nuplau- 
kęs pasroviui dešimtis metrų. Užsigrūdinęs jo kūnas puikiai tvė- 

rė šaltą vandenį; laimė, užplūdusi su nauju gyvenimo būdu, nu- 
skaistino senyvą veidą. 

— Rytoj šventadienis, tai aš nersiu ir susirasiu tuos protezus, — 
nusprendė Kurkas. 

Jis buvo tiek susižavėjęs plaukimu, kad net šeštadienį nėjo į 
sauną, 0 taškėsi upėje. 

Kurkas gebėdavo išbūti po vandeniu ne vieną minutę - šitai 
paaiškėjo kitądien, kai ėmėsi ieškoti dantų protezų Ouno upės 
dugne. Pažiūrėti Kurko nardymo pakrantėn susirinko būrys kai- 
miečių, kai kurie jų atpėdino ir dėl zuikio. Krovėjus laikė keis- 
tuoliais, ir turbūt ne veltui: vienas turėjo prisijaukintą zuikį, ki- 
tas nuogutėlis kiauras dienas mirko šaltoj upėj. Sustojo turistų 
autobusas - reginiu pasigrožėti atgužėjo apie keturiasdešimt vo- 
kiečių. Kažkas siaurajuoste kamera filmavo Kurką. Vokiečių gi- 
das tautiečiams paaiškino, jog šičia rengiamasi sielininkų varžy- 
boms, vykstančioms Laplandijoje vasarą. 

Vakare Kurkas Vatanenui pasakė upėje dantų neradęs, bet 
aptikęs kai ką vertesnio. 

— Upės vidury gylio daugiau nei dešimt metrų. Radau tenai 
kokį šimtą tonų metalo laužo, likusio nuo karo. Daugiau nei 
dešimt patrankų, mažų mažiausiai vieną tanką, didelių dėžių — 
visko ten yra. Visą dieną aplinkui nardžiau. Duokit man vilkiką 
ir aš parduosiu tą laužą. 

Nepaprastas radinys, nepaprastas žmogus tas Kurkas. Nusi- 
metęs drabužius Vatanenas nustypseno sieliais upėn ir nėrė į 
gelmes. Srovė stipriai nešė, reikiamą vietą pasiekė sunkiai. 

Kurkas nemelavo. Stuktelėjęs keliu į plieninį daiktą Vatane- 
nas ištyrinėjo jį iš arčiau ir priėjo prie išvados, jog upės dugne 
tikrai šonu guli patranka. Stebuklas, kad niekas jos nerado anks- 
čiau. Tačiau patranką buvo užgulę skenduliai, grimzdę per ilgus 
plukdymo metus. 

Vatanenas davė Kurkui tūkstantį markių. Žmogelis ankstų rytą 
nukulniavo į Rovaniemį. Vatanenas vienas liko krauti paskuti- 
niojo plausto. 

„ Kurkas vėl prabuvo mieste dvi paras. Vėl grįžo girtas, bet lai- 
mingas. Netgi keletą šimtinių tebeturėjo. Ir svaigalų. Kelis bu- 
telius gero konjako. Nusikaušęs Kurkas gyrėsi: 

— Tai aš viską užsukau. Ryt rytą vyks dideli dalykai. 

Šitaip taręs jis nulūžo ir Vatanenas nesužinojo, ko ėmėsi 
Kurkas. 

Rytą stovyklon įgriaudėjo trys sunkios krovininės mašinos su 
užrašais „Ypatingas krovinys“. Kurkas, atrodo, ėmėsi plataus 
masto operacijos. 

Užmiršęs pagirias jis kibo į darbą. Pats vadovavo, Vatanenui 
ir vairuotojams liepė tarp storų pakrantės pušų pastatyti didelį 
suktuvą —- sunkų dviejų dešimčių tonų įrenginį. Storais plieni- 
niais lynais prie galingų pušų pritvirtino suktuvą, o kitu, mažes- 
niu suktuvu nutiesė plieninį lyną upėn. 

Čiupęs sunkų plieninio lyno galą Kurkas nėrė vandenin, ilgo- 
kai nyrėjo, paskui prunkšdamas iškilo ir sušuko: 

— Trauk! 

Plieninis lynas įsitempė, pušų viršūnės susiūbavo, tačiau suk- 
tuvas išsilaikė. Sieliai pakrantėje grimztelėjo po vandeniu, plie- 
ninis lynas lėtai vijosi apie būgną. Po minutės iš upės iškilo sunki 
surūdijusi haubica. Vokiečių gamybos, šešių colių. Kurkas susi- 
jaudinęs nuplaukė pakrantėn, gurkštelėjo konjako. 

— Kad sušilčiau, - pasakė. 

Surūdijusią patranką užkėlė ant krovininės mašinos platfor- 
mos, paramstė. Vatanenas pasižymėjo, kiek ji sveria, nes keltu- 
ve buvo hidraulinės svarstyklės. 

Visą dieną Kurkas plaukiojo tarp pakrantės ir vidurupio - sun- 
kiai plušo nenuilsdamas. Iš upės buvo iškelta vienuolika pabūklų, 
pora dešimčių „It“ patrankų, vienas penkiolikos tonų tankas ir 
keletas dėžių sviedinių. Tą laužą upėn turbūt per Laplandijos 
karą suvertė atsitraukdami vokiečiai, betgi stebuklas, kad apie 
ten žlūgsančius ginklus suomiai lig šiol nieko nežinojo. 

— Dabar važiuosit į Kolario stotį - mano vardu ten užsakyti 

vagonai. Sukrausit tuos geležis į vagonus. Štai važtaraščiai, - pa- 
sakė Kurkas, ištiesdamas vairuotojams popierius. 

— Šituos sukrovę grįšit likusių - kad ir nakčia. Pinigai bus po 
savaitės. Kvitą išrašysiu aš. 

Kurkas pasirašė reisų paskyras ir sunkios mašinos išdundėjo 
šiaurės link. Vatanenas stebėjo plataus masto veiklą apstulbęs, 
ir ne jis vienas stebėjosi Kurko sandėriu - išgirdę apie naujus 
darbus atlėkė ir Meltauso Žmonės. 

Kitądien iš upės buvo ištraukti karo laikų metalo likučiai ir 
po pusiaudienio iš Meltauso į Kolarį išriedėjo paskutinės maši- 
nos. Kurkas pasipasakojo pardavęs laužą tiesiai Koverhario me- 
talurgijos gamyklai. Tereikėjo sulaukti penktadienio, iki Ovakas 
skubiai perves pinigus į Rovaniemio banką. Kurkas sakė, jog už 
laužą bus sumokėta, vos tik jis atsidurs ant gamyklos bėgių. 

„Lapių tautos“ Žurnalistas taipgi rado kelią į pakrantę, ta- 
čiau per vėlai. Žurnalistiniu gudrumu jis mėgino išpešti žinių 
iš Vataneno ir Kurko, bet jam nepasisekė. Kurkas su Vatanenu 
iškrovė paskutinį plaustą, didžiulį suktuvą išvežė ir žurnalisto 
paklaustas, ar tikrai upėje rasta šimtas patrankų, Kurkas nusi- 
juokė: 

- Šimtas patrankų! Gal kvaištelėjai? Čia sielius krauna, o ne 
patrankas naikina. 

Penktadienį krovimo darbai buvo baigti ir vyrai atkako į Ro- 
vaniemį. Miško valdybos kontoroje Vatanenas pasirašė sąskai- 
tą, o Kurkas nerimavo apatiniame „Lapių žemės“ aukšte. Skai- 
čiavo sandėrio pelną. 

— Išlaidų — 6200 markių, jei priskaičiuosime tavo toną. Ova- 
kas už kilogramą mokės 17 penių, o juk būta 96 000 kilogra- 
mų, kitaip tariant, bemaž šimtas tonų. Pats paskaičiuok. Iš vi- 
so turi būti 16 720 markių. Atėmus išlaidas lieka 10 520. Gra- 
Žus pinigas! 

Popiet atėjo čekis. 

Iš laimės Kurkas banke apsiverkė. 

„— Nesu gavęs šitiek pinigų nuo tų laikų, kai 1964-aisiais Kairijo- 
kyje tris paras kirtau mišką. Dabar trauksiu... kad ir iki Oulaus. 

Kurkas iškeliavo. 

Ir Vatanenas nusprendė dangintis iš miesto, nes „Lapių tau- 
toje“ buvo Žinutė, kad vokiečių palikti karo reikmenys priklausą 
sąjungininkams. Laikraštyje vienas majoras stebėjosi, kad, gir- 
di, kažkur Meltause „privatūs asmenys“ susirinko Laplandijos 
karo laikų metalo laužą ir pardavę pasipelnė. 

Vatanenas perlenkė laikraštį. Pasvarstė, kur išlėkė Kurkas. Tik- 
riausiai buvo įsigijęs naujus dantų protezus. 

— Mes turbūt irgi keliausim, - tarė Vatanenas zuikiui, tupin- 
čiam po kojų. 

Taigi jie iškeliavo iš Rovaniemio. Rugpjūtis buvo besibaigiąs, 
rytą pasnyguriavo, tačiau sniegas bemat ištirpo. 


13. Varnas 


Prieš pasningant Vatanenas autobusu išvažiavo į Posiją Laplan- 
dijos gubernijos pietuose. 

"Ten gavo miškotvarkos darbo už aštuonių kilometrų anapus 
Simo ežero. Vandenskyros sritis, gūdūs miškai, bet už darbą 
gerai mokėjo, o svarbiausia - zuikiui nereikėjo gyventi tarp 
žmonių. 

Vatanenas gyveno pastogėje, mažoj pušų priaugusioj salelėj 
didžiulės pelkės pakrašty. Du kartus per savaitę eidavo prie Si- 
mo ežero autoparduotuvėn nusipirkti maisto ir cigarečių ir pa- 
siskolinti iš bendruomenės bibliotekos knygų. Posijo pelkėse Va- 
tanenas praleido kelias savaites. Tuo metu perskaitė nemažai 
puikių knygų. 

Sąlygos buvo išties pirmykštės. 

Darbas sunkus, tačiau Vatanenui patiko: jautė augant jėgas, 
be to, nekamavo mintis, jog tą darbą dirbs ligi gyvenimo galo. 

Kokį šlapdribos vakarą, kai jausdavosi labai pavargęs, Vata- 
nenas įsigalvodavo apie savo gyvenimą: kaip jis pasikeitė nuo 
pavasario, nuo Joninių! Visiškai pasikeitė! 

Vatanenas kalbėdavo zuikiui, o zuikis nuolankiai klausydavo, 
nesuprasdamas nė žodžio. Vatanenas kurstydavo laužą priešais 
pastogę, stebėdavo artėjančios žiemos ženklus, o naktimis mie- 
godavo sargiai it laukinis žvėris. 

"Tuose pelkėtuose ir darganotuose miškuose nuo pat pirmųjų 
dienų Vataneną kamavo viena negerovė. 


ARTO PAASILINNA Iš ZUIKIO METAI 73 


„Kai Vatanenas tarp nudžiūvusių pelkės salelių pušų įsirengė 
kuklią stovyklėlę, ten įsikūrė ir pikčiausias miško paukštis - var- 
nas. Paskraidžiojo sulysęs, nuo sniegdribos šlapiais sparnais, ap- 
suko keletą ratų virš salelės ir pastebėjęs, kad niekas nevaiko, 
nutūpęs medy netoliese, nusipurtė šlapią sniegą it reumato su- 
kamas šuo. Reginys buvo labai graudus. 

Pasižiūrėjęs į jį Vatanenas pajuto nepaprastą pagailą gyvam 
padarui. Matėsi, kad pastaruoju metu to atgrasaus paukščio gy- 
venimas nebuvo linksmas. Gyvis buvo tiesiog apgailėtinas. 

Kitą vakarą Vatanenas pavargęs grįžo iš miško, ėmėsi ruoštis 
vakarienę ir apstulbo. Jo kuprinė, numesta pastogėje ant pušų 
šakų, buvo išgrobstyta. Dingo daug produktų: ketvirtis kilogra- 
mo sviesto, keli gabalėliai traškios duonos, kiaulienos ir jautie- 
nos skardinė buvo nukniebta. Aišku, kad nusikaltimą įvykdė tas 
nelaimėlis kranklys, vakar sukėlęs nuoširdžiausią pagailą. Var- 
nas kietu snapu prakapojo produktų pakelius, prisibarstė aplink 
medį trupinių, o dalį maisto tikriausiai nusinešė į slaptavietę, 
kurią tik pats vienas žinojo. 

Varnas tupėjo aukštoje pušyje visai prie pastogės. Vienas pu- 
šies šonas juodai žvilgėjo — varnas jį dergė nuo šakos. 

Žuikis šiek tiek nerimavo - tikriausiai paukštis jį puolė, kai 
Vatanenas buvo darbe. 

Vatanenas paleido akmenį į varną, bet nepataikė. O paukštis 
tupėjo abejingas — nė sparnais neskėstelėjo. Tik tuomet, kai Vata- 
nenas pripuolęs ėmė kirviu kapoti varno medį, šis perskrido į kitą. 

Reikėjo šautuvo, o Vatanenas jo neturėjo. 

Vatanenas atidarė naują mėsos skardinę, pačirškino mėsą kep- 
tuvėje ir suvalgė likusią traškią duoną - sausą, be sviesto. Kram- 
tydamas suprastėjusį valgį jis dėbtelėjo į varną ant šakos ir tary- 
tum išgirdo paukštį riaugtelint. 

Žmogų perėmė juoda nenumaldoma neapykanta ir guldamas 
jis pasikišo kuprinę po galva. Zuikis stryktelėjo už šeimininko 
galvos, drėgnos pastogės užuoglaudon. 


A 
€ 


“, 


NSIMUS, 
S 
TT 


9 


74 


Iš ryto pastogėje Vatanenas rūpestingai apdangstė kuprinę pu- 
šų šakomis, patikrinęs, ar ji tvirtai užraišiota. 

Vakare sugrįžus stovyklon vėl pribloškė netektis. Varnas bu- 
vo numėtęs šakas, nutempęs kuprinę nuo apanglėjusio laužo, 
perplėšęs vieną kišenę ir sulesęs pakelį „Koskenlaskijos“ sūrio, 
perkirtęs kuprinės virveles ir surijęs vakarykštės mėsos likučius 
iš skardinės. Duona buvo dingusi. Neliestas tik arbatos pakelis, 
druska, cukrus bei dvi trys neatidarytos mėsos skardinės. 

Šįkart vakarienė buvo dar prastesnė. 

Paukštis ilgai nesiliovė. Grobė iš kuprinės maistą, nors Vatane- 
nas prieš išeidamas skinti miško užversdavo produktus storais rąst- 
galiais. Varnas visados pro kokį plyšį pasiekdavo kuprinę. Atro- 
dė, kad nuo godaus kranklio ją apsaugotų tik betoninis bunkeris. 

Varnas vis labiau įžūlėjo. Jis tarytum manė, jog pastogėje gy- 
venąs Žmogus nepajėgia duoti atkirčio. Vatanenas mėgino išvyti 
paukštį iš savo salelės šiurpiai staugdamas ir apmėtydamas jį 
kumščio didumo akmenimis, bet tas liko ramus - rodės, bejėgiš- 
ka Vataneno neapykanta jį dargi smagina. 

Paukštis sparčiai tuko ir net dieną nebepakildavo nuo savo 
šakos. Nepasotinamas varno apetitas varė Vataneną į autopar- 
duotuvę prie Simo ežero tris kartus per savaitę, nors anksčiau 
žmogus eidavo du kartus. Vataneno skaičiavimu, per savaitę var- 
nas sulesdavo maisto produktų už šešiasdešimt markių. 

Šitai tęsėsi dvi savaites. 

Varnas nepaprastai įsipenėjo. Tingus ir įžūlus tupėdavo ant 
šakos už kelių metrų nuo Vataneno it nušertas didelis ir stiprus 
avinas. Jo pilkšvai juodos plunksnos pasikeitė - patamsėjo, praš- 
matniai sublizgo. 

Jeigu toliau šitaip klosis, Vatanenas skindamas mišką prastai 
uždirbs. Žmogus uoliai mąstė, kaip pražudyti varną, ir po dviejų 
savaičių plėšimo žmogus sumanė iš esmės pakeisti padėtį. 

Procedūra, atgrasysianti varną nuo blogų įpročių, turėjo būti 
nepaprastai veiksminga. Ir Žiauri. 

Vatanenas dar sykį nuėjo prie Simo ežero parsinešti maisto. 
Pardavėja pasižiūrėjo į pirkėją šiek tiek nustebusi - šis su zuikiu 
ateidavo pirkti tris kartus per savaitę, ir jo pirkinių kiekis kas- 
kart augo. Vis dėlto buvo žinoma, kad žmogus maistą perkasi 
tik sau. 

— Ten tankynėje gyvena baisus ėdrūnas, - pradėta kalbėti 
kaime. — Tris kartus per savaitę perkasi po kuprinę maisto, o 
tik lysta. 

Kitądien po sprendimo Vatanenas atidarė kilograminę mėsos 
skardinę ir atliko tai neįprastai: neaprėžė dėželės krašto, o kry- 
žiškai iškirto dangtelį, tad jame susidarė keturi aštrūs metaliniai 
trikampiai. Šiuos dantis jis atsargiai atlenkė - skardinė panėšėjo 
į ką tik išsiskleidusį keturlapį žiedą. Per šį metalinį žiedą Vata- 
nenas peilio galu iškrapštė į keptuvę mėsą, pačirškino ir sočiai 
pavalgė. Varnas abejingai stebėjo žmogaus ruošą. Akivaizdu, jis 
tarė, kad mėsos likučiai skardinėje, kaip paprastai, teks jam. 

Išrėkęs įprastus kaltinimus Vatanenas užritino kuprinę rąs- 
tais. Tačiau iš anksto įlankstė skardinės žiedo aštrumas į vidų, 
taigi dėželės dangtelyje paliko savotiški žiodmenys - lyg spąstai, 
O gal greičiau bučius. 

Vos tik Vatanenas nuo salelės numynė į miško pakraštį, var- 
nas nusklendė prie žerplėjančio laužo, paskui nuvasnojo prie 
kuprinės, užverstos rąstais. Kranklys valandėlę pastovėjo pakrei- 
pęs galvą, o paskui energingai ėmėsi veiksmų: įsibruko tarp rąs- 
tų, sukapojo kuprinės dirželius, kažin ką sukranksėjo, išstumdė 
kamienus ir gana greit išvilko grobį. Kartkartėm kilstelėdavo di- 
džiulę juodą galvą dairydamasis, ar nėra arti Vataneno. 

Išvilkęs kuprinę varnas nutempė ją ant lygios žemės, kur bu- 
vo įpratęs per dvi savaites plėšti. Patyriai atlapojo kuprinę ir ėmėsi 
jos turinio. 

Vatanenas stebėjo iš miško glūdumos. 

Varnas ištraukė iš kuprinės pakelį traškios duonos, kaptelėjo 
jos, paskui čiupo snapu visą gabalą. Tuomet su juo leidosi bėgti 

vasnodamas sparnais. Atrodė, lyg prikrautas transportinis lėk- 
tuvas, nuo trumpučio takelio kyląs vykdyti užduoties. Sparnai 
išsiskleidė ir varnas atsiplėšė nuo žemės. Persigandęs Vataneno 
zuikis iš pastogės dyrėjo į plėšikiško lėktuvo pakilimą. 

Paukštis su duonos gabalu pralėkė virš Vataneno it aitvaras — 
didžiulėje pelkėje rytinis vėjas plėšė nemažą duonos gabalą ir 
sunkus paukštis plakė sparnais, verždamasis miško, slaptavietės 
linkui. 

Netrukus varnas sugrįžo, ir zuikis, tuo tarpu spėjęs pakrimsti 
pelkės žolės, pasislėpė stoginėje. Vatanenas įsistebeilijo. 

Varnas išbarškino iš kuprinės mėsos skardinę. Prieš pradėda- 
mas tyrinėti jos turinį jis atsitiesė ir apsižvalgė, įsitikindamas vei- 
kos ramybe. Paskui įbraklino ten savo didelę galvą. 

Kranklys kelis kartus kaptelėjo riebios mėsos nuo dėželės dug- 
no ir nusprendė įkvėpti oro. Bet galva iš skardinės nelindo. Įstrigo. 

Paukštis sutriko. Šoko šalin nuo kuprinės, puolė traukti galvą 
iš skardinės, tačiau metaliniai spąstai laikė tvirtai. Nagais var- 
nas bergždžiai braižė slidžius skardinės šonus, aštrus metalas pjo- 
vė riebų kaklą. 

Vatanenas pasileido prie varno, bet savo išnaudotojo nebepa- 
gavo. Tvirtai užsimovęs ant galvos skardinę juodvarnis nirčiai 
tarškėdamas pakilo, nieko nematydamas šovė taip aukštai, kad 
Vatanenas nespėjo jo pagriebti. 

Skardinėje varnas šiurpiai rėkė. Pelkė aidėjo nuo metalinio 
karksėjimo - slopoko, bet fatališko. 

Lyg rūstinga Anapilio gulbė, paukštis lėkė stačiai aukštyn, me- 
talo skardinė barškėjo džerškėjo, stelbdama tūžių kranksmą. 

Netekęs nuovokos varnas siautėjo ore, nesugebėdamas skris- 
ti tiesiai. Netrukus ėmė leistis ir pataikė į aukščiausių medžių 
viršūnes pamiškėj. Skardinė daužėsi į medžius, kranklys krito 
žemėn, paskui paplūdęs krauju vėl šovė į dangų. Vatanenas ma- 
tė paukštį pradingstant miško pakrašty. Pelkės salelę pasiekė tik 
šiurpulingi garsai, liudijantys paskutinę plėšiko kelionę. 

Snyguriavo. Karkimas nutyko. 

Vatanenas pasikėlė nuo žemės suplėšytą kuprinę, nunešė į pa- 
stogę, paėmė ant rankų zuikį ir metė žvilgsnį į pamiškę horizon- 
te. Žinojo skardinės dugne likus daugiau varno kraujo nei kiau- 
lienos, ir jis buvo toks Žiaurus, kad garsiai nusikvatojo po šiur- 
paus darbo. 

Atrodė, ir zuikis juokiasi. 


14. Aukotojas 


Praėjus savaitei po varno žūties Vatanenas iškeliavo iš Posijo 
"pelkių į Sodankiulę ir įsikūrė porai dienų viešbutyje pailsėti. Ten 
susitiko Sompijo elnininkystės susivienijimo pirmininką, kuris 
pasiūlė Sompijo miškuose, Šniokštuojančiojoje dauboje, sure- 
montuoti baraką. Vatanenas mielai sutiko. 

Jis nusipirko snaiperio šautuvą, slides, dailidės įrankius ir mais- 
to kelioms savaitėms. Nusisamdė taksi ir Tanhos keliu nuvažia- 
vo į mišką. Viario kelio išsišakojime susitiko būrį elnininkų, be- 
sišildančių prie ugnies pakelėj. 

— Nesuprantu, - tarė vienas jų. - Zuikiai čia jau kelios savai- 
tės baltutėliai, o šitas — su vasariniu kailiu. 

— Gal čia pilkis. 

— Ne pilkis, pilkiai didesni. 

— Šitas iš pietų, - paaiškino Vatanenas. 

Jiedu su taksistu iškrovė daiktus ant kelio. Snigo, bet šliuožti 
dar negalėjai. 

Elnininkai pasiūlė Vatanenui kavos. Susmalsęs zuikis uostė 
mišku kvepiančius žmones - nebijojo. 

— Jeigu jį pamatys Kartinenas, tai tikrai paaukos, - pasakė 
vienas elnininkas Vatanenui. 

— Buvęs mokytojas, pietuose tikriausiai buvo šventikas. Turi 
papratimą aukoti gyvūnus. 

Paaiškėjo, jog tas Kartinenas - jaunyvas slidinėjimo instruk- 
torius iš Vuotso. Buvo papratęs žiemos pradžioje, ne sezono me- 

tu, slidinėti po šiuos miškus ir apsigyventi Bjauriosios griovos 
barake, netoli nuo Šniokštuojančiosios daubos. 

Elnių skirstytojai likosi prie ugnies, o Vatanenas užsikėlė ant 
pečių sunkią savo amuniciją, žvilgtelėjo žemėlapin ir dingo miš- 
ke. Linksmai striksėdamas zuikis nusekė paskui. 

Iki Šniokštuojančiosios daubos buvo apie trisdešimt kilomet- 
rų. Vatanenas nešėsi slides ant peties nesniegingu mišku, tos, 
kabindamosi už medžių šakų, trukdė eiti. 

"Tamsa užslinko anksti, nakčiai teko likti miške. Vatanenas nu- 
kirto pušį, ištiesė pastogę, prižibino ugnelių, pasikepė supjaus- 
tęs gabalėlį elnienos. Zuikis pastogėje susiruošė miegoti, netru- 
kus ir Vatanenas išsitiesė kaip ilgas. Ugnin leidosi didžiulės snai- 
gės ir šnypšdamos dingdavo liepsnelėse. 

Dar vieną dieną ėjo Vatanenas, iki pasiekė reikiamą vietą ir 
ištarė: 

— Štai Šniokštuojančiosios daubos barakas. 

Jis atrėmė slides į barako sieną ir suvargęs įžengė vidun. Tai 
buvo paprastas barakas, seniausiai pastatytas apsistoti elnių skirs- 
tytojams. Pereitą žiemą į baraką sniegaeigiu atvežta lentų, vi- 
nių, keletas rulonų tolio, maišas cemento. Barake buvo du kam- 
bariai, bet vienas pastato galas beveik sugriuvęs. Net geresnia- 
jame gale grindys taip sutrešusios, kad būtinos atnaujinti. 

— Juk turiu laiko net ligi Kalėdų, - tarė sau Vatanenas. O Zui- 
kiui pasakė: - Turėtum užsitraukti žieminiu kailiu. Čia ne Hei- 
nola. Kad ir vištvanagio rudumo spalva. 

Vatanenas paėmė zuikį ant rankų ir apžiūrėjo kailį. Plaukas 
pešėsi lengvai. Apačioje švietė švari Žžiemiška spalva. Gerai, — 
pagalvojo Vatanenas ir paleido kailinėtą bičiulį ant grindų. 

Vatanenas neskubėjo prie darbo. Keletą dienų vaikštinėjo ap- 
linkui, žŽvalgėsi po gamtovaizdį, nešė į baraką malkas. Vakarais 
žibintuvo šviesoj planavo barako remontą. 

Netoliese, iš apsnigto kauburio Vatanenas išsikasė kelis mai- 
šus smulkaus smėlio, sukalė iš lentų lovį skiediniui maišyti, o 

užėjus pirmiesiems šalčiams ėmėsi ruošti skiedinį. Pirmiausia 
reikėjo pataisyti židinį —- buvo labai apdaužėjęs, o turėjo šildyti 
baraką. Dūmtraukis taipgi buvo nubiręs, jį irgi reikėjo tinkuoti. 
Tačiau dūmtraukį tvarkyti sunku, nes šaltyje skiedinys ne kietė- 
ja, O šąla. 

Miškuose laiko ganėtinai ir Vatanenas nusprendė juo naudo- 
tis. Ant barako stogo aplink dūmtraukį jis padarė savotišką pa- 
lapinę iš pastogės audinio. Paskui atvėrė perdengimą bei izolia- 
cinį stogą ties dūmtraukiu, tad šiltas oras iš vidaus pasiekė pala- 
pinę ant stogo. Apsukui statydamas kopėčias jis kėlė ant stogo 
šiltą skiedinį ir šitaip taisė dūmtraukį. 

Tuo metu į baraką atšliuožė pora elnių skirstytojų - tiek pri- 
snigo, kad buvo patogiau šliuožti slidėmis, nei pėsčiuoti. Vyrai 
nusistebėjo keistu įrenginiu ant barako stogo ir nė vienas nenu- 
vokė, kam ta palapinė. Per plyšius garą leidžiantis įrenginys su- 
žadino elnių skirstytojų smalsumą, bet jie apstulbo pamatę atsi- 
darant barako duris ir išeinant žmogų, nešantį sunkų garuojantį 
kibirą. Žmogus buvo tiek paniręs į darbą, kad nepastebėjo kie- 
me ant lazdų parimusių elnininkų. Nukinknojęs su sunkiu kibi- 
ru prie kopėčių ėmė stropiai kelti jį ant barako stogo. Kas antrą 
skersinį pailsėdamas. 

Ant stogo žmogus dingo po audiniu ir išbuvo ten geras pen- 
kiolika minučių. Galų gale išlindo iš palapinės, barškindamas 
kibirą į stogo atbrailą iškrėtė skiedinio likučius žemėn ir nulipo 
į kiemą. Elnių skirstytojai pasisveikino: 

— Laba diena. 

Pasidėję slides jie suėjo į baraką. Vidury stovėjo Vataneno 
sukaltas skiedinio lovys, gulėjo lentos, kitokie statybos reikme- 
nys. Elnininkai pamatė, kad taisomas dūmtraukis bei židinys, — 
nieko nuostabaus. 

Židinyje pleškėjo ugnis - remontuojant ji netrukdė, juk šilu- 
moje skiedinys geriau džiūva. Skirstytojai išvirė ant ugnies ka- 
vos. Pasisakė giną į aptvarą paskutinius elnius - kelios bandos 


ARTO PAASILINNA Iš ZUIKIO METAI 81 


prapuolė miškuose. Dirbtinai užtvenkus Lokos ežerą elnių ga- 
nyklų esą mažiau. Tvarka suiro, dirbti dabar daug sunkiau nei 
anksčiau. Elnininkai atkeliavo iš Bjauriosios griovos barako ir 
pasakė, jog ten gyvena Kartinenas. 

Elnių skirstytojai likosi nakvoti. Jiems iškeliavus Vatanenas 
dirbo ant stogo dar porą dienų, iki atstatė dūmtraukį taip, kad 
laikytų kelias dešimtis metų. Skiediniui išdžiūvus nuėmė pasto- 
gės audeklą. Paskui nušlavė nuo stogo sniegą ir ėmė kalti naują 
tolį ant susidėvėjusio. Speige tolis sustingo - buvo sunku ištiesti 
nesulaužius. Vatanenas turėjo atsinešti ant stogo verdančio van- 
dens. Stovėdamas ant kraigo juo aplaistė tolio gabalus. Karštas 
vanduo suminkštino tolį ir galėjai jį greit ir lygiai išskleisti bei 
tvirtai prikalti. 

Tai buvo vertas dėmesio darbas: verdantis vanduo speige ga- 
ravo, namelį siaustė garai, kylantys aukštai į giedrą dangų. Žvel- 
giant iš tolo barakas priminė garo jėgainę ar senovinį garvežį, 
siurbiantį vandenį ir leidžiantį garus aukštyn. Vatanenas ant stogo 
atrodė it mašinistas, mėginąs šaltyje užvesti didžiulę mašiną: plak- 
tukas tarškėjo tarsi užvedamas mechanizmas, tik kad barakas 
buvo ne mašina, taigi neužsivedė. Kartą, atsitiesęs ir laukdamas, 
iki dings nuo stogo garų debesys, Vatanenas pažvelgė į Šniokš- 
tuojančiosios daubos priešinį šlaitą. Pėdsakai vedė į daubos tan- 
kumyną. Vadinasi, ten kažkas vaikštinėjo. 

Vatanenas nulipo, pasiėmė iš barako snaiperio šautuvą ir vėl 
užlipo ant stogo. Garai buvo išsisklaidę, per dioptrą matėsi ge- 
rai. Priglaudęs ginklą prie skruosto Vatanenas, kiek pailsinęs akis, 
ilgai Žiūrėjo į priešinio šlaito tankumyną. Galų gale, kai akys 
apsiašarojo, nuleido šautuvą. 

— Tai gali būti tik meška. 

Nulipęs Vatanėnas liepė zuikiui pareiti į vidų ir pasiruošė val- 
gį. Pagalvojo: turiu kaimynę mešką. 

Zuikis tyliai bruzdėjo po namelį. Šitaip jis visada elgdavosi 
pastebėjęs, kad šeimininkas turi rimtai pamąstyti. 

Iš pat ryto Vatanenas nušliuožė per daubą tyrinėti pėdsakų. 
Juos pauostęs zuikis ėmė drebėti iš baimės. Jokios abejonės — 
prašleivota meškos, dargi didelės. Vatanenas nusekė pėdsakais 
pliku šlaitu. Pėdsakai vedė į tankų miškelį. Vatanenas apšliuožė 
tankynę. Pėdsakų, rodančių mešką išspūdinus, neaptiko. Vadi- 
nasi, ji miškelyje ir Vatanenas ją apėjo. Visiškai aišku, jog žvėris, 
susiruošęs tankumyne guolį, ramiausiai miega. 

Vatanenas įšliuožė miškelin. Zuikis nedrįso sekti įkandin, nors 
Vatanenas tyliai jį viliojo. Žvėrelis nepatikliai lūkuriavo miško 
aikštelėje. 

Meška tikriausiai blaškėsi po miškelį, ieškojo tinkamos vietos 
guoliui. Nežinia, kur įsitaisė. Vatanenui teko šliuožti gilumon. 
O tuomet pamatė išvartą, kur buvo prasibrukusi meška. Sniego 
ant guolio dar buvo nedaug, nuo medžio kamieno kilo lengvas 
garas. Taigi miegojo ten. 

Vatanenas tylutėliai apsuko slides ir iššliuožė iš tankynės į pli- 
ką daubos šlaitą, kur linksmai šokčiodamas jį pasitiko zuikis. 

Sugrįžęs į baraką Vatanenas pamatė turįs svečią. Į barako sie- 
ną buvo atremtos fabrikinės turistinės slidės. Barake sėdėjo gu- 
vus jaunyvas vyriškis su slidininko apranga. Pasisveikindamas jis 
paspaudė ranką, o šitai Laplandijoje labai keistas dalykas. "Tai 
buvo Kartinenas, apie kurį tiek daug girdėjo Vatanenas. 

Kartinenas susižavėjo zuikiu. Siekė paglostyti, plekšnojo, ir 
Vatanenas turėjo paprašyti, kad žmogus jo neglostytų, nes zui- 
kiui tai nepatinka. Zuikis tarytum būgavo svečio, nors paprastai 
svetimų nebijodavo, jei Vatanenas būdavo šalia. 

Kartinenas pasisakė nušliuožęs dešimties kilometrų slidžių trasą 
nuo Bjauriosios griovos barako iki Šniokštuojančiosios daubos. 
Ištraukė iš vidinės striukės kišenės porą ritinėlių plastikinės juos- 
telės - raudonos ir geltonos. Jomis ketino žymėti trasą turistams. 
Kartinenas papasakojo, jog prieš Kalėdas čion į miškus atosto- 
gauti atvyks būrys kilnių žmonių. Užsienio reikalų ministerijos 
rūpesčiu. Didžių svečių bus kelios dešimtys, taipgi žurnalistų. 

- Kartinenas įkalbinėjo Vataneną parduoti zuikį, iš pradžių siūlė 
penkiasdešimt, paskui šimtą, galiausiai du šimtus. Vatanenas ne- 
sutiko - bemaž įniršo už tokį slidinėjimo instruktoriaus siūlymą. 

Kartinenas liko nakvoti. Vataneno mintis buvo užvaldžiusi 
meška, todėl jis ilgai nesudėjo bluosto, o galų gale sumerkęs akis 
įmigo kietai. 

Iš ryto Vatanenas pasibudo vienas. Zuikis ir Kartinenas buvo 
dingę. Kartineno slidžių lauke nebuvo. Šviežių zuikio pėdsakų 
nesimatė. 

Kaip šitai nutiko, kodėl? Vatanenas įniršęs šoko ant slidžių, 
puolė Kartineno slidžių trason, tačiau bemat grįžo, nusikabino 
nuo vinies šautuvą ir vėl iškūrė. Atmintin sugrįžo elnių skirsty- 
tojų kalbos apie aukojimus. Kaip vėjas lėkė Vatanenas Bjaurio- 
sios griovos barako linkui. 

Bjauriąją griovą Vatanenas pasiekė garuojančia nugara. Sun- 
kiai šniokštavo, prakaitas graužė akis, juoda tūžmastis degino 
skrandį. Prie Bjauriosios griovos stovėjo dailus barakas, suręs- 
tas mažų mažiausiai šimtui Žmonių. 

Vatanenas nusispyrė slides ir atlapojo barako duris. Kartine- 
nas kaip tik gėrė kavą prie stalo šalia lango. 

— Kur zuikis?! 

Kartinenas atsitraukė prie sienos. Siaubo perimtas įsispokso- 
jo; Vataneną, suėmusį šautuvą, ir baimingai suvapėjo nieko apie 
Vataneno zuikį nežinąs. Jis esą išėjęs iš barako taip anksti, kad 
nesiryžęs žadinti kiečiausiai įmigusio šeimininko. 

— Melas! Tuoj pat nešk čia zuikį! 

Kartinenas puolė į kampą. 

— Kam jis man? - gynėsi. 

— Nešk čia zuikį! —- staugė Vatanenas.' 

Kartinenas neprisipažino ir Vatanenas visai neteko kantrybės. 
Trenkė ant stalo ginklą, žengtelėjo prie Kartineno, suėmė jį už 
krūtų ir priplojo prie sienos. 

— Net jei užmuštum - neatiduočiau, - ištrūko Kartinenui. 

Vatanenas taip įsiuto, jog atkėlęs Kartineną sviedė į kamba- 
rio vidurį, vožė kumščiu į pasmakrę, kad net subraškėjo. Nelai- 
mėlis instruktorius išsitiesė kaip ilgas. Stojo tyla - kambary bu- 
vo girdėti tik Vataneno švokštimas. 

Ir dar šis tas. Iš virtuvės atsklido krebždesys ir tykus stukčioji- 
mas. Per lauką Vatanenas puolė į virtuvę, atplėšė vieno podėlio 
duris. Ant grindų išvirto zuikis surištom kojom. Jo zuikis! 

Vatanenas šmaukštelėjo peiliu virveles. Paėmęs zuikį ant ran- 
kų sugrįžo į baraką, kur Kartinenas peikėjosi nuo smūgio. 

— Ką tai reiškia? -— grėsliai paklausė Vatanenas. 

Kartineno pasakojimas buvo ilgas ir keistokas. 

Jis pasipasakojo užaugęs labai religingoje aplinkoje. Pamal- 
dūs tėvai nusprendė išmokyti sūnų šventiku. Vaikinas įstojo į 
universitetą, paskui buvo išsiųstas į Helsinkio universiteto Te- 
ologijos fakultetą. Tačiau tos studijos jautraus jaunuolio neten- 
kino: liuteronišku mokymu jis nelabai tikėjo, jį graužė abejonė, 
religijos mokslas jam buvo visai svetimas. Jį gąsdino mintis, jog 
ateityje abejonių kankinamas turės skelbti Dievo žodį savo pa- 
teologijos studijas ir įstojo į Kemijarvio mokytojų seminariją. Ir 
ten jam teko studijuoti liuteronybę, tačiau Jėzaus Kristaus buvi- 
mo taip kaip Helsinkyje jis nejautė. Kartinenas tapo mokytoju. 

Dar seminarijos laikais tas jaunuolis, kurio jautrioje širdyje 
rasdavosi vietos visokiausiems pasauliams, per literatūrą pradė- 
jo savęs paieškas. Susižavėjo tolstoizmu, o kai ilgainiui Žavesys 
išblėso, Kartinenas ėmėsi studijuoti Azijos religijas. Budizmas 
Kartinenui padarė didžiausią poveikį. Jis net planavo kelionę į 
Aziją, kur praktikuojama ta religija, tačiau jo tėvai iš pat pra- 
džių nepritarė induistinėms pažiūroms, taigi pinigų kelionei ne- 
davė ir Kartineno religiniai jausmai dėl susiklosčiusių aplinky- 
bių nuslopo. 

Pirmoje ir vienintelėje mokytojavimo vietoje Kartinenas su- 
sidomėjo anarchizmu. Liminkos mokyklos bibliotekoje jis už- 

sisakė prancūziškų veikalų apie anarchizmą ir naudodamasis 
žodynu juos išnagrinėjo. Jis taip pritaikė praktikoje anarchiz- 
mo idėjas, kad mokyklos valdyba pavasario semestrui atleido 
j) 1$ direktoriaus pareigų. Vasarą buvęs mokytojas išsižadėjo 
lemtingojo anarchistinio mokymo ir su karščiausiu atsidėjimu 
puolė gilintis į suomių nacionalinės savimonės pagrindus. Per- 
skaitė dešimtis veikalų, kurių autorius įkvėpė tauri suomių na- 
cionalinės savimonės idėja. Ta studijų vasara baigėsi rudenį nag- 
rinėjant Suomijos priešistorę. Juo geriau Kartinenas pažino 
protėvių idėjų pasaulį, tuo tvirčiau tikėjo pagaliau suradęs tai, 
ko daugybę metų karštai ieškojo — protėvių tikėjimą, tinkamą 
tikram suomiui. 

Ugningais žodžiais Kartinenas supažindino Vataneną su savo 
tikėjimu, praktikuojamu daugelį metų. Žmogus patraukliai pa- 
sakojo apie miško ir požemio dvasias, griausmo dievą, šventuo- 
sius lapių akmenis, pirmykščių miškų žynius, užkeikimus bei au- 
kojimus. Apsakė Vatanenui praeities tikėjimo papročius, ritua- 
lus ir išdavė pats atliekąs tūkstantmetes protėvių aukojimo apei- 
gas. Šiaurėje tapęs slidinėjimo instruktorium Kartinenas papil- 
dė giminiškų tautų tikėjimo idėjas samiškomis ir laikėsi tų pa- 
pročių vienas gyvendamas miškuose. Kaimams, kuriuose lankė- 
si, tikėjimas netinkąs, - aiškino Kartinenas. 

Kartinenas pasakojo motoriniu pjūklu išpjaustinėjęs medyje 
prie Bjauriosios griovos miškelio ežero žuvų dievą - medinę sta- 
tulą, kurią garbinąs per turistinius sezonus. Aikštelėje prie tos 
statulos jis sukrovęs iš akmenų aukurą, kur paprato aukoti gy- 
vus žvėris, sykiais — tinklu sugautą kėkštą ar kilpon įsipainioju- 
sią kurapką, sykiais — net Ivale nusipirktą šunį. Šįkart jis norėjęs 
paaukoti laisvą tikro miško žvėrį — Vatarieno zuikį ir, Vatanenui 
nesutikus jo parduoti, Kartinenui liko vienintelė galimybė pa- 
maloninti dievus - pavogti zuikį. Kartinenas pasisakė dabar gy- 
venąs ypačiai visavertį gyvenimą. Jaučiąs, kad senieji dievai juo 
patenkinti ir kad kitų dievų nesą. Šitokios nuostabios sielos ra- 

mybės Kartinenas palinkėjo ir Vatanenui, siūlydamas drauge pa- 
aukoti zuikį dievams. 

Išklausęs ilgą religinę biografiją Vatanenas atsakė galįs už- 
miršti, kas nutiko, tačiau prisaikdino Kartineną ateityje neliesti 
zuikio, ypač su religinėm paskatom. 

Tą patį vakarą ramiai paršliuožęs iš Bjauriosios griovos į 
Šniokštuojančiosios daubos baraką Vatanenas jau nebegalvojo 
apie keistą Kartineno pasaulį. Danguje švitėjo pusmėnulis, spei- 
guotą vakarą spingsėjo blausios žvaigždės. Šitas pasaulis savas, 
jame dera savaip gyventi. Zuikis tyliai straksėjo slidžių trasa pirm 
slidininko, tarytum rodydamas kelią. Vatanenas jam dainavo. 


15. Meška 


Vatanenas nukirto keletą didžiulių pušų ties barako kampu, su- 
pjovė jas pagal išmatavimus, aptašė, kilstelėjo baraką ilgu sver- 
tu ir pakeitė sutrešusius sienojus naujais. Radosi graži siena. 

Prie upelio jis nukirto kelias drebules zuikiui ir atitempė į ba- 
rako kiemą. Tenai tas kuklus žvėrelis triūsinėjo kiauras dienas. 
Atrodė, kad ir jis dirba statybose - šiaip ar taip, drebulės nuba- 
lo, kai nuėdė žievę. 

Vatanenas įstatė vieno kadaise išdužusio barako lango stiklą. 
Viduje atplėšė senas grindis ir sukalė naujas. Taip pat prikimšo 
spyglių į perdengimą bei grindų nelygumus, gerai patikrino. 
Šniokštuojančiosios daubos barakas atrodė gražiai. 

Nė mėnuo nepraėjo nuo Kartineno viešnagės, o pas Vatane- 
ną vėl apsilankė svečių. 

Į kiemą atšliuožė dešimt karių. Pasisakė esą iš Sodankiulės 
jėgerių bataliono. Būrio vadas leitenantas, virdamas ugniakure 
arbatą, Vatanenui paaiškino, kad į šiuos miškus tridieniams ap- 
mokymams atvyksta jėgerių batalionas. Dargi greitai. 

— Mums tai buvo nedidelė staigmena. Užsienio reikalų minis- 
terija prašė parengti Laplandijos žygio programą užsienio valsty- 
bių atstovams. Generalinis štabas įsakė surengti karines pratybas. 

— Velnio užsieniečiai, atvarys į mišką penkis šimtus vyrų bergž- 
džiai valiuoti. 

Leitenantas paprašė Vataneno, kad leistų karinių pratybų šta- 
bui apsigyventi Šniokštuojančiosios daubos barake. Žmonės iš 

Užsienio reikalų ministerijos gyvens Bjauriosios griovos bara- 
ke, - sakė leitenantas. 

— Tai galim čia atvykti? 

— Ką gi, lavinkitės, - sutiko Vatanenas. 

Likus dviem dienom iki oficialios karinių pratybų pradžios į 
Šniokštuojančiosios daubos baraką plūstelėjo žmonės. Puskari- 
ninkiai ir dar keletas vyrų sniegaeigiu atsigabeno radijo apara- 
tūros, žemėlapių, valgio, palapinių, signalinių lentelių. Vatane- 
nas paprašė parduoti slidžių tepalo ir kiaulienos, bet karininkas, 
atsakingas už maisto tiekimą, pasakė: 

— Imk, jeigu nori. 

Kitądien atgužėjo daugiau karių. Šauktiniai šliuožė į baraką 
igom pilkom vorom. Vaikinai buvo nusivarę nuo koto. Griaudė 
visureigiai, aplink baraką ir daubos šlaite kilo palapinės, viena — 
bemaž pačiame daubos dugne. 

Vatanenas baiminosi, kad triukšmas pabudins mešką. Iš pra- 
džių manė apie ją neprasitarsiąs ir vis dėlto pasakė pratyboms 
vadovavusiam majorui, kad jeigu jis tuoj pat nepatrauks būrio 
Bjauriosios griovos linkui, meška pabus, o Vatanenas už tai ne- 
atsakys. 

— Kokio šūdo rūpintis dėl vienos meškos! Paskaitykite, elni- 
ninke, Puliaineną — sužinosit, kad meškos nėra ko bijoti. 

Nakčia šaltis viršijo dvidešimt laipsnių. Vatanenas miegojo nė- 
ramiai. Jautė, kaip zuikis tankiai kvėpuoja į ausį - ir jis, vargše- 
lis, rodės, buvo įsitempęs. 

Įvyko tai, ko Vatanenas būgavo: prasiliejo kraujas. 

Apie penktą ryto į baraką atpuolė būrys šauktinių, kurie vil- 
none antklode nešė sugležusį savo draugą. Įžiebus šviesas ir įsa- 
kius kitiems išeiti į kiemą, paaiškėjo, kas nutiko. 

Šauktinis buvo nuo galvos iki kojų apšalęs krauju, dešinė ran- 
ka bemaž nuplėšta. Vaikinas buvo be sąmonės, tikriausiai todėl, 
kad neteko daug kraujo. Atvežtas gydytojas leitenantas vaikiną 
sutvarstė, paskiepijo nuo stabligės. Kieme užvedė visureigį. Ra- 

distas iškvietė sraigtasparnį, tačiau jį buvo rezervavusi Užsienio 
reikalų ministerija, tad leidimo skristi negavo. Nešikai šluostėsi 
į kelnes kruvinas rankas. 

Sužalotą vaikiną susupstė vilnonėmis antklodėmis, įkėlė į vi- 
sureigį ir tas išbildėjo per tamsų mišką arčiausio kelio link. Lau- 
ke pasigirdo šūviai. Vatanenas išėjo į kiemą ir sušuko daubon, 
kur girdėjosi šūviai: 

— Tamsoj nešaudykit, galit ją kliudyti! 

Rytui išblyškus tiek, kad matei, kur eiti, Vatanenas slidėmis 
nusileido į daubos dugną. Šauktiniai papasakojo, kaip viskas 
nutiko. 

Po pusiaunakčio ugnį prižiūrintis sargybinis su kišeniniu Ži- 
bintuvėliu išėjo tyrinėti meškos pėdsakų, nugūžino į miškelį, nors 
lauke stovėjęs sargybinis draudė. Netrukus jis pastebėjo lempe- 
lę užgesus, nuo miškelio pasigirdo traškesys ir riksmas, o paskui 
stojo tyla. Kai vaikinai iš palapinių puolė gelbėti draugui, žibin- 
to švieson iš miškelio išpuolė didžiulė juoda meška su baltu vai- 
nikėliu ant kaklo. Pažėrė į vaikinus sniego ir dingo tamsoje. 

Barake karininkai aptarė įvykį, permąstė situaciją. Nedrąsiai 
pareikšta, jog nei karas, nei karinės pratybos dėl vieno žmogaus 
nesiliaus. Majoras nusprendė, kad pratybos vyks tiksliai pagal 
programą. Palapinės aplink baraką buvo išardytos. TIylios šauk- 
tinių eilės nušliuožė į Bjauriąją griovą, kur kitądien turėjo už- 
sienio šalių karo atstovams demonstruoti kautynes. 

Bjaurioji griova per radiją perdavė pranešimą. Užsienio rei- 
kalų ministerijos atstovas sužinojo apie Šniokštuojančiojoje dau- 
boje aptiktą mešką. Valdininkas pasakė, jog karo atašė bei jų 
žmonas meška labai sudomino. 

— Pageidautumėm ją pamatyti. Iš pradžių pažiūrėti, nufotogra- 
fuoti ir nufilmuoti, o paskui nudėti. Ar galite šitai suorganizuoti? 

Majoras, budėjęs prie radijo telefono, nesutiko. Jis atsakė, 
kad meška pavojinga. Nakčia ji bemaž negyvai sudraskiusi vie- 
ną vaikiną. 

Užsienio reikalų ministerijos valdininkas perspėjimus atme- 
tė. Atkirto, jog karo atašė turi ir didelės ginklo naudojimo patir- 
ties, ir puikių ginklų. Visi karininkai pulkininko rango, - majo- 
ras bereik baiminasi. 

— Bet žiemą Suomijoje meškas medžioti draudžiama, - tars- 
telėjo majoras. 

— Žinom. Susisiekėm su Žemės ir miškų ūkio ministerija ir 
gavom leidimą, kai papasakojom, kad meška sužalojo vieną jū- 
sų šauktinį. 

Majorui teko nusileisti. Jis pasiuntė visureigį atvežti karo ata- 
šė bei jų žmonų medžioti meškos. Iš Bjauriosios griovos pava- 

kare atvažiavo spalvinga kompanija: Švedijos, Prancūzijos, Jung: 
tinių Amerikos Valstijų bei Brazilijos karo atašė, JAV bei Švedi- 
jos karo atašė žmonos. 

— Nuostabu, kad radosi galimybė daigoti tas juodas meškas, — 
džiaugėsi JAV karo atašė žmona. 

Draugija vos ištvėrė Šniokštuojančiosios daubos barake iki 
rytą prasidėsiančių meškos paieškų. 

Vadų kambarį su radiju naktį reikėjo užleisti draugijos mote- 
rims. Susierzinęs majoras nakčiai patraukė palapinėn vadovauti 
karinėms pratyboms. 

Pieno bidone buvo pašildyta vandens moterims nusiprausti. 
Šauktiniai dejuodami šildė ant laužo vandenį. Išplovė du puo- 
dus nuo žirnių sriubos ir atidavė moterims, kad galėtų nors šiek 
tiek apsiplauti. Puodus dailiai uždangstė rankšluosčiais. 

— Po velnių, užmiršom veidrodį ir naktipuodžius, - prisiminė 
radistas. 

Problemą išsprendė —- nunešė į moterų kambarį pieno bido- 
nus. Užsienio reikalų ministerijos valdininkui buvo liepta paaiš- 
kinti, kam jie skirti. Moterys pasižiūrėjo į bidonus ir susižavėju- 
sios pasakė: 

— Suomijos kariuomenė tikrai gerai aprūpinta! Išties praktiš- 
kas tualetas lauko sąlygomis! 

„ Nusukus visureigio užpakalinio vaizdo veidrodžius ir atidavus 
juos moterims Užsienio reikalų ministerijos valdininkas galėjo pa- 
tenkintas atsidusti: viskas sutvarkyta, nors sąlygos tikrai rūsčios. 

Rytą porai šauktinių įsakyta ištuštinti moterų pernakt naudo- 
tus puodus. Vaikinai išbogino lauk sunkius bidonus. Vos išbėgę 
į kiemą skubiai nunešė tolyn ir išpylė į sniegą. Juos pykino ir 
ėmė juokas. 

— Užsičiaupt! Išplaukit juos! - nuo laiptų sušuko majoras šauk- 
tiniams. — Kad spindėtų kaip veidrodis! 

Meškos pėdsakus aptiko lengvai. Kompanija buvo surikiuota 
vorele ir Vatanenas pirmas leidosi šliuožti pėdsakais. Zuikis sekė 
įpėdžiui, paskui jį - keli karininkai ir visa kompanija. Vatanenas 
buvo beveik tikras, kad medžioklė bus bergždžia, ir džiaugėsi. 

Po valandos slidinėjimo vora išskydo - priekyje šliuožė tiktai 
Vatanenas su valstybių karo atstovais, - išskyrus Brazilijos ata- 
šė. Moterys ir visi kiti tikriausiai likosi atsčiau virtis kavos. 

Pamažu prašliuožinėjus antrą valandą įvyko netikėtas daly- 
kas. Priartėta prie meškos guolio ir žvėris jame tebegulėjo! Įsi- 
ruošęs šiokį tokį migį jis, atrodo, po sniegu miegojo. Vatanenas 
arčiausiems vyrams sušnypštė, ką pastebėjęs, ir visi sutarė užeiti 
iš kitos pusės. Zuikis vėl pajuto pavojų - stripinėjo išsigandęs 
Vatanenui po kojų. 

Būrys išsidėstė ugnies pozicijose. Laukė moterų ir likusios 
draugijos. Po pusvalandžio atkrypavo suplukusios moterys. Po- 
nia iš JAV dribtelėjo ant slidžių sniege ir prisidegė cigaretę. Bu- 
vo visai nusivariusi, skruostus dryžavo blakstienų tušas. Ponia 
atrodė pasigailėtinai, - daugiau nėra ką pridurti. Jos likimo se- 
suo švedė atrodė geriau, nors irgi buvo pavargusi. 

Vatanenas padavė švedei zuikį ir paprašė valandėlę paglobo- 
ti. Paskui Vatanenas nušliuožė arčiau guolio. Jautėsi keistai, šir- 
dis kaito. Ten virtėjo meška - dievai žino, kaip įniršusi. Niekuo- 
met Vatanenas šitaip nesielgė — niekados nemedžiojo vien tik 
pramogai. Šįkart jautė gėdą, smelkė baimė. 


19 M J 
(p 


“, 
9 


UTI 
a 
JTO 


92 


Vatanenas bliovė šiurpiausiu balsu. Suužė kamera. 

Meška pabudo apstulbusi, tačiau iškart viską permanė. Nusi- 
metusi šakas puolė Vataneną. Vatanenas taip trenkė jai per gal- 
vą medine šautuvo buože, kad ta skilo. Prasiveržusi pro vyrus 
meška šoko prie moterų. Pasigirdo du šūviai, tačiau netaiklūs. 

Meška puolė prie švedės, pakilo ant dviejų kojų ir sustojo ta- 
rytum stebėdamasi moterimi, spaudžiančia glėby zuikį. Pauostė 
zuikį, o paskui apglėbė ponią, - taigi apsikabino trys esybės. Zui- 
kis su ponia suriko šiurpo pagauti. Meška persigando. Sviedė 
abudu šalin — už penkių šešių metrų, zuikis nuskriejo dar toliau. 
Meška iškart šoko bėgti. 

Kažkas pavymui paleido kelis šūvius - vienas tikriausiai buvo 
taiklus, nes žvėris suriaumojo, atsisuko į nedraugus, tačiau be- 
mat nuskuodė toliau ir netrukus dingo iš akių. 

Pora šauktinių leidosi paskui mešką, nors atrodė, kad tai bergž- 
džia. Kiti susibūrė prie švedės, isteriškai raudančios ant sniego. 
Nieko nuostabaus, jei po šitokio nutikimo išsiveržia rauda. 

Per radiją iškvietė visureigius. Po poros valandų visi vėl atka- 
ko į Šniokštuojančiosios daubos baraką. Kieme stovėjo karinių 
oro pajėgų sraigtasparnis, kurian pagelbėta sulipti moterims. Šve- 
dė nepaleido iš rankų zuikio. Sulaisčiusi ašarom zuikio kailį ne- 
šėsi jį į sraigtasparnį. 

Vatanenas užprotestavo. 

— Didis žmogau, leiskit poniai jį dabar pasilaikyti. Ar nema- 
tot, kad ji sukrėsta? — pasakė Užsienio reikalų ministerijos val- 
dininkas. - Užsienio reikalų ministerija jums tikrai atlygins už 
gyvūną. Šičia galėsit prisijaukinti kad ir tūkstantį zuikių. 

Vatanenas neatsižadėjo zuikio. Iš sraigtasparnio ponia pasiun- 
tė žinią, jog negalinti nė pagalvoti, kad neteks žvėrelio, nes su 
juo išgyveno sunkiausias gyvenimo akimirkas. Barako kieme, po 
lėktuvo sparnais, URM valdininkas ėmė vesti derybas. Mėgino 
taikinti, tačiau jo diplomatiniai gabumai Vataneno neveikė - de- 
rybose nepažengta į priekį. Ponia pareiškė nieku gyvu negalinti 

palikti vargšo zuikelio šiame siaubingame miške žvėrims dras- 
kyti, barbarams suomiams kankinti. 

Vatanenas pasiūlė: jei ponia mano dabar negalinti atsižadėti 
svetimo zuikio, tai gal šitą reikalą išspręsią vėliau. 

— Gerai, tai keliaukit drauge, - netekęs kantrybės išbėrė 
URM valdininkas. — Turiu pasakyti, kad esat labai smulkme- 
niškas žmogus. 

Visi kiti sulipo į užvestą sraigtasparnį. Sunki karinė mašina 
pakilo į orą ir pasuko Bjauriosios griovos barako linkui. Ten miš- 
kuose vyko tikras žiemos karas, tačiau užsienio valstybių karo 
atstovai nekreipė dėmesio į pratybas. Iš sraigtasparnio nugurgž- 
dėjo į baraką. Lauke bergždžiai rėkavo Suomijos kariuomenė. 


16. Pietūs 


Erdvioje Bjauriosios griovos barako eilinių pusėje laukė puikūs pie- 
tūs: baltavo staltiesė ant ilgo pjautinių lentų stalo, jį klojo net iš 
Helsinkio atgabenti gardumynai. Aplink stalą buvo pristatyta kė- 
džių daugiau nei dvidešimčiai žmonių. Tarp gardumynų kyšojo kiek- 
vieno karo atašė tėvynės vėliavėlė. Viename stalo gale sėdėjo Už- 
sienio reikalų ministerijos valdininkas, kitame - štabo generolas. 

Moterys, dalyvavusios meškos gaudynėse, dingo persirengti 
ir atėjo iš smailiojo barako galo pietų, kuriuos pradėjo mažu- 
čiais žuvies užkandžiais. Vatanenas pastebėjo, kad generolų ga- 
le liko pora tuščių kėdžių. Jis atsisėdo į vieną, nes kamavo alkis. 

Užsienio reikalų ministerijos valdininkas piktai dėbtelėjo į Va- 
taneną, tačiau nepratarė nė žodžio. Žmogus iš generalinio šta- 
bo - generolas majoras, atsisėdęs prie Vataneno, pasisveikino 
kariškai. 

Patiekė rausvojo ir baltojo vyno. Vatanenas pakėlė taurę raus- 
vojo. Po užkandžių atnešė sriubos - šiek tiek klijingos konser- 
vuotų krevečių košelės. Išties gardžios. 

Prie stalo buvo aptarinėjamas dienos įvykis ir ypačiai švedė su 
amerikiete turėjo be perstogės atsakinėti į klausimus apie meš- 
kos medžioklę. Jos pasakojo, ką patyrusios - ypač švedė, ir klau- 
sytojai, priblokšti ponios patirtų išmėginimų bei drąsos, dūsavo. 
Visi stebėjosi nepaprasta jos laime. Ponia pasakojo ir apie zuikį - 
jau beveik užmirštą. Jį skubinai suieškojo ir padavė poniai. Po- 
nia užkėlė baikštų žvėrelį ant stalo ir ėmė glostyti. 

— Niekada gyvenime negalėsiu išsiskirti su šiuo nuostabiu, nar- 
siu padarėliu! Aš tikra, kad meška būtų mane nusmaugusi, jei 
nebūčiau laikiusi glėby šio nekalto vargšelio. 

Generolas paklausė Vataneno, ar tiesa, kad zuikis jo. Šis pa- 
tvirtino ir sušnibždėjo visai nenorįs zuikio atiduoti poniai. 

— Tikriausiai nelengva bus jį atgauti, - tyliai tarė generolas. 

Ponia davė zuikiui salotų lapų ir tas neramiai pradėjo krimsti. 
Snukelis malė nesustodamas. Apie stalą sugaudė visuotinis su- 
sižavėjimo šūksmas. Zuikis ėda kartu su kitais medžiotojais! Už- 
stalės draugija tiesiog ūžė. 

Zuikis išsigando triukšmo. Ėmė barstyti spiras - paleido pa- 
pliūpą ant staltiesės, keletas įkrito į švedės sriubą. Zuikis šok- 
čiojo ant stalo, ištrūkęs iš ponios rankų, nustriksėjo stalo vidu- 
riu, nuversdamas vieną žvakidę ir tarp patiekalų iš baimės šen 
bei ten pamesdamas kokią spirą. 

Svečiai sutrikę pakilo nuo stalo, tiktai generolas su Vatanenu 
liko sėdėti. Generolas, pamatęs, kad zuikis strikčioja stalu jo lin- 
kui, pasiėmė sriubos lėkštę į rankas. 

Vatanenas čiupo zuikį už ausų ir nukėlė ant grindų, o vargšas 
žvėrelis puolė į kampą. Svečiai atsisėdo, minutėlę spengė tyla. 

Švedė šiek tiek susinervino. Kaire ranka tarytum servetėlę ji 
glamžė salotų lapus, paskui pasamstė šaukštu sriubos, iki paste- 
bėjo paviršiuje plaukiojančias zuikio spiras. Ji dar labiau susi- 
nervino, įsibedė į lėkštę, o tada pradėjo atsargiai šaukštu graiby- 
ti spiras ant lėkštės krašto — taip, kaip išgraibomi pajuodę žir- 
niai. Išrankiojusi spiras ji nervingai miktelėjo, nenoriai semtelė- 
jo sriubos, bet ūmai trenkė šaukštą ant stalo, nusišluostė lūpas 
salotų lapais ir sumišusi ištarė: 

— Oi, aš tikrai kvaila... gal atneštumėt kitą lėkštę. 

Ponios lėkštę pakeitė, zuikio spiras kruopščiai surankiojo, stalą 
užtiesė nauja staltiese. Lūkuriuojant patiekė vermuto. 

Pietūs tęsėsi. Apie medžioklę daugiau nebuvo kalbama. 
Naujai atneštos sriubos švedė nepalietė. Spoksojo į lėkštę, kart- 

kartėm ištardama kaimynams ką nors nereikšminga. Šitaip per- 
eita prie karšto patiekalo. Koks sutapimas - zuikio! 

Patiekalas buvo puikus, tačiau diduma jau nevalgė - tvyrojo 
slogi atmosfera. Netrukus patiekė desertą (tekšių su plakta grie- 
tinėle) ir visi pakilo nuo stalo. Staltiesę pakeitė, atnešė kavos, 
likerio bei konjako. Tik tuomet nuotaika pasitaisė. 

Pro barako langą buvo matyti, kaip kariai šliuožinėja tai į vie- 
ną, tai į kitą pusę, blandžiame kieme griaudėjo visureigiai. Svečiai 
ilgesingai žvelgė pro langą - lyg į televizoriaus ekraną, užmirštą 
per nuobodžią laidą. Netrukus užgulė tamsa, rodės, televizorius 
sugedo: vaizdas pamažu temo, iki visai pajuodo. Tik garsas liko: 
aplinkui aidėjo slidinėjančių karių šūksmai, slopūs tuščių patronų 
pokšėjimai ir automobilių urgzčiojimai, girdimi Bjauriosios grio- 
vos barake, kur aukšti svečiai šnekučiavosi apie šį bei tą. 


17. Gaisras 


Naktį, Vatanenui su zuikiu ir kuprine įsitaisius ant grindų eilinių 
pusėje, pasirodė Užsienio reikalų ministerijos valdininkas ir tarė: 

— Manau, kad jums tikrai ne vieta šalia šių žmonių... pone 
Vatanenai, juk toks jūsų vardas... prašau išeiti su tuo prakeiktu 
zuikiu ir daugiau nesirodyti. Šitaip mums visiems bus geriau. 
Kalbėjausi su Švedijos karo atašė - jis mano taip pat. Sakė, kad 
jo Žmona jau nebenori jūsų zuikio, kaip kad vakar norėjo. 

Vatanenas ėmė rinktis mantą. 

— Šiek tiek stebiuosi, kad drįsote sėstis prie oficialių pietų sta- 
lo. Tyčia šitaip pasielgėte? Ir tas žvėris... turėsite jį išsinešti. Nė 
nenuvokiat, kiek jis nemalonumų pridarė. 

— Betgi ponia nusprendė, kad neapsieis be šito zuikio, — su- 
murmėjo Vatanenas. 

— Velnio padaras. Pridarė nemalonumų. Nė nekalbėkit, kad 
kažkokia ponia jo nori. Ruoškitės. Duosiu jums šimtą markių, 
netgi du, nes jau nepajėgiu šito žaidimo žiūrėti. 

Paėmęs du šimto markių banknotus Vatanenas paklausė: 

— Ar reikia kvito? 

— Dėl Dievo, keliaukit. 

Vatanenas susitvarkė savo daiktus ir įtupdė į kuprinę zuikį — 
tik galvą paliko kyšoti. Žengdamas pro duris vis dėlto ištiesė ran- 
ką valdininkui, kuris tik piktai sušnypštė. Lauke Vatanenas susi-. 
rado takelį ir nupėdino prie šauktinių palapinių už poros šimtų 
metrų. Vienoje palapinėje atsigulė. Išvargę kariai virėsi arbatą, 

pasiūlė ir Vatanenui - niekas nieko neklausinėjo. Krosnelė pa- 
šlapio beržo, kažkas per miegus sudėjavo. 

Po pusiaunakčio buvo paskelbtas pavojus, tačiau niekas nė 
kojos iš palapinės nekėlė. Kažkas išsitraukė kortas. Pabudęs Va- 
tanenas pasakė sudarysiantis banką, jei kas nors loš. 

Vatanenas padėjo ant apkloto du šimtus markių, paaiškino, iš 
kur pinigai, ir visa palapinė ėmė lošti pokerį. Po valandos pini- 
gai buvo išsidalyti. Kažkas sugrįžęs iš lauko pasakė, jog vieno 
diplomato žmona pietums valgė zuikio šūdelių sriubą. 

Atėjo įsakymas ligi šešių išardyti palapines. Niekas nekruste- 
lėjo. Atrodė, kad lauke vyksta naktinis puolimas, ir vaikinai pri- 
sidėjo prie pratybų iš visų gerklių valiuodami palapinėje. Karas 
tęsėsi, suburzgė mašinos, kažkur slopiai komandavo šaudyti. 

Apie devintą Vatanenas išėjo iš palapinės. Dar laikėsi apy- 
tamsa, tačiau kariniai veiksmai taip pagyvėjo, kad palapinėje likti 
negalėjai. Vis dėlto palapinių dar niekas neardė. 

Ir gerai, nes Bjauriosios griovos barakas skendėjo liepsnose, 
užsidegęs turbūt prieš porą valandų. Nakvojusieji barake pabu- 
do ir tuo metu įsisiautėjusi ugnis ėmė versti į sniegą barako lan- 
gus. Garsiausiai šaukdami kariškiai su žmonom vienais apati- 
niais veržėsi iš didžiulio rąstinio barako. Danguosna šovė rake- 
tinis pistoletas ir šauktinių karas liko fone. | 

Vatanenas pakabino kuprinę su zuikiu ant medžio šakos ir 
puolė į baraką. Kiemas priplūdo apklotais susisupusių Žmonių, 
aimanuojančių įvairiausiomis kalbomis. Baraką perėmė ugnis, 
rodos, ji plykstelėjo virtuvėje ir ties virtuve stogas įgriuvo. Ge- 
nerolas stovėjo vienomis kojinėmis vidur maišalienės garsiai 
šaukdamas įsakymus. Kilnojo kojas, nes sniegas po kojom tirpo. 
Jis mūvėjo kariškas kelnes, tačiau buvo be munduro. Vis dėlto 
visi Žinojo, jog tai generolas. 

Pro barako galą iššoko daugiau žmonių, taip pat keletas mo- 
terų. Klaiko perimti visi šiurpiai rėkė. Vatanenas atpažino kele- 

tą jų, vieną ypačiai gerai — iš dūmų į snieguotą kiemą vedė švedę. 
Ji buvo nuoga, graudžiai verkė, plėvojanti skaisti ugnis nušvietė 
jos siluetą. Dviejų karių vedama moteris sniege atrodė labai gra- 
žiai. Paskui jai ant pečių užmetė apklotą. Ugnyje jau skendėjo 
visas barakas, kariai kasė ir mėtė pro langus sniegą vidun. Kažkas 
nusikeikė, nes arti prieiti nevalia - išsilydys šalmai ant galvų. 

Kilo pavojus, kad užsidegs kiemo pakraštyje stovintis sraigtas- 
parnis. Generolas šaukė: jį reikia patraukti, kur pilotai! Prie sraig- 
tasparnio nuskuodęs nuogas Žmogus nusidegino rankas į lėktuvo 
skardas, bet paskui įsigavo vidun, atsuko langus ir.sušuko: 

— Per šaltas, dar negaliu skristi! 

Nuogas Žmogus svyrėjo pro langą, kibirkštys nuo degančių 
griuvenų lėkė į karštą skardą lyg kankorėžiai per audrą. Langas 
užsidarė generolui surikus: 

— Kaipmat kilk! 

Užsienio reikalų ministerijos valdininkas taip pat blaškėsi po 
kiemą pusnuogis, prašinėjo šauktinių paskolinti švarkų bei kel- 
nių. Netrukus jo rankos glėbė drabužius ir batus. Juos išdėliojo 
tirpstančiame sniege, ir pats ėmėsi rengti nuogas moteris, susi- 
supusias apklotais. Vieniems teko batai, kitiems davė tik koji- 
nes, moterims ant pečių užmetė mundurus bei milines - jos ėmė 
panėšėti į bičių motinėles. Jų baltus kaklus pridengė vaiduokliš- 
kais kareivių galvos dangalais. 

Atlėkė šeštoji jėgerių bataliono kuopa. Sustojo tirpstančio 
sniego pakrašty nuvargę, vienas karininkas kažką šūkčiojo, ta- 
čiau vaikinai retu pusračiu sustojo apie baraką. Purvinos mas- 
kuojančios uniformos gaisro pašvaistėje blikčiojo raudoniu, juo- 
di, nušalę vaikinų veidai atrodė nerealūs - rodės, kiemą apstojo 
nebylių jaunuolių mumijų grandinė. Kažkas paprašė degtukų ir 
per karių rankas perėjo žiebtuvėlis. 

Sunkus kariuomenės sraigtasparnis suburzgė. Griausmas dre- 
bino dangų, paskui pasigirdo dundesys ir didžiuliai penkiolikos 
metrų sparnai iš lėto pradėjo plakti įkaitusį orą. Generolas su- 

linkęs nubėgo prie piloto kabinos, sumosavo rankomis rody- 
damas, kad reikia paimti žmones. Užsienio reikalų ministeri- 
jos valdininkas susigaudė ir ėmė vesti moteris dundančio sraig- 
tasparnio link. Vatanenas nužingsniavo pasiimti kuprinės nuo 
medžio šakos ir raminamai pakalbino zuikį. Žvėrelis buvo su- 
trikęs, kad nežinia kiek teks kabėti su kuprine ant medžio ša- 
kos vidur erzelynės. 

Vatanenas užsimetė kuprinę ant nugaros ir nuėjo į gaisravie- 
tę. Zuikis kuprinėje rėkė, bet nebemėgino bėgti, juolab kad kup- 
rinės virvelės neleido, jei būtų ir bandęs. 

Užsienio reikalų ministerijos valdininkas nuvedė moteris po 
sraigtasparnio sparnais, durys atsidarė ir aptūlotos storais šauk- 
tinių drabužiais jos iš užpakalio buvo sukilnotos vidun. Sraigtas- 
parnio pilotas ir antrasis pilotas, stovėję prie durų nuogutėliai, 
padėjo moterims sulipti, generolas prisidegė cigaretę. Vatane- 
nas nusprendė pagelbėti. Šoko į sraigtasparnį ir ėmė kilnoti be- 
siveržiančius žmones, kol kapitonas pasakė: 

— Išvykstame. Daugiau nė vieno. Uždarykite duris, leitenante. 

Leitenante?! 

Vatanenas mėgino išlipti iš sraigtasparnio, tačiau nuogas ra- 
distas tvirtai čiupo jį už rankos, uždarė duris ir užsidėjo ausines: 

— OH 226, OH 226... išvykstame, tikslas - Sodankiulės įgula, 
ligoninė. Klausau. 

Sraigtasparnio langai buvo rasoti, tačiau nušluostęs arčiau- 
sią langą delnu Vatanenas pamatė, kad sunkūs sparnai sukasi 
vis greičiau. Lėktuvas dar smarkiau įpūtė ugnį. Nuo barako 
pliūptelėjo kelių dešimčių metrų aukščio liepsnos ir sraigtas- 
parnio sukeltas gūsingas vėjas taip įkaitino griūvančius rąstus, 
kad blyškų rytą jie pliskėjo it bengalinės ugnys. Tuomet lėktu- 
vas ėmė kilti. 

Generolas rodė pilotams ženklus, - kaip rodo maršrutinių lėk- 
tuvų priėmėjai oro uoste, - vis skėtė ir glaudė rankas. Žmonės 
atsitraukė tolėliau, o sraigtasparnio keleivių ausis užgulė maši- 

nos dundesys. Netrukus generolo su petnešom figūra ėmė menk- 
ti, menko ir liepsnojantis barakas, podraug lėktuvas pakilo taip 
aukštai, kad plykstelėjo saulė. Ak, koks reginys! 

Vatanenas nusiėmė kuprinę, pasidėjo prie krūtinės ir rūpes- 
tingai prikišo zuikį prie lango, rodydamas nuostabų peizažą: 

Zuikis Žiūrėjo šnopuodamas, o paskui prisiglaudė šeiminin- 
kui prie krūtinės, užpakalinės kojos kuprinėje krustelėjo, susi- 
lenkė, zuikis susirietė it embrionas ir užmigo. 

Staiga sraigtasparnyje užsidegė šviesos. Atsidarė piloto kabi- 
nos durys ir į saloną įžengęs nuogas Žmogus pranešė: 

— Skrendame į Sodankiulę, skrydžio trukmė - dvylika minu- 
čių. Prašau laikytis ramiai. Ir dar... gal kas gali duoti vieną kitą 
drabužį. 

Vyriškiui perdavė atsitiktinių apdarų ir tuo metu lėktuve atsi- 
tiktinai atsidūrę Žmonės, — apie dvidešimt asmenų, — pradėjo 
vienas kitą apžiūrinėti ir žvilgčioti pro langus. Vatanenas paste- 
bėjo, kad priešais jį, tarp dviejų moterų - ankštai ir išvargęs sėdi 
Užsienio reikalų ministerijos valdininkas. Nelaimių prislėgtas 
valdininkas pastebėjo Vataneną ir tyliai pasakė: 

— Ir jūs čia. Reikėjo numanyti. 

Žmogelis buvo be batų, plikos kojos šalo. Vatanenas nusiavė 
batus ir ištiesęs tarė: 

— Imkit, pasiimktt. 

Greta valdininko sėdinti Jungtinių Amerikos Valstijų karo ata- 
šė žmona pamatė zuikį, parodė į jį pirštu ir meiliai pasakė: 

— Nuostabus žvėriukas, koks nuostabus! Visuomet drauge! Ga- 
liu jį paglostyti? 

Sraigtasparnis skrido bemaž į saulę, po juo linko snieguoti 
miškai, ištiesęs kaklą Sompijo pusėje dar galėjai įžvelgti tirštus 
dūmus. Virpėdami slinko miškai, sraigtasparnis praskrido pro 
Šniokštuojančiąją daubą ir Vatanenas išvydo meškos medžiok- 
lės pėdsakus. Prie Sodankiulės jis tarėsi toli žemai regis vienišą 

padarą, nušleivojusį ilgą kelią. Pėdsakai buvo tarytum pelės, ta- 
čiau tas, kuris juos paliko, buvo juodas, o kėbžlino į pietryčius. 
Vatanenas taip atidžiai Žiūrėjo, kad akys sudrėko, ir priėjo prie 
išvados, jog tai Šniokštuojančiosios daubos meška - tik ji ten 
galėjo būti. 

Vatanenas nieko nesakė, sausai nusišluostė akis ir paglostė 
zuikį. Matėsi Sodankiulės dūmai. 


18. Į Helsinkį 


Sraigtasparnis nusileido Sodankiulės įgulos ligoninės kieme. 
Buvo ko pasižiūrėti, kai skolintais drabužiais apsitaisiusių su- 
dirgusių diplomatų būrys lipo iš lėktuvo į snieguotą kiemą. Pa- 
sitikęs gydytojas paspaudė ranką kiekvienam, taipgi Vatane- 
nui. Atvykėliai buvo nulydėti į nedidelę ligoninę, ten juos ap- 
žiūrėjo gydytojai. 

Paskutinis iš sraigtasparnio išlipo nuogas pilotas. Pasislėpė už 
lėktuvo, o pamatęs, jog diduma moterų suėjo į ligoninę, kūlvirs- 
čia nėrė į techninės apžiūros stotį. Gydytojas liepė nunešti ten 
drabužių, nes už viską buvo sumokėta. 

Vatanenas su zuikiu ir kuprine sėdėjo laukiamajame. Buvo 
atgabenta visokiausių civilinių apdarų, batų, apatinių drabu- 
žių. Juos krovė iš Manermos parduotuvės autobusiuko. Iš krū- 
vos, augančios ant grindų, kiekvienas traukė reikiamą apdarą 
ir matavosi. 

Užsienio reikalų ministerijos valdininkas susirado tinkamą 
apavą ir grąžino Vatanenui batus. Atiduodamas padėkojo. 

Apsiavęs Vatanenas išėjo iš kabineto ir pasiprašė pavežamas 
Manermos parduotuvės autobusiuku iki bažnytkaimio centro. 
Vairuotojas buvo girdėjęs per radiją naujienas ir taip uoliai klau- 
sinėjo Vataneną, kad šiam pakyrėjo. 

Jis buvo iki kaklo sotus pastarųjų dienų įvykių. Susirado vieš- 
butį ir gavęs kambarį paskambino Sompijo elnininkystės susi- 
vienijimo pirmininkui. 

— Šniokštuojančiosios daubos barakas turbūt nesudegė? - pa- 
klausė pirmininkas. 

— Ne. Klausyk, sumokėk už tą barako remontą, aš, ko gera, 
išvažiuosiu. Šiek tiek pavargau. 

— Tai jau. Aišku, sumokėsiu. 

Zuikis atrodė apysirgis. Tūnojo kuprinėje abejingas, o paleis- 
tas vangiai pastraksėjo ant lovos ir užsimerkė. 

Vatanenas paskambino Sodankiulės veterinarui ir paklausė, 
kas kamuoja Žvėrelį. Atėjęs gydytojas apžiūrėjo gyvūnėlį, tačiau 
nieko dora nepasakė. 

— Prijaukinti laukiniai žvėreliai dažnai nudvesia be jokios prie- 
žasties. Gali būti, kad čia šitoks atvejis. Vienintelė vieta, kur jam 
gali padėti — Valstybinis veterinarijos tyrimų institutas. Ten pa- 
darytų tyrimus, - jeigu jie imsis. Žinoma, dėl vieno zuikio ne- 
verta ligi ten trenktis. Aišku, gydymas ten nemokamas. 

Bet zuikis atrodė sergalingas ir Vatanenas nusprendė padary- 
ti, ką gali. Elnininkystės susivienijimo pirmininkui pardavė 
Šniokštuojančiosios daubos barake likusius visus reikmenis, net 
slides, paskui taksi nuvažiavo į Rovaniemį ir išskrido į Helsinkį. 
"Ten nusisamdęs taksi nukako į Valstybinį veterinarijos tyrimų 
institutą. 

Vatanenas bastėsi instituto koridoriais ir niekas nekreipė į jį 
dėmesio, - nors sykį atkliuvo į tokią vietą, kur niekas nesistebi 
žmogumi su zuikiu. 

Vatanenas greitai susirado vieno profesoriaus kabinetą, pa- 
spaudė mygtuką prie durų ir užsidegus žaliai švieselei su zuikiu 
glėby įžengė vidun. 

Už stalo popierius kuitė pažiūrėti nevalyvas vyriškis baltu cha- 
latu. Jis atsistojo ir ištiesė Vatanenui ranką, paskui pasiūlė sėstis. 

Vatanenas pasisakė ieškąs pagalbos - greičiau pagalbos zui- 
kiui, nes šis susirgęs. 

— Kas čia per zuikis? Kas jį kamuoja? - paklausė profeso- 
rius, imdamas žvėrelį ant rankų. - Manau, jog kažkoks parazi- 

tas. Ar jam teko susidurti su užsieniečiais, o gal užėdė nešvarių 
daržovių? 

— Gali būti. 

— Reikia atlikti kraujo tyrimus, tada pamatysim. 

Veterinaras išrašė ant geltono popieriaus siuntimą, ištiesė jį 
Vatanenui ir pridūrė: 

— Juk jis iš Evo. 

Vatanenas linktelėjo. 

Nukulniavo su siuntimu į laboratoriją, padavė lapelį vienam 
laborantui, o šis, susiradęs kelis švirkštus, iš krūpsinčio zuikelio 
paėmė du tris mėginius. Vyriškis pasakė, jog rezultatai paaiškės 
už poros valandų. 

"Tuo tarpu Vatanenas nuėjo pavalgyti. Kraujo tyrimų rezultatų 
zuikiui teko laukti skyriuje. Už poros valandų Vatanenas turėjo 
rankose ir zuikį, ir dar didesnį pluoštą popierių nei rytą. Savotiš- 
ką ligos istoriją. Nuėjo su popieriais į profesoriaus kabinetą. Šis 
pasakė numanęs, jog tai žarnyno sutrikimas. Po dviejų injekcijų, — 
jis išrašysiąs lapelį, - Vatanenas galėsiąs vežtis augintinį į Evą. 

Zuikį paskiepijo, o Vatanenui padavė kelis vienkartinių in- 
jekcijų švirkštus. 

— Visą dieną kaip užsuktas, - tarė profesorius nusivilkdamas 
chalatą. Buvo penkta vakaro. 

— Važiuoju į miestą, galiu pavežti, jeigu jūs be automobilio, — 
draugiškai pasiūlė nevalyvasis daktaras. 

Vatanenas įlipo į automobilį ir profesorius pasuko centro link. 

— Girdykit jį šviežiu vandeniu, bet dvi dienas neduokit ėsti, o 
paskui šerkite taip kaip anksčiau. Jis tikrai pasveiks. Sykiu nuve- 
šiu jus į geležinkelio stotį. Juk atvykot traukiniu? 

Vatanenas neištvėrė: 

— Atskridau lėktuvu. 

Profesorius nustebo, paskui nusijuokė: 

— Bet į Evo laukinių paukščių ir žvėrių skyrių lėktuvu nenu- 
kaksite. 

— Atkeliavau iš Rovaniemio, o iki ten - iš Sodankiulės. 

— Jūs tikrai ne iš Evo? — apstulbo žmogelis. — Turėjot atva- 
Žžiuoti iš ten. | 

Vatanenas išsipasakojo. Pasakė, kad zuikis tikrai kilęs iš pietų, 
nuo Heinolos. Paskui išklojo, kaip su zuikiu keliavo po Suomiją: 
lankėsi Nilsijoje, Ranujoje, Posijuje, Rovaniemyje, Sodankiulėje, 
Sompijuje, kaip vėl sugrįžo į Rovaniemį, o dabar atsirado čia. Dėl 
kamščio Manerheimo gatvėje profesorius sustojo kelkrašty. Va- 
taneno pasakojimo klausėsi nepatikliai. Vis tarstelėdavo: 

— Negali būti. 

Vatanenui baigus pasakoti profesorius svariai tarė: 

— Gerasis žmogau, netikiu nė vienu žodžiu. Tačiau istorija įdo- 
mi — tik keista, kad šitai pasakojat. Dabar grįžkit į Evą, iš ryto aš 
ten paskambinsiu. 

— Gerai, jei netikit - skambinkit. Jau nesvarbu. 

Ties „Sokoso“ kampu gulėjo pavargęs elnias. Nuskaręs Kalė- 
dų senis spardė jam kojas, elnias virtėjo užsimerkęs - tikriausiai 
iš skausmo. Elnią buvo apspitę vaikai, jie rėkavo, 0 pavargusios 
moterys vis kartojo: 

— Jari, Jari, nelipk ant jo, eikš čia, Jari, ar girdi? 

Vatanenui pasidarė labai bloga. Jis paprašė profesoriaus va- 
žiuoti ir automobilis pajudėjo. 

Stotyje profesorius pasakė: 

— Turiu paimti tą jūsų žvėrelį. Toks vangus. Kodėl jums šovė į 
galvą vežti jį iš Evo? Verčiau grįžkit vienas, o iš ryto liepsiu gy- 
vūną atvežti. Naktį prabus pas mane. 

Vatanenas patikino tikrai nesąs iš Evo laukinių paukščių ir 
žvėrių tyrimų instituto. 

— Patikėkit, tai ne žaidimas, - pasakė profesorius, mėginda- 
mas atimti zuikį iš Vataneno. Sustojęs prie mėsos parduotuvės 
automobilis trukdė eismą. 

Vatanenas laikė zuikį. Jam dingtelėjo, kad situacija primena 
seną pasaką apie kreidos ratą: moterys tampo vaiką už rankų ir 


ARTO PAASILINNA BB ZUIKIO METAI 107 


kojų, trauko vis stipriau, bet vaikas yra tos, kuri jį atiduoda. Va- 
tanenas pasidavė, tačiau tarė: 

— Turiu pasiūlymą: paskambinkim Sodankiulės apskrities ve- 
terinarui —- tuomet įsitikinsite. Už pokalbį aš sumokėsiu. 

Profesorius pasvarstė valandėlę: 

— Jau vis tiek. Gyvenu Krūnunhakoje, paskambinsim iš mūsų. 
Aš nepatikėsiu, o jūs suprasit, kad su šituo zuikiu Žaisti nevalia. 
Myliu gyvūnėlius, gerasis žmogau. Ne bet kam jį paliksite. 

— Ir atliekate bandymus su gyvūnais. 

— Tai mokslas. Be to, tai ne jūsų reikalas. Toks mano darbas. 

Paskambino. Sodankiulės apskrities veterinaras patvirtino 
Vataneno pasakojimą apie rytinę apžiūrą Sodankiulės viešbu- 
tyje. Tiesa, veterinaras nusistebėjo, kad žmogus jau nukako į 
Helsinkį. 

Profesorius iš lėto padėjo ragelį ir keistai pasižiūrėjo į Vata- 
neną. Šis klustelėjo, kiek kainuos pokalbis. Profesorius neklau- 
sė, tik pasakė: 

— Norėčiau dar sykį išgirsti tą jūsų istoriją. Paruošiu sumušti- 
nių. Juk neskubate? 

— Kur čia skubėsi. 


19. Pagirios 


Vatanenas pajuto gulįs ant grindų susisupęs kilimu. Skrandyje 
kliuksėjęs kartus skystis veržėsi į gerklę, į burną. Pykino. Akių 
nedrįso atmerkti. Negirdėjo nė garselio, tačiau apie juos pagal- 
vojęs išgirdo visokiausių: šnypštimą, tarškėjimą, švilpesi, o bur- 
non vėl plūstelėjo gelsva tulžis. 

Vatanenas gulėjo tykus - žinojo, kad krustelėjęs apsivems. Nu- 
rijo tulžį. Ranka nedrįso net kaktos paliesti, bet ir nelietęs juto 
ją Išmuštą prakaito. 

Vatanenas pamanė, jog jis tikriausiai bjauriai dvokia. Sutinęs 
liežuvis burnoje kelis kartus atsargiai sujudėjo, tačiau jam truk- 
dė apglitęs gomurys. 

Širdis? Atrodo, ji dirbo, nors gana savarankiškai. Mušė tin- 
giai tarsi laiką stumiantis sargybinis, tačiau tuo metu susiėmė ir 
porą kartų bumbtelėjo energingai - taip, kad vos nesprogo krū- 
tinė, o smūgiai jautėsi net pėdose. Paskui trumpam liovėsi dir- 
busi, kol galų gale po kelių sekundžių tankiai sudilgsėjo ir toliau 
tingiai stukseno. Teko griebtis kilimo kraštų - grindys, rodės, 
siūbuoja, sprandu žliaugė prakaitas. Umai užliejo karštis, kili- 
mas nepakeliamai slėgiai klojo prakaituotą kūną. 

O, jei išdrįsčiau atmerkti akis, nors vieną akį, - ramiai mintijo 
Vatanenas, bet neatmerkė nė vienos - net mintis rodėsi per drą- 
si. Vertėtų dar nusnūsti. Kad taip galėtum išmiegoti lig mirties! 
O gal tai jau mirtis? Mintis prajuokino, tačiau linksmumas be- 
mat prapuolė, nes burnon vėl priplūdo tulžies ir jai nuryti pri- 
reikė didžiulių pastangų. 

Vatanenas mėgino galvoti, kas čia dabar per gyvenimas. 

Neužkibo nė viena ypatingesnė detalė. Nors šmėkščiojo dau- 
gybė vaizdinių, smegenys nejįsigilino nė į vieną taip, kad galėtų 
palaikyti jį mintimi. 

"Tokios minties paieška labai smagino Vataneną: jis nesuvokė, 
kas jį juokina - kažkas kvaila. Bet pradėjus galvoti apie tą keistą 
džiugulį, iškart apniko niūrus liūdesys, ir tikrai ne bereik. 

Viskas smarkiai juduliavo, viskas dingo iš galvos. Vatanenui 
dingtelėjo, kad dabar kažkas prilaiko galvą. Tai vėl pralinksmi- 
no, - tik akimirką, - ir vėl užsimiršo. Paskui Vatanenas nuspren- 
dė pamąstyti apie ką nors praktiška. 

Koks dabar metų laikas? Galima pasvarstyti - šitai buvo ga- 
nėtinai neaišku, o dalykas praktiškas. Taigi koks dabar metų lai- 
kas? Ar labai pasistengęs prisimintų? 

Vatanenas nepajuto, kaip atmerkė akis. Taip susikaupęs galvo- 
jo apie metų laiką, kad atliko veiksmą, kuris ką tik baugino. Blo- 
giau nepasijuto. Pro aptraiškanojusius akių plyšius žvilgsnis kry- 
po sienon: didelis aštuonių ketvirtainių langas - keturi mažyčiai 
žemai, du didesni, viršutiniai arkiniai. Į akis spigino, teko užsi- 
merkti. Vokai it nardomojo varpo uždoris, - pagalvojo Vatane- 
nas. Tuomet dar sykį pabandė prisiminti, koks dabar metų laikas. 

Pavasaris? Norėtųsi, ir gali būti. Bet gali būti ir ruduo, ir sau- 
sis... ne, ne sausis. Ir ne vasara. Prisiminus vasarą Vataneno at- 
minty radosi zuikio jauniklis, paaugęs zuikis, jo zuikis, paskui 
vėl sugrįžo ruduo. Po rudens - gruodis, taigi dabar tikriausiai 
pavasaris, - greičiausiai kovas. Bet nuodugniau pamąsčius - dar 
ne kovas, veikiau žiemos pabaiga. 

Paskui į burną priplūdo vėmalų, Vatanenas sukandęs dantis 
laikė bjaurų skystį, išsirito iš kilimo, pamatė ant grindų miegant 
dar du žmones, bet suvokęs, jog prieš nosį tualeto durys, puolė 
pro jas. 

Garsiai gokčiodamas Vatanenas paleido skrandžio turinį į uni- 
tazą. Driko seilės, išsprogo akys, pilvas, rodės, traukiasi kaip kar- 

vės nuovalos, atrodė, išsiverš pro šlykščią burną, tačiau neišsi- 
veržė, o širdis kalė taip, kad galva lingavo. 

Staiga blogumas praėjo, kūnas persiėmė palaimingo tikrumo 
tarytum gaivaus dušo. Vatanenas pakėlė tamsraudones akis į tu- 
aleto veidrodį ir įsibedė į savo atvaizdą. 

Tarytum iš nepadoraus žurnalo išplėštą. 

Jis nusiprausė prakaituotą veidą, nusirengė ligi pusės ir išsišluostė 
pažastis šaltu vandeniu suvilgytu rankšluosčiu, susirado kišenėje 
šukas, susišukavo. Šukose susivėlė didelis kuokštas plaukų ir Vata- 
nenas sustingusiomis rankomis peštelėjo jį taip, kad nulūžo keletas 
dantų, įmetė gniužulą į unitazą, ilgai skalavo gerklę, o paskui viską 
nuleido į kanalizaciją. Atidaręs tualeto duris ir žengdamas į kam- 
barį jis puikiausiai prisiminė, kas jis toks, prisiminė, jog dabar Ka- 
lėdos, tačiau paskutinės dienos paliko gana miglotos. 

Kambarys buvo nedidelis ir švarus. Be abejonės, tai dantų gy- 
dytojo priimamasis - pro langą plūstančioje saulėje sublizgo chro- 
muotos kėdės ir gręžtuvai. Atsisėdęs ant sofos Vatanenas pasi- 
rėmė į kelius it samdinys ir įsispoksojo į dvi žmogystas, taipgi 
įsikūrusias toje keistoje patalpoje. 

Viena jų buvo jauna moteris, kitas - pusamžis vyriškis. Jiedu 
buvo pabudę ir sukrovę pasieny sofos pagalves, naudotas kaip 
pakloją. Vatanenas pasisveikino, tie abudu atrodė pažįstami, bet 
vis dėlto svetimi. Vatanenas nedrįso paklausti, kokia tai vieta ir 
kas jiedu tokie. Spėjo, jog ilgainiui ši paslaptis išaiškės. 

Mergina, teisingiau — visa moteris, ėmė aiškinti, jog dabar rei- 
kia sumokėti 480 markių už taksi, kad pagaliau taksistas galėtų 
išvažiuoti. Vatanenas pasičiupinėjo užpakalinę kišenę - pinigi- 
nės nebuvo. Mergina išėmė ją iš savo rankinės ir ištiesė Vatane- 
nui. Piniginę pūtė dideli pinigų pluoštai - bemaž du tūkstančiai 
markių. Vatanenas atskaitė penkis šimtus ir padavė merginai. Ši 
ištiesė pinigus vyriškiui, 0 jis padėkojo ir grąžino merginai dvi- 
dešimt. Vadinasi, tas žmogus — taksi vairuotojas, - nusprendė 
Vatanenas. 

— Tai sudie. Smagiai pasivažinėjom, sudie, - atsisveikino vy- 
riškis. 

— Imk, - pasakė mergina, duodama iš rankinės išimtų raudo- 
nų vitaminų piliulių Vatanenui. —- Sveika. Ryk nekramtęs. 

Vatanenas paklausė, kur zuikis. 

— Nesirūpink, jis Helsinkyje, pas vieną profesorių. Liko prieš 
Kalėdas ir išbus iki Naujųjų metų - šitaip sutarta. 

— Prieš Kalėdas? Tai jau po Kalėdų? 

— Jau jau, ar neatsimeni? 

— Prastai. Gal buvau truputį įgėręs. 

— Ne truputį, - dalykiškai atsakė mergina. 

— Ir aš taip manau. Kas tu tokia? 

— Leila. Turėtum prisiminti. 

Vataneno atmintin sugrįžo Leila... tikrai, čia Leila. Bet kas ta 
Leila? Vatanenas dar nedrįso paklausti, tik atsakė: 

— Nesupyk, prisimenu. Bet tokios sunkios pagirios, kad viskas 
iš galvos išdulkėjo. Turbūt daug dienų gėriau, o aš nepratęs. 

— Apsinuodijai alkoholiu. Turiu apsivilkti palaidinę. 

Vataneną svilino baisi gėda. Jis vangstėsi pernelyg atviro ir 
doro moters žvilgsnio: įsibedė į grindis, paklaidžiojo akimis. Pas- 
kui jam šovė visai nauja mintis: 

— Ar negalėtumėm kur nors išgerti, pavyzdžiui, šalto alaus? 

Mergina linktelėjo ir jiedu išėjo. 

Laiptai buvo įviji — trys aukštai, šešios aikštelės. Vatanenas 
pasirėmė lenkto turėklo, nes laiptai šokčiojo akyse. Iš kito šono 
parėmė mergina. 

Lauke spigino skaisti žiemos saulė. Gatvės baltavo šviežutė- 
liu sniegu, jis pjovė akis, tačiau gaivus oras žvalino. Delnu prisi- 
dengęs nuo saulės Vatanenas tarė: 

— Angys šliaužia iš landų. 

— Ką sakei? - paklausė mergina ir Vatanenas atsakė: 

— Nieko. Vesk mane kur nors. 

Moteris vedė Vataneną per miestą. Vatanenas žvalgėsi į na- 

mus, mašinas, mėgino atpažinti rajoną. Valila? Katajanoka? Tik- 
rai ne Krūnunhaka. Priėjo upę... Porvas? Ne, ir ne Porvas - tą 
miestelį Vatanenas gerai pažinojo. 

Jis abejingai stebėjo Žmones ir susivokė į juos žvelgiąs akimis, 
ieškančiomis pažįstamų, kad tie pasakytų, kur jis, - tarytum baks- 
telėtų pirštu žemėlapį. 

Perėję tiltą rado, ko ieškoję, - nedidelį restoranėlį. Atrodė 
padorus, bet Vatanenas nesitikėjo, kad tokį ankstų rytą bus ati- 
darytas. Išklojo dvejones moteriai, o ta pasakė, kad jau po pie- 
tų, vadinasi, jam išties pasimaišę. 

Vatanenas nužleibė tuščiom akim valgiaraštį, nedrįsdamas nė 
pagalvoti apie valgį. Mergina užsakė jam šalto alaus, o sau —- 
taurę šviežių sulčių. Vatanenas atsargiai gurkštelėjo gėrimo — 
kvapas pykino, bet, antra vertus, magino. Pirmasis šlakelis pilve 
sukėlė bruzdesį. Reikėjo palūkėti, iki kas nors nutiks. 

Mergina stebėjo nebylią Vataneno kovą. 

Paskui pagirių galybė pradėjo stelbtis - įveikė alus. Vatane- 
nas pamėgino valgyti ir tapo kitu žmogumi, kitu Vatanenu. 

Ėmė prisiminti, kas nutiko - prisiminė tai, kad paliko zuikį Krū- 
nunhakoje, profesoriaus bute, ir po pusmečio pertraukos išėjo 
girtauti. Gėrė iš visos širdies - daug ir smagiai. Tas girtuokliavimo 
pradžios nuotaikas Vatanenas prisiminė, o kas dėjosi paskui, pa- 
aiškėjo tik tada, kai bendrais bruožais nupasakojo mergina. 

Merginos pasakojimas buvo ilgas ir vingrus kaip Vataneno Žy- 
gis, trukęs aštuonias paras ir raitęsis po pietinę Suomiją. Daug, 
nepaprastai daug nuveikė Vatanenas. 

Pasakojant Vatanenas atsargiai klustelėjo, kokiame jie mieste. 

— Čia Turkus, - atsakė mergina. 

— Matai, nepažinau, - pratarė Vatanenas. - Ne bereik užėjus 
ant tilto atrodė matytas. Juk lankiausi dešimtis kartų, bet saulė 
apžilpino. 

Merginai pasakojant pamažu brėžėsi kelionės maršrutas. Tai- 
gi Vatanenas kurį laiką —- porą dienų gėrė Helsinkyje, įsivėlė į 

muštynes, jį nuvežė į policijos nuovadą, bet iš ten jis greit ištrū- 
ko, paskui susitiko šitą merginą ir iškeliavo į Keravą, ten nutiko 
šis bei tas, — Vatanenas netgi pakliuvo po traukiniu ir traukinys 
lėtai vilko jį bėgiais dvidešimtį metrų, bet nieko - tik mėlynės 
paliko. 

Keravoje Vatanenas nusipirko dviratį ir išmynė įpykęs, - kaž- 
kokio girtuoklio įkiršintas, - Rihimekio link, o mergina taksi lei- 
dosi iš paskos. Iki Rihimekio Vatanenas dviračiu nenuvažiavo, 
nes įsikišo policija, pasivijusi kelių tarnybos automobiliu. Dvira- 
tį užkėlė ant taksi stogo ir nugabeno į Rihimekį. Ten dviratį jie 
pardavė už niekingą kainą ir už visus pinigus prisipirko loterijos 
bilietų. Vatanenas išlošė stereoaparatūrą, odinį portfelį bei pe- 
nalą, rankogalių sąsagas, parkerių rinkinį ir tris užrašų knygeles 
odiniais viršeliais. Rihimekyje tuos loterijos bilietus jis iškeitė į 
pinigus ir jam šovė mintis autobusu keliauti į Turenkį. Taip ir 
nutiko. 

"Turenkyje pernakvojo pas ūkininką. Vatanenas ten pragyve- 
no tris dienas - iki Kalėdų vakaro ir visąlaik, švelnaus džiugulio 
perimtas, gėrė, merginos manymu, smarkiai alindamasis tiek dva- 
siškai, tiek fiziškai. 

Iš Turenkio patraukė pas merginos tėvus į Janakalą švęsti Ka- 
lėdų. Vatanenas visiems merginos šeimynykščiams pripirko pui- 
kių dovanų: mamai — barometrą, tėčiui - pypkių rinkinį, vyres- 
niajai seseriai - kuprinę, mažajai sesutei - ksilofoną. Kalėdų va- 
karą Vatanenas elgėsi žaviai, šeima klausė jo kalbų susidomėju- 
si, tėvukas ištraukė iš komodos stalčiaus butelį geriausio konja- 
ko ir visi jį išgėrė. Vatanenas nakčia rėžė kalbas ir bučiavo Lei- 
los motinos tarpkrūtį, bet niekas neužpyko. 

Kalėdų naktį jie staiga išvažiavo iš Janakalos - neva į ligoni- 
nę, bet nukako į Tamisarį, kur Vatanenas nakties juodumoj mė- 
gino plaukioti po jūrą. Kalėdų naktį permiegojo taksi ir šitai bran- 
giai atsiėjo. 

Dar nukeliavo iki Salo ir Hanko - ten didesnės keistybės ne- 

ištiko. Dabar štai Turkus - Vatanenas atkako į miestą nakčia, pa- 
gal sąrašą apskambino visus dantų gydytojus, prašydamas priima- 
mas, ir vienas jų sutiko. Taksistui iš Hanko teko čia nakvoti. Visą- 
laik mergina keliavo drauge ir Vataneną tai šiek tiek stebino. 

— Kaip tu pajėgei? 

— Man Kalėdų atostogos, brangusis. 

Brangusis? Vatanenas pažvelgė į merginą kitomis akimis, ki- 
toniško susidomėjimo perimtas. Ar jiedu suėjo į santykį? Kokį? 

Mergina tikrai atrodė miela. Įtarimų sukėlė greičiau tai, kad 
šitokia patraukli moteris ilgai pakentė jo kvailiojimą, jo bepro- 
tystę. Ar Vatanenas pasidavė tos moters kerams? Vargu, nes, 
sprendžiant iš apytikslio pasakojimo, jis visąlaik elgėsi bjauriai. 

Be to, mergina susižadėjusi, - pastebėjo Vatanenas. Ant pirš- 
to tviskėjo žiedas. Pigus - tokio Vatanenas nepirktų jokiai mo- 
teriai, juolab šitokiai. Akimirką Vatanenui šmėkštelėjo, jog tarp 
bendrakeleivės ir jo nutiko kažin kas gražaus, bet netikęs žiedas 
išstūmė tokias mintis iš galvos. 

Pasidarė negera pagalvojus, kad liko vienas, o zuikis Helsin- 
kyje. Umai persmelkė velniškas liūdesys. 

— Teks keliauti zuikio, - liūdnai ištarė Vatanenas mesdamas 
akį į merginos žiedą. —- Tu susižadėjusi. Viskas aišku: mūvi tą 
netikusį žiedą. 

Vatanenas sunkiai atsiduso. 

— Spėk, su kuo, - paklausė mergina, rimtai žvelgdama Vata- 
nenui į akis. 

— Su kokiu nors merkonomu, žinoma. Neįsižeisk, bet man tai 
neįdomu. 

— Ne... spėk dar sykį. 

— Tu atspėk, su kuo aš susižadėjęs! - riktelėjo Vatanenas. 

— Aš Žinau, - atkirto mergina. - Tu atspėk. 

— Daugiau nepajėgiu, - tarė Vatanenas. - Susirenku skudurus 
ir nešdinuos iš čia. Paskambink į stotį ir paklausk, kada išva- 
Žžiuoja traukinys. Būk gerutė, aš neturiu jėgų. 


ARTO PAASILINNA Iš ZUIKIO METAI 115 


— Pasakysiu, — tarė mergina. - Tu susižadėjęs su manim. 

Vatanenas girdėjo, ką ji pasakė. Žodis į žodį girdėjo, tačiau 
nieko nesuprato. Pasižiūrėjo merginai į akis, į staltiesę, į resto- 
rano grindis, o paskui į padavėją, priėjusį prie stalo. Išdaužė šiam, 
kad atneštų dar porą taurių, - nesvarbu ko. 

Padavėjas atnešė dvi taures vienodo gėrimo ir Vatanenas su 
mergina tylomis išgėrė. 

— Ar tai tiesa? — paklausė Vatanenas po ilgos pauzės. 

Mergina patikino. Vatanenas dar Keravoje pasipiršęs, o Tu- 
renkyje mergina sutikusi. Žiedą nupirkęs Hanke. Parduotuvės 
buvusios uždarytos, tad geresnio Žiedo negavęs, o šitą pardavusi 
vienuolikametė taksi vairuotojo duktė. Čia nikelis, paauksuotas 
nikelis, - sakė mergina. 

— Naa. 

— Taip. 

— Tai mes tuoksimės? —- paklausė Vatanenas. 

— Kalei daugybę dienų. Susitarėm. 

Vatanenui tai buvo nauja. Zuikio nebėra, bet vietoj jo atsira- 
do moteris, Leila... Gana jauna ir graži. Vataneno kūną perėmė 
palaima ir pajėga: moteris, šalia jo - moteris! Jauna, sveika, gy- 
va! Jis ėmė atidžiau ją apžiūrinėti. 

Ką gi: pritikli, puiki. Rankos dailios, ilgapirštės. Vatanenas 
suėmė jas savosiomis, spustelėjo tiriamai. Puiku, tikrai puiku. 
Veidelis žavingas: nosis dailiausia, akys melsvai pilkos, didelės, 
nedažytos, blakstienos ilgos... puiku. Lūpos putnios, puiku, pui- 
ku, puiku. Dantys sveiki. 

— Atnešk man šios dienos laikraščius, - paprašė Vatanenas. 

Jam nereikėjo laikraščių, tačiau tai buvo puikus sumanymas 
paskatinti merginą pajudėti — pakilti nuo stalo ir paeiti, kad jis 
galėtų susidaryti supratimą apie figūrą. Mergina pakilo nuo kė- 
dės — šituo judesiu Vatanenas liko patenkintas. Merginai žavin- 
gai sukantis plaukai sušvylavo viršum stalo. 

Kol kas visa atrodė nepaprastai puiku. 

Moteris nuėjo prie laikraščių lentynos palei restorano duris. 
Vatanenas iškart pamatė, jog figūra daili - turbūt puikiausia. 
Didžiulis džiaugsmas užliejo išvargusią Vataneno širdį, o mergi- 
nai sugrįžus prie stalo jis nukreipė akis į jos juosmenį — šis susiū- 
bavo it svajonių fregata. Puiku! Labai gerai! 

Vatanenas laikraščių neskaitė, bet padėjęs juos į šalį suėmė 
moters rankas ir tarė: 

— Aš jau vedęs. 

— Vadinasi, tu susižadėjai būdamas vedęs, - atsakė mergina. 
Atrodė, kad jai tai nesvarbu. 

— Žinojai? 

:— Aš viską apie tave Žinau. Aštuonias paras klausiausi. Neįsi- 
vaizduoji, kaip gerai tave pažįstu. Aš nepasiduosiu: kada nors 
mudu susituoksim ir kartu apsigyvensim. 

— O jei Žmona nesiskirs, - suabejojo Vatanenas, pažindamas 
savo žmoną. 

— Skirsis. Aš juristė, - atsakė mergina. - Bet pirmiausia turi 
išrašyti man advokato įgaliojimą, nes Helsinkyje tu sumušei Ko- 
alicinės partijos sekretorių, ir gana smarkiai. Aš pasirūpinsiu ta 
byla. Manau, kad tavęs nepasodins, nes teis pirmą kartą. 


20. Įžeidimas 


Vatanenas parkrito ant patižusio sniego. Visai prie pat pokšte- 
lėjo šūvis vienąkart, paskui antrą. Eglių šakose suskrebėjo šratai 
ir Vatanenas nė krustelėti nesiryžo. Girdėjo tylų, irzlų įgėrusių 
vyriškių pokalbį. 

— Velnias, turbūt paspruko. 

— Galėjom pataikyti. 

Vyriškių pokalbis ščiuvo, tačiau Vatanenas dar nedrįso atsi- 
kelti ir lėkti. 

Prasti reikalai. Dviejų dideliausių šunų genamas zuikis lėkė 
Karjalohjos mišku, o Vatanenas glūdėjo tarp kupstų būgauda- 
mas dėl savo gyvasties. 

Kodėl šitai nutiko? 

Naujiesiems metams Vatanenas su Leila grįžo iš Turkaus į Hel- 
sinkį. Po švenčių moteris pradėjo dirbti. Vatanenas išrašė jai ad- 
vokato įgaliojimą ir pagyveno pas ją kelias savaites, iki gavo dar- 
bo - suremontuoti vasarnamį Karjalohjoje. Įsikūrė su zuikiu ta- 
me vasarnamyje. Turėjo išklijuoti kambarį apmušalais ir sure- 
montuoti sauną. Puikus užsiėmimas žiemos vakarais. 

Šalveno vasaris. Iš vakaro į gretimą vasarnamį švęsti atvažia- 
vo triukšminga, nemaloni kompanija. Pasikūrę sauną kaimynai 
erzeliavo visą naktį. Triukšmadariai nuogi lakstė po ledą, - taip- 
gi moterys, - griuvinėjo girtutėliai ant užšalusio ežero. Kiaurą 
naktį kaimynų kieme burzgė mašinos, degė žibintai. Tikriausiai 
atsivežė daugiau degtinės bei svečių. Terasoje jie kalbėjosi apie 

komunizmo pavojų Suomijai bei kitam laisvajam pasauliui. Ret- 
karčiais pasimušdavo. 

Visą naktį Vatanenas nesudėjo bluosto, ir zuikis buvo nera- 
mus. Automobilių šviesos pernakt apmaudingai švituliavo ant 
Vataneno vasarnamio sienų bei lubų. Tik apie penkias erzelis 
kaimynystėje paliovė, šurmulys nutilo. 

Pusiaudieniu kaimynai pabudo. Pagiringa draugija kalbėjo, kad 
reikia vėl pakurti sauną — antraip neatsipaipaliosią. Bet malkos 
tikriausiai buvo sudegintos vakare ir naktį, ir degtinė baigėsi, nes 
į Vataneno namelį atsiuntė du vyrus prašyti malkų saunai. 

— Atėjom malkų saunai. 

— Ir degtinės, jei turtt. 

Vatanenas neturėjo nei malkų, nei degtinės, be to, nepanoro 
gelbėti naktiniams šėliotojams. Mostelėjęs į Židinį jis atsakė mal- 
kų saunai neturįs, nes ją remontuoja. 

— Gerasis žmogau, suraskit, mes norim pasikaitinti saunoje. 
Štai šimtas markių. Nešk, vaikine, malkas. 

Vatanenas papurtė galvą. 

— Broliukas išdidus, —- pasakė kitas, trenkė ant stalo antrą šim- 
tinę ir suriko: - Ar ir dabar malkų nebus?! Supjauk tuos veran- 
dos turėklus - juk turi pjūklą, tai ko čia svarstai priešais gražų 
pinigą. 

Vatanenas atsisakė griauti namelį, tačiau vyrai nesutiko. Tren- 
kė ant stalo dar vieną šimtinę sakydami, jog jis privaląs surasti 
malkų. Vatanenas susuko banknotus, įkišo arčiausiai stovinčiam 
vyriškiui į švarko kišenėlę ir liepė išeiti. 

— Tikras velnias! Tu keistas tipas! 

Vatanenas stumtelėjo vyrus terason ir uždarė duris. Šie va- 
landėlę padaužė duris, tačiau Vatanenui neatidarius vienas spir- 
damas išjudino turėklą. Kitas puolė jį lupti, turėklas atlūžo ir 
nukrito. Čiupę tašą vyrai linksmi leidosi sklypų ribos link. Vata- 
nenas išlėkė į kiemą norėdamas sulaikyti piktadarius, tačiau vy- 
rai jau buvo savo pusėje. 

— Matai, šitaip elgiasi prekybininkai, - linksmai sušuko vienas 
jų Vatanenui. 

— Stačiai sakant, šitaip elgiasi pramonė ir prekyba: ko už pini- 
gus negauna, jėga paima. 

Vatanenas stovėjo sklypo pakrašty. Skaudama širdimi žiūrė- 
jo, kaip kaimynai kieme kapoja turėklą. Iš namelio juokdamiesi 
išvirto daugiau nei dešimt pagiringų Žmonių, jie šaipėsi iš Vata- 
neno. Kažkas išvažiavo mašina ir tie pavymui sušuko atvežti tiek 
degtinės, kad niekados nepritrūktų. 

Vatanenas įkiršęs kirto sklypo ribą, žengė iš pykčio apmiru- 
siom kojom į kiemą ir paklausė, kas vasarnamio savininkas. 

Tie liovėsi kapoti. Vienas raudonveidis įtukėlis, daužęs kirviu 
turėklo tašą, atsitiesė. 

— Klausyk, šaunuoli, šitas vasarnamis priklauso dideliems šu- 
lams. Verčiau skuosk, kol gali. Aš čia už viską atsakau - įsidėk 
tai į galvą ir dink, nes liepsiu vaikinams tau padus pakaitinti. 

— Niekur neisiu, kol neišsiaiškinsim, - lėtai atsakė Vatanenas. 

Žmogus pašoko, prapuolė namelyje, o paskui pasirodė su šra- 
tiniu šautuvu. Užtaisė abudu vamzdžius ir nukreipė ginklą Va- 
tanenui į krūtinę. Kieme tvyrojo vimdantis degtinės dvokas. 

"Staiga vienas iš stovinčių aplinkui taip stipriai spyrė Vatane- 
nui į užpakalį, kad šis parpuolė ant pilvo. Kiemas prapliupo juo- 
ku, kažkas spriegė Vatanenui į šoną. 

Vatanenas pakilo, moterys jam į akis pažėrė patižusio sniego. 
Užsispyrėlis gavo kumščiu į nugarą. Beliko tik trauktis į savo 
sklypą. Rėksmingas juokas sklido pavymui Vatanenui grįžtant į 
namelį. Kažkas tarė, jog nueita per toli, bet daugis manė kitaip. 

— Šūdas, jis nedrįs policijos kviesti. Gerai pagąsdinsim, tada 
nieko nebematys. Taip ir padarysim. Bet pirmiausia pakurkim 
sauną. Prie darbo, vyrai! | 

Galima numanyti, kaip tas incidentas įkiršino Vataneną. Pasi- 
ėmęs zuikį jis leidosi ledu tardamas, jog pasivaikščiodamas s4- 
siauriu susidėlios mintis, nusiramins. Priešingas krantas plytėjo 
už kilometro. 

Vatanenui nuėjus pusę kelio, triukšmadariai paleido du dide- 
lius šunis. Pastebėjo Vataneno glėbyje zuikį. 

— Uzgi, uzgi, - kurstė šunis. 

Kaukčiojantys įniršę šunys puolė ledu zuikio ir Vataneno lin- 
kui. Zuikis paspruko, o šunys, pamatę jį skuodžiant, ėmė tūž- 
miai loti. Tvirtos šunų kojos slidinėjo ledu, kai lėkė pro Vatane- 
ną ir nurūko paskui zuikį miškan anapus sąsiaurio. 

Vatanenas bėgo iš paskos iškyšulin galvodamas, kaip išgelbėti 
zuikį. Reikėtų šautuvo, tačiau jis liko ant vinies Šniokštuojan- 
čiosios daubos barake. 

Nuo vasarnamio ledu bėgo keletas vyrų su ginklais rankose. 
Lėkdami staugė lyg palaidi šunys, ledas linko nuo jų svorio. Va- 
tanenas pasislėpė miške, o vyrai, pasiekę iškyšulį, šovė Vatane- 
no pusėn. Taigi dabar Vatanenas gulėjo patižusiame sniege, klau- 
sydamas tylaus, išdidėliško pokalbio. 

Zuikis jau buvo toli, šunys vos girdėjosi. Jie tiesiog kaukė, — 
vadinasi, persekiojo zuikį, o šis dar buvo gyvas. 

Šitą žvėrišką medžioklę reikia baigti, - protavo Vatanenas, 
bet nesumąstė kaip. Nejau esama šitokių žmonių? Kokį malo- 
numą teikia smurtas? Kodėl žmogus šitaip smunka tapdamas 
akmenširdžiu ? 

Vargšelis zuikis persigandęs liuoksėjo ratu. Persekiotojai ar- 
tėjo. Staiga zuikis šoko iš miško ir pamatęs Vataneną strimgal- 
viais puolė šiam į glėbį. Nuo zuikio snukelio kaptelėjo pora la- 
šelių skaisčiai raudono kraujo. Šunų kaukčiojimas garsėjo. 

Vatanenas žinojo, kad šunys gali jį sudraskyti, jei su gainioja- 
mu zuikiu stypsos miške. Nejau pamesti brangų padarėlį, palikti 
jį gelbėjantis gyvastį? 

Ne. Dėl šios minties iškart nukaitino gėda. Vatanenas užlėkė 
ant kaubrio netoliese, kur augo gumbuotos kamblingos pušys. 
Bemat įsiropštė į medį, nors su zuikiu po pažastim lipti buvo 
nelengva. Zuikio kailis kabinosi už žievės, bet Vatanenas korėsi 
aukštyn. 

„Tuo metu atlėkė šunys. Pauostė prunkščiodami zuikio pėdsa- 
kus ir tuoj šoko prie medžio. Įniršę strykčiojo užpakalinėm ko- 
jom apie medžio kamieną, lojo kaukčiojamai. Kamblio žievė lau- 
pinėjosi šunų draskoma. Zuikis visas drebėjo, įbrukęs galvą Va- 
tanenui po pažastim. 

Vėl pasigirdo girti balsai. Netrukus prie medžio pasirodė pen- 
ketas vyrų. 

— Sa, sa, broliukas dabar medyje tupi. 

Tie kvaksėjo, vienas spyrė į medžio kamieną, kitas mėgino 
išpurtyti Vataneną iš pušies. 

— Vaikinui turbūt pritrūko drąsos! Mesk tą zuikį iš medžio, — 
nereikės glėbin šauti! 

— Šauk į medį, šauk į medį! Kietas reikalas - niekas tikrai ne- 
patikės, kad Karlsonas nušovė medyje zuikį! 

— Tuo pačiu šūviu vieną tipelį! 

Juoko buvo į valias. Prisilakėliai krėtė medį, šunys blaškėsi 
jiems po kojų. Vatanenas taip įniršo, kad į akis sušoko ašaros. 
Kažkuris tarė: 

— Palikim tą šūdą, jau apsižliumbė. Ar negana linksmybių per 
vieną šventę. 

— Palikim valandą šunis, kad kitąsyk padoriau elgtųsi. Eime į 
sauną, turbūt jau išsikūreno. 

Vyrai nukėblino. Šunys, palikę saugoti medžio, kaukčiojamai 
lojo. Vataneną pradėjo pykinti. 

-Užslenkant prieblandai kažkas sušvilpė šunims ir tie nenoro- 
mis nubidzeno. Vatanenui svaigo galva, zuikis tebedrebėjo. 

Tą patį vakarą Vatanenas sugrįžo į Helsinkį. Iš pradžių manė 
pranešti policijai, bet paskui persigalvojo. Leilai Vatanenas pa- 
sakė: į 

— Trauksiu šiaurėn, į Šniokštuojančiąją daubą. Pietuose man 
nepatinka. 

Ir iškeliavo. 


21. Viešnagė 


Atėjo pavasaris, laikas gryname šiaurės ore maloniai sruveno. 
Elnininkystės susivienijimo pirmininkas Vatanenui davė dar- 
bo- kirsti medžius elnių gardams. Darbas buvo ganėtinai sun- 
kus, bet visai nevaržomas. Zuikis mėgavosi gyvenimu - išpė- 
davo visą mišką. 

Leila rašė laiškus, - sykiais ateidavo net po du, nes į Šniokš- 
tuojančiosios daubos baraką paštą nešdavo tik kas antrą savai- 
tę. Leilos laiškai būdavo karšti ir smagūs skaityti. Vatanenas ret- 
karčiais atrašydavo, - taip sakant, palaikė ugnį. Leila troško, kad 
šis paliktų Laplandiją ir galų gale grįžtų pas Žmones, tačiau Va- 
tanenas neįstengė apsispręsti. Nepasitikėjo pietų Suomijos Žmo- 
nėmis, gyvenamų kraštų įpročiai kėlė jam pasibjaurėjimą. 

Paskutinę kovo savaitę gyvenimas Šniokštuojančiosios dau- 
bos barake netikėtai pasikeitė. 

Pereito rudens meška pakilo iš guolio, - o gal po gruodžio pra- 
džios nuotykių nė nebeatgulė žiemos miego ir vėl bastėsi po 
Šniokštuojančiąją daubą. Vatanenas pastebėjo ją nudobus keletą 
elnių, nes klampiame sniege ji, atrodo, nerasdavo kitokio ėdesio. 
Meška atšleivodavo naktimis, uostinėdavo barako sienas, šlapin- 
davosi kampuose, dirgiai šnarpšdavo pavasarėjančioj juodumoj. 

Tie meškos apsilankymai baugino Vataneną - jis miegodavo 
ant kušetės palei rąstinę sieną ir šniokštavimas už sienos išblaš- 
kydavo miegus. Vatanenas jautėsi nelyginant žuvelė gaudyklėje 
aplinkui plaukiojant didžgalvei lydekai. 

Protu Vatanenas suvokė, kad meškos žmonių nepuola, betgi 
kartais nutinka nepaaiškinamų dalykų. 

Vieną naktį meška išvertė barako langą su rėmais ir įsibruku- 
si vidun ėmė uostinėti šilumą. Lauke švitėjo pilnatis, bet meškos 
kūnas dengė bemaž visą langą. Zuikis cypdamas pasislėpė Vata- 
nenui už nugaros ant kušetės. Vatanenas gulėjo apmiręs. Tai bent! 

Meška pauostė maistą ant stalo. Tai buvo vakarienės likučiai: 
džiovinta elniena, duona, sviestas, pomidorų tyrės indelis, dar 
šio bei to. Vatanenas matė, kaip mėnulio šviesoj meška puolė 
mitriai kišti į nasrus maistą. Šiugždino popierius, plėšė, girdėjo- 
Si Čepsėjimas. Ji elgėsi nepaprastai išmaniai! Netrukus viskas bu- 
vo suėsta ir meška valandėlę atsitraukė į kiemą. 

Sugrįžusi veikė drąsiau. Ant stalo vėl pastebėjo pomidorų ty- 
rės indelį, suėmė jį letenomis ir apžiūrėjo nustebusi. Atrodo, 
kvapas ją magino - suspaudė indelį, bet, regis, nenutuokė, ką 
daryti su jo turiniu. 

Vatanenas išgirdo braškesį ir nuostabos aimaną. Palei jo gal- 
vą ant sienos čiurkštelėjo pomidorų tyrės. 

Meška, atrodo, laižė indelį. Podraug čiurkšėjo tyrę po baraką 
ir turbūt gerokai išsiterliojo. Klausydamas garsų Vatanenas pri- 
siminė vietovės pavadinimą - Šniokštuojančioji dauba. Meška 
tuo metu šniokštavo. 

Žvėris puolė laižyti stalą - vaškytinė glamžėsi po storu jos lie- 
žuviu. Pomidorų tyrės dryksniai vis labiau magino, lango anga 
užsikišo lyg butelio kaklelis įgrūdus šepetį. Meška jau ligi pusės 
svyrėjo ant stalo, tas subraškėjo ir ėdrūnė, jį gurindama, įvirto į 
baraką. Stalas sutrupėjo. Žvėris, atrodo, šiek tiek išsigando, ta- 
čiau greit atsigodo. Emė apžiūrinėti baraką. Vatanenas nedrįso 
nė krustelėti. 

Meška pradėjo laižyti grindis - ant jų taip pat nutryško pomi- 
dorų tyrės. Mėnulis nušvietė didžiulį lankstų jos kūną - tai buvo 
ganėtinai baugus reginys. It šiurpi valymo mašina, didžiulė meš- 
kos galva lyžčiodama artėjo grindimis prie Vataneno kojūgalio. 

Tuomet zuikio nervai neišlaikė: šoko iš Vataneno užnugario ant 
grindų ir ėmė lakstyti po kambarį. Meška mėgino jį sugauti, ta- 
čiau blaškėsi bergždžiai, o zuikis pasislėpė kažkuriame kampe. 

Meška nurimo ir ėmė laižyti sieną prie Vataneno kojūgalio. 

Tik tuomet ji pastebėjo Vataneną. Apstulbusi pradėjo atsar- 
giai ir smalsiai jį apžiūrinėti. Nuo drėgno meškos alsavimo Va- 
taneno veidas šilo, meška šnarpštelėjo pajutusi Vataneną kvė- 
puojant, suėmė Žmogų letenomis ir papurtė. Vatanenas išglebo, 
apsimesdamas, jog neteko nuovokos. 

Meška apžiūrėjo žmogų. Žvėris panėšėjo į pamėklę, suėmu- 
s1ą į rankas lėlę ir neišmanančią, ką su ja veikti. Meška pamėgi- 
no atkąsti Vataneno pilvo ir išgirdo veriantį stūgsmą. Persigan- 
dusi bloškė žmogų į barako sieną ir išpuolė pro langą į kiemą. 

Vatanenas susiėmė pilvą - akyse rodėsi raudoni ir balti žibu- 
rėliai, pilvas buvo šlapias. Gal iškąstas? Vatanenas susirado šau- 
tuvą, susigūžęs ištykino į kiemą ir šovė į tamsą. Meška paspru- 
ko. Švytėjo mėnuo. 

Vatanenas sugrįžo į baraką, uždegė žibintuvą ir apsižiūrėjo 
pilvą. Šlapiavo nuo kraujo ir meškos seilių, tačiau žaizda buvo 
negili. Meška tik pamėgino kąsti, po teisybei, krimstelėjo. Neiš- 
kando. 

Zuikis šlubčiojo. Tikriausiai meška jį netyčia numynė. Jei bū--. 
tų vožusi - tikrai būtų sienon suknežinusi. 

Vatanenas nuspardė stalo lūženas prie sienos, užkalė apklotu 
lango angą ir apsirišo paklode juosmenį. Žaizdą gėlė - juk meš- 
ka suleido dantis. 

Vatanenas paėmė ant rankų zuikį. Glostydamas nekalto pa- 
darėlio kailį jis pažadėjo: 

— Rytoj ryte šliuošiu jos ieškoti — reikia ją nudėti. 

Balti zuikio snukelio plaukeliai nirčiai suvirpčiojo - rodės, žvė- 
relis mano tą patį: ją reikia nudėti! Zuikis troško meškos kraujo! 


22. Baltoji jūra 


Mėnulis nusileido. Vatanenas įsidėjo į kuprinę maisto kelioms 
dienoms, kuprinės kišenėn susibėrė porą dešimčių patronų ir 
pripildė šautuvo dėtuvę, pasigalando kirvį, dar pasiėmė penkis 
pakelius cigarečių bei slidžių tepalo. Zuikiui pasakė: 

— Turbūt ir tu trauksi. 

Ant stalo Vatanenas paliko raštelį: 

„Išėjau ieškoti meškos, galiu užtrukti keletą dienų. Vatane- 
nas“. 

Išeidamas uždarė barako duris, susitepė slides, užsikabino 
ant peties kuprinę ir šautuvą. Aplink baraką meškos buvo tan- 
kiai pripėduota, tačiau prieblandoje Vatanenas įžiūrėjo švie- 
žius pabėgėlės pėdsakus. Pasileido įpėdžiui. Sniegas beveik ne- 
klampino. 

— Dabar, velnie, pažiūrėsim. 

Pėdsakai vedė per Šniokštuojančiąją daubą. Stumdamasis 
abiem rankom Vatanenas šliuožė greit, nuo kuprinės svorio nu- 
gara liejosi prakaitas. Zuikis šlubčiojo drauge. 

Kovo saulė pakilo aukštai, gnybčiojo gaivus šaltukas, lazdų 
bedžiojamas sniegas gurgždėjo. Kelias puikus. Žmogus mėga- 
vosi šliuožimu, žibančiu sniegu, kuris kylančioj saulėj taip su- 
tvisko, kad visiškai atsimerkus rėžė kaktą. 

Pėdsakai rodė mešką nurimus, tikriausiai tarė, kad jai niekas 
negresia. Vatanenas leidosi šliuožti greičiau, turbūt tikėdamasis 
užeiti Žvėrį. 

Popiet jis nėrė į tankų eglyną ir pamatė ten gulėjus mešką. Žvėris 
veikiausiai išgirdo žmogų su slidėmis ir spėjo pasprukti. Reikėjo 
traukti toliau. Galėjo praeiti kelios dienos, iki pavyks pavyti meš- 
ką, - jeigu pavyks. Laimei, sniegas klampino ją labiau nei žmogų. 

Vatanenas atlėkė iki didžiulių plikų pelkių, o nuo ten pėdsa- 
kai vedė į pietus. Stovėdamas bemaž dešimties kilometrų plynės 
pakrašty Vatanenas išvydo Žvėrį — it juodas taškelis, meška pra- 
dingo sniegingame miške anapus plynės. Vatanenas įkiršo ir nu- 
skriejo per plynę. 

Saulė nusileido, pėdsakų tankumynuose nesimatė, tad reikė- 
jo sustoti pavalgyti. Nusikirtęs didelį sausuolį Vatanenas iš jo 
viršūnės susikūrė laužą, pasikepė ant keptuvės elnienos, išgėrė 
arbatos ir keletą valandų pamiegojo. Kai pabudo, mėnulis buvo 
pakilęs, dangus giedras, tad vėl galėjo sekti pėdsakais. 

Snieginguose miškuose sutviskusi naktis rodėsi rūstingai gra- 
ži. Gaudynės uždegė Vataneną ir jis nejautė nuoilsio. Prakaitas 
ant nugaros šalo, speigas stiprėjo, blakstienos kuokšteliais ledė- 
jo, todėl teko plikais pirštais jas tirpdyti. Zuikis vis pakrimsno- 
davo gluosnių stiebelių palei upelį. 

— Neatsilik, - sakė jam Vatanenas. - Ne laikas ėsti. 

Meška buvo dukart prigulusi — tikriausiai irgi išvargusi. Ta- 
čiau giedroj nakty ji vis išgirsdavo artėjantį slidininką ir paspruk- 
davo. Dabar ji bėgo į pietryčius. Dieną meška, o iš paskos Vata- 
nenas kirto Tanhujos kelią ir jau artėjo prie didžiulių šiaurryčių 
miškų. Tąnakt buvo pereita daugel upių, vienoje properšoje meš- 
ka atsigėrė ledinio vandens. Vatanenas apėjo properšą - netyčia 
įšliuožęs į juodą vandenį būtų pražuvęs. 

Mėnulis nusileido, sutemo, reikėjo susikurti ugnį. Vatanenas 
užsnūdo prie laužo ir zuikis, šiek tiek paėdęs, užmigo. 

Patekėjus saulei Vatanenas judėjo toliau. Tarėsi esąs Savu- 
koskio pusėje, vakariniuose Marčio miškuose. Netrukus turėjo 
prieiti kelią - atrodė, meška bėga tiesiog Savukoskio bažnyčion. 
Netrukus Vatanenas išties prišliuožė kelią. 

Meška perėjo Savukoskio-Marčio kelią tų kaimų pusiauke- 
lėj. Valymo mašinų sustumtos sniego šūsnys mešką taip suerzi- 
no, kad ji nuplėšė rodyklę ir susuko lyg vytelę. Vatanenui tai 
buvo nelyginant Žinia: 

— Dar turiu jėgų. Nesiartink, žmogau. 

Tačiau Vatanenas šliuožė įpėdžiui. 

Popiet saulė suminkštino sniegą - lipo prie slidžių, šliuožti 
buvo alsiai sunku. Gaudynės darėsi beviltiškos, nors sniege ma- 
tėsi švieži pėdsakai. Turėjo sustoti, nes aplipęs sniegas pernelyg 
svarino slides. Tik vakare sniegas sukietėjo. Vatanenas šliuožė 
porą valandų, bet paskui stojo neperregima juoduma, ir mėnu- 
lis tąnakt nepakilo. Teko nakčiai liktis prie ugnies. Vatanenas 
spėjo atkakęs į Salos apskritį. Zuikis buvo mirtinai nusikama- 
vęs, tačiau nesiskundė - jis niekuomet nesiskųsdavo savo dalia. 
Vatanenas nukirto jam jauną drebulėlę, kirveliu pagremžė žie- 
vės. Zuikis paėdė ir ištiesęs kojas užmigo laužo šviesoj. Nieka- 
dos neatrodė taip nusivaręs. 

— Turbūt ir mešką tos gaudynės alina. 

Prašvitus tiek, kad matėsi pėdsakai, Vatanenas vėl leidosi į 
kelią. Kuprinė buvo lengva, maistas baigėsi. Reikėjo paskubėti. 
Mešką jis privalėjo nudėti nepasiekęs Salos apskrities ir Sovietų 
Sąjungos ribos. Pėdsakai veda šiauriniais Tenio upės slėnio miš- 
kais Naruskos kaimo link, - spėjo Vatanenas. Jau seniai buvo 
iššliuožęs už turimų žemėlapių ribų, todėl dabar turėjo prisi- 
minti, kaip kraštas atrodo Suomijos žemėlapyje. 

Nuobodi, siaubingai sunki diena. 

Vakare Vatanenas pasiekė pietinę Karhutunturio dalį. Nuo 
pėdsakų pasuko į kelią, vedantį į kaimą. Buvo taip pailsęs, kad 
pargriuvo slidžiam nuvalytam kely. Priešais tapeno kaimo moks- 
leiviai. Visi pasisveikino. Šiaurėje įprasta, kad vaikai sveikintų 
suaugusiuosius. Vatanenas jų paklausė, kur parduotuvė. 

"Tačiau parduotuvė buvo seniai uždaryta. Autoparduotuvė at- 
važiuodavo du kartus per savaitę. Vatanenas nusisegė slides ir 

užėjo į namus palei parduotuvę. Troboje šeimininkas atsisėdęs 
valgė, o šeimininkė prie viryklės lupo karštas bulves ir nešė po 
vieną vyrui. 

Išsekęs žmogus šiek tiek baisokas, bet podraug atrodo doras. 
Šiaurėje toks žmogus turi tam tikrų teisių, kurias vietiniai jusliai 
numano. Šeimininkas parodė į kėdę, pasiūlė sėstis. 

Vatanenas užkando. Buvo taip išsekęs, kad šaukštas delne virp- 
čiojo su kiekvienu širdies dūžiu. Užmiršo nusitraukti nuo galvos 
kepurę. Elnienos padažas buvo gardus ir sotus. Vatanenas viską 
sukirto. 

— Kada atvažiuos autoparduotuvė? - paklausė jis. 

— Tik rytoj. 

— Aš skubu, gal duotumėt maisto kelioms dienoms. 

— Iš kur trauki? 

— Iš Sompijo. Nuo Šniokštuojančiosios daubos. 

— Į Ahmą? 

— Panašiai. 

Trobon sugužėjo vaikai, ėmė triukšmauti. Šeimininkas jiems 
paliepė eiti į kiemą, o Vataneną nusivedė į miegamąjį. Nuklojo 
nuo dvigulės lovos aptiesalą ir liepė pamiegoti. Vatanenas gir- 
dėjo, kaip troboje jis žmonai pasakė: 

— Įdėk kuprinėn maisto keturioms dienoms ir liepk vaikams 
kieme netriukšmauti. Po kurio laiko aš jį pažadinsiu. 

Vatanenas pats pabudo po poros valandų. Susivokė užmigęs 
paklotoj lovoj: su visais drabužiais, nenusiavęs. Troboje vaikai 
glostė zuikį. Pamatę atsikėlusį Vataneną ėmė gyvai čiauškėti. 

Vatanenas padėjo ant stalo šimtinę, tačiau šeimininkas ją grą- 
žino. Abu išėjo į kiemą. Vataneno kūnas buvo apmiręs, peršė- 
jo pilvą. 

— Ar neturit boro rūgšties tirpalo? 

— Eik, Lėna, atnešk. 

Mergaitė atnešė į kiemą butelį boro rūgšties. Vatanenas apsi- 
nuogino pilvą ir šeimininkas pamatė įkandimo žymes. 

— Nasrai prakeiktosios buvo didžiuliai. 

Šeimininkas patepė užsidegusias įkandimo žymes, dar kelis 
sykius marle apsuko juosmenį. 

Vatanenas nulėkė tiesiai į mišką. Prieš pradingdamas sušuko 
šeimininkui nuo miško: 

— Čia Kotalos ar Naruskos kaimas? 

— Naruskos! 

Netrukus Vatanenas surado pėdsakus ir gaudynės tęsėsi. Bu- 
vo matyti, jog meška pavargusi ir įniršusi: graibstė kely pasitai- 
kančius medžius taip, kad žievė luposi, išvertė kelis sausuolius, 
šleivodama mėtė aplink medžių nuoplaišas. Vatanenui šmėkš- 
telėjo, kad meška gali dingti už sienos. 

— Tavęs, šeimininke, niekas neišgelbės. Bergždžiai ieškosi prie- 
globsčio didžiojoj valstybėj. 

Nakčia pakilo vėjas. Mėnulis vos matėsi pro debesis. Gaudy- 
nes teko nutraukti. O rytą vėjas buvo užnešęs senuosius pėdsa- 
kus, tad Vatanenas šliuožinėjo skersai išilgai, iki atrado šviežius. 

Kelinta diena jis kely? Nesvarbu. 

Vatanenas įkišo nusivariusį zuikį kuprinėn ir traukė toliau. 
Snigo vis tirščiau, kilo pūga. Sunkiai įžiūrėjai pėdsakus, nors bu- 
vo šviežutėliai. Vatanenas suprato: jeigu dabar pėdas pames, tai 
bergždžiai šitiek vaikytasi. Vėl peršėjo pilvą, tvarsčiai nusmuko 
papilvėn, bet nebuvo kada jų taisytis. 

Vatanenas užėjo bemiškę kalvą. Vėjas vertė suprakaitavusį 
žmogų, tačiau jis laikėsi pėdsakų, jis privalėjo! O akyse juoda- 
vo —- nejaugi nuo daugiadienio stebeilijimo sniegan Vatanenas 
ako? Tikriausiai. 

— Nepaspruksi gyva man iš nagų, velnie! 

Gaudynės panėšėjo į prastą spektaklį, nes Vatanenas per pū- 
gą nematė toliau kaip keli metrai. Lėkė sniegu užneštais pėdsa- 
kais lyg mašina, žygio pradžioje kaitinęs džiugulys išblėso. Visą. 
dieną siautė pūga. Vatanenas gerai nebežinojo, kur link eina, 
tačiau laikėsi pėdsakų lyg dėlė. Retkarčiais atsilaužęs sugurkda- 

vo sušalusių Naruskos lašinių, gribštelėjęs nuo pečių sniego, vil- 
gydamas burną. Staiga pėdsakai dingo nuvalytame kelyje. Meš- 
ka taip pavargo, kad leidosi dribnoti keliu. Paslydo ant apledė- 
jusios žemės — pustomame sniege matėsi didelės nagų žymės. 
Vatanenas krūptelėjo, nugara perbėgo šiurpulys. 

Prišliuožė kelio išsišakojimą su kelio rodyklėm. Nuostabu! Da- 
bar Vatanenas žinos, kur atsidūrė. 

Kelio išsišakojime jis sustojo, slėgiai parimo ant lazdų, paskui 
ėmė skaityti rodykles, bet nesuprato nė žodžio. 

Vatanenas atkliuvo Sovietų Sąjungos pusėn. Kelio rodyklės 
buvo rusiškos — parašytos kirilica. Iš nuostabos pavargėlio kaktą 
išmušė prakaitas. 

Apsisukus grįžti ar prisistatyti Sovietų Sąjungos valdžiai? 

Štai kur atsikasėm, velniai griebtų! 

Kelio išsišakojime Vatanenas ilgai mąstė. Vėl puolė meškos pėd- 
sakais, atkakliai šliuožė iki vakaro. Vakare probėgšmais matė prie- 
šą, tačiau tamsa apglėbė žvėrį. Vatanenas vėl nusikirto pušį, įkūrė 
ugnį ir permiegojo - pirmąkart Sovietų Sąjungos teritorijoje. Prie- 
šais dūlavo neaprėpiami Baltosios jūros pakrančių miškai. Taigi 
Vatanenas atsigavo ten, kur vyks paskutinė kova. 

Kitomis dienomis oras pragiedrėjo. Vatanenas šliuožė paskui 
mešką lyg padūkęs avinas. Kirto keletą didelių kelių - meška 
skuodė į rytus, atrodė, ji niekados nepasiduos. Murmansko link 
iš pietų skrido viršgarsinis lėktuvas - išties vertėjo sustojus pasi- 
žiūrėti. Baisingo greitumo lėktuvas blykčiojančiais sparnais iš- 
sekusiam slidininkui paliko neišdildomą įspūdį. Žmonės iš tikro 
turi įvairiausių transporto priemonių. 

Lenkdamasi kaimų meška skynėsi kelią per miškus. Vatane- 
nas nesutiko nė vieno Žmogaus, tačiau kelis kartus užėjo moto- 
rinių rogių vėžes. Ar gali būti, kad pasieniečiai nepastebėjo sie- 
nos pažeidėjo? Ko gera, nes per tokią pūgą nė Vatanenas nepa- 
matė sienos linijos. Akivaizdu, jog kalbos apie geležinę uždangą 
nepamatuotos - nė spygliuota viela į slides neįsmigo. 

Maistas baigėsi prieš dvi dienas, tačiau gaudynės tęsėsi. Vata- 
nenas prišliuožė nedidelį kaimelį, kur meška permiegojo akme- 
ninėse griuvenose. Senos druskos džiovyklos, - nusprendė Va- 
tanenas. Taigi prieita jūra. Baltoji jūra. 

Paskui pasirodė Murmansko geležinkelis. Vatanenas nubarš- 
kėjo slidėmis per daugybę porų bėgių. Geležinkelis elektrifikuo- 
tas, — lėkdamas suspėjo pastebėti Vatanenas. Pereitą naktį jis 
išsivirė lašinių odelių — buvo peralkęs, bet jam rūpėjo tik meška. 

O paskui prišliuožė jūros pakrantę. Meška puolė ant ledo. 
Tolumoje juodavo ledlaužis, kurio palikta properša plaukė keli 
nedideli prekiniai laivai. | 

Meška lėkė Kandalakšos ledu, o Vatanenas šliuožė pavymui. 
Už kelių kilometrų skaisčian šiaurės dangun kilo Kandalakšos 
gamyklų dūmai. 

Meška nudribsėjo ligi ledlaužio properšos. Vatanenas lėkė iš 
paskos. Ant tvaskančio Baltosios jūros ledo turėjo vykti žūtbūti- 
nis klaikių gaudynių etapas. 

Juodoji atsistojo ant dviejų kojų properšos pakrašty ir sumau- 
rojo. Saulėje sutvisko puiki balta apykaklė. Niršiai išbaubdama 
piktybę meška atsigręžė į Vataneną. Nusisegęs slides Vatanenas 
atsigulė ant ledo, nykščiu atitirpino apšalusį dioptrą, atlaužė sau- 
giklį ir šovė juočkei tiesiai į krūtinę. 

Didžiulė meška dribo ant ledo - antros kulkos neprireikė. Nu- 
šliaužęs prie meškos Vatanenas paleido iš gerklės kraują - juo- 
dą, sukrešėjusį. Sriūbtelėjo porą rieškučių. Paskui atsisėdo ant 
didžiulio meškos kūno, prisidegė cigaretę - paskutinę. Ir apsi- 
verkė - nesuvokė kodėl, bet ašaros plūdo. Jis glostė meškos kai- 
lį, glostė zuikį, kuris glūdėjo kuprinėj užsimerkęs. 

Ant ledo nutūpė du didžiuliai sraigtasparniai, iš jų ėmė šoki- 
nėti kariai. Prie Vataneno priėjo apie dešimt vyrų ir vienas jų 
Karelijos tarme paklausė: 

— Na, drauge, tai pagavai ją? Tarybinės armijos vardu sveiki- 
nu. Turiu suimti tave kaip šnipą, bet, žmogau, nesibaimink, tai 
tik formalumas. Išgerk. 

Šalta kaip ledas degtinė numaldė širdperšą. Vatanenas prisis- 


tatė ir tarė: 
— Atsiprašau, kad pažeidžiau sieną, bet kitaip nebūčiau tos 
meškos nudėjęs. 
— Atleidžiam! Taip toli nušliuožei! Dabar lipk į lėktuvą, o vy- 
rai nudirs mešką. Pasiimsi tą zuikį? 


Visi sulipo į lėktuvą, tas pakilo nuo ledo, kelias minutes pa- 


skrido ir nusileido oro uoste. 
— Nu vot, iš pradžių į sauną, o tada miegot. Rytoj į apklausą 


23. Pas valdžios organus 


Vataneną su zuikiu Sovietų Sąjungoje laikė du mėnesius. Per tą 
laiką Vataneną daugybę kartų tardė, taipgi klausinėjo apie Suo- 
miją. Paaiškėjo, jog Sovietų Sąjungos pasieniečiai pastebėjo, kaip 
Vatanenas perėjo sieną, ir nuo ten diena iš dienos sekė jį ligi 
jūros pakrantės. 

Vatanenas buvo paminėtas per Karelijos radiją. 

Laikraštis „Sovietinė Karelija“ paėmė iš Vataneno interviu, 
nufotografavo jį su meškos kailiu ant peties ir zuikiu glėby. Visi 
valdžios pareigūnai su Vatanenu elgėsi maloniai, neuždarė į ka- 
lėjimą, o leido laisvai vaikštinėti po Petrozavodską, pasižadėjus 
neiššliuožti į Suomiją, kol jo reikalo neištirs. 

Į Suomiją buvo išsiųstas dviejų šimtų puslapių apklausos pro- 
tokolas, kuriame išsamiai papasakotas Vataneno gyvenimas tiek 
Suomijoje, tiek Sovietų Sąjungoje. Sovietų Sąjungos pareigūnai 
paprašė Suomijos vidaus reikalų ministerijos patikrinti Vatane- 
no pasakojimų tikrumą. Po mėnesio į Petrozavodską atėjo Suo- 
mijos pareigūnų laiškas, kuriame buvo patvirtintas Vataneno pa- 
sakojimo tikrumas. Laiške buvo rašoma, jog Suomijoje Vatane- 
nas padaręs daugybę nusikaltimų. 

Vatanenas sulaužęs santuokinę ištikimybę. Suklaidinęs val- 
džios pareigūnus, kai vasarą, bėgdamas nuo šeimos, nepranešė 
apie gyvenamosios vietos keitimą. Taigi jis valkatavęs. Penkta, 
Vatanenas, neturėdamas leidimo, keletą dienų laikė laukinį žvė- 
relį. Nilsijoje 6) Vatanenas, neturėdamas reikiamo leidimo, slapta 

žeberklavęs ir žvejojęs su tokiu Hanikainenu; 7) miško gaisro 
metu jis nusikalto pažeidęs Alkoholio įstatymą - gėrė slapta pa- 
gamintą alkoholinį gėrimą; 8) to paties gaisro metu Vatanenas 
vieną parą nevykdęs užduoties, nes gėręs su tokiu Salosensariu; 
9) Kuhme Vatanenas paniekinęs mirusįjį; 10) Ouno upės pa- 
krantėje prie Meltauso kaimo Vatanenas prisidėjęs neteisėtai 
savinantis ir parduodant vokiečių karo grobį; 11) Posijuje Vata- 
nenas nusikaltęs kankindamas gyvūną; 12) Bjauriojoje griovoje 
jis smurtingai elgęsis su slidinėjimo instruktoriumi, pavarde Kar- 
tinenas; toliau: 13) Vatanenas laiku neperspėjęs apie pavojingą 
meškos guolį Sompijuje, Šniokštuojančiosios daubos vietovėje; 
14) dalyvavęs neteisėtoje meškos medžioklėje neturėdamas lei- 
dimo laikyti ginklą; 15) neturėdamas oficialaus kvietimo daly- 
vavęs Užsienio reikalų ministerijos suruoštuose pietuose; 16) 
pasinaudojęs melagingais duomenimis ir veltui gydęs turėtąjį zui- 
kį valstybiniame tyrimų institute Helsinkyje, toliau: 17) smur- 
tingai elgęsis su Koalicijos partijos Jaunųjų sąjungos sekretoriu- 
mi Helsinkio restorano tualete; 18) girtas važiavęs dviračiu į Ke- 
ravą; 19) būdamas vedęs Turenkyje ir Hanke susižadėjęs su to- 
kia Heikinen. Be to, Vatanenas dar kartą, 20) neturėdamas lei- 
dimo laikyti ginklą, neteisėtai medžiojęs mešką ir 21) tos me- 
džioklės metu pažeidęs Suomijos-Sovietų Sąjungos sieną, ne- 
turėdamas paso bei vizos. Ir dar nusikaltęs tuo, ką prisipažino 
22) Sovietų Sąjungos valdžios pareigūnams. 

Šiuos nusikaltimus padariusį Vataneną privalo teisti Suomi- 
jos valdžios organai, - buvo rašoma laiške. Pareikalauta perduoti 
Vataneną bei atiduoti jo nušautos meškos kailį Suomijai, taip 
pat grąžinti Suomijai Vataneno turimą zuikį. 

— Tu nusikaltėlis, - juokėsi Petrozavodsko tardytojas. - Man 
belieka tik atiduoti tave Leningrado valdžiai, kuri peržiūrės šitą 
bylą. 

Tuo laiku, kurio, Sovietų Sąjungos požiūriu, reikėjo bylai iš- 
tirti, Vatanenas gyveno Leningrado „Astorijos“ viešbutyje. So- 

vietų Sąjungos valdžios atstovai nieko nebereikalavo iš jo ir galų 
gale, birželio 13 dieną, Suomijos stotyje Vatanenas buvo įsodin- 
tas į traukinį. Lydintis majoras jį tvirtai apkabino, pabučiavo į 
abu skruostus ir pasakė: 

— Drauge, kai gausi laisvę, atvažiuok vėl į „Astoriją“, vot iš- 
gersim. 


24. Pabaigos žodis 


Šit kaip nutiko Vatanenui: Vainikaloje jį suėmė ir išgabeno su- 
imtųjų vagonu į Helsinkį, kur išsiuntė ir zuikį. Šis keliavo faneri- 
nėje dėžėje su apvaliomis skylutėmis šone, o ant dėžės dangčio 
buvo užrašyta: „Gyvūnas“. 

Kardomojo kalinimo metu Vatanenas permąstė savo padėtį, 
bet neapgailestavo, o priešingai — tarp mūrų taip sušiurkštėjo, 
kad net švelniaakis kalėjimo pastorius purtydavo galvą rydamas 
gerklėje įstrigusį gumulą. 

Valdžios institucijoms iškilo zuikio problema: tai buvo negin- 
čytina Vataneno nuosavybė, kurios nevalia pjauti ir valgyti. Per 
savo advokatę Vatanenas reikalavo, kad zuikį teistų kaip prisi- 
dėjusį prie visų nusikaltimų, kuriais buvo kaltinamas Vatane- 
nas. Keldamas šį reikalavimą Vatanenas siekė galimybės kalėji- 
mo sunkumus kęsti kartu su mylimu padarėliu. 

Kalėjimo administracijos viršininkas išstudijavo įstatymą ir pri- 
ėjo prie tokios išvados: jeigu Vatanenas būtų moteris, o zuikis — 
Vataneno kūdikis, tai būtų galima juodu kalinti kartu, kol jis 
išmoks apsieiti be motinos, tačiau su gyvūnais Suomijoje šitaip 
elgtis nevalia. Iš tikro zuikis netgi nėra Vataneno augintinis. Bet 
kalėjimo administracijos viršininkas vis dėlto pareiškė, kad kali- 
niams laikyti augintinius arba jiems prilygstamus gyvūnus, tu- 
rint tikslą bendrauti, taip pat draudžiama. Be to, gyvūnų apsau- 
gos įstatymas draudžia zuikį įkurdinti kameroje, nes nustatyta, 
jog laukiniams gyvūnams, - Vataneno zuikį ir toliau juridiškai 

galima šitokiu laikyti, — tai labai nesveika vieta. Todėl kalėjimo 
administracijos vadovybė uždraudė įkurdinti zuikį kameroje, nes 
jis gali padvėsti. „Juk suprantat, kad jūsų kamera pernelyg rūsti 
vieta nekaltam padarėliui“, - paaiškino Vatanenui kalėjimo pa- 
storius, perduodamas žinią apie pareigūnų sprendimą. 

Šitas reikalas buvo išspręstas tik tuomet, kai Vatanenas para- 
šė laišką valstybės prezidentui. Už kalėjimo mūrų laišką nusiun- 
tė slapta, - priklijavęs puodelio dugne ir perdavęs indą galvani- 
zacijos skyriui, kur vienas darbuotojas laišką nurijo, o vakare 
namuose atrijo. Jis dokumentą išdžiovino, išlygino, įdėjo į šva- 
rutėlį voką ir vidurnakčio mėnesienoje įmetė į prezidentūros pa- 
što dėžutę. O kitą rytą, lygiai 6 valandą, laiškas buvo nuneštas 
prezidento kanceliarijon. 

Praėjo tik valanda ir dešimt minučių nuo laiško atplėšimo iki 
tos akimirkos, kai zuikį su krepšiu įnešė į Vataneno kamerą. Pa- 
klaustas, kaip šitą reikalą sutvarkė, Vatanenas man atsakė ne- 
norįs daugiau apie tai kalbėti — juk tai nuo pat pradžių buvę 
konfidencialu. 

Man, šios knygos autoriui, kliuvo nepaprasta laimė lankyti Va- 
taneną kardomojo kalinimo metu. Ilgai kalbėdavomės, aš kuo 
smulkiausiai užsirašinėjau ir naudodamasis tais užrašais para- 
šiau šią knygą. 

Mano atmintin įsirėžė giliaminčio ir malonaus būdo žmogaus 
paveikslas. Visuomet prisiminsiu Vataneno žodžius baigiantis 
paskutiniajam pokalbiui: „Toks tat gyvenimas“. 

Manau, jog istoriškai Vataneno poelgis parodė jį esant revo- 
liucingą asmenybę, tikrą perversmininką, ir čia jo didybė. Niū- 
rioje kameroje Vatanenas švelniai tarsi motina glostydavo zuikį, 
o aš suvokiau, kokios jėgos turi žmogiškoji priklausomybė. Pri- 
simenu valandėles, kai Vatanenas drėgnomis akimis žvelgdavo į 
akmeninę kalėjimo sieną, ir mane, rodos, persmelkdavo jaus- 
mas, jog niekas nesutrukdys šion nelaimingon vieton atgintam 
žmogui dar sykį parodyti esybės jėgingumą. 

Ruošiant šią knygą spaudai į mano darbo kambarį tiesiai iš 
kalėjimo atnešė raito kurjerio atlakintą skubią telegramą: Vata- 
nenas su zuikiu pabėgo! 

Nuskubėjęs kalėjiman sužinojau, kaip tai nutiko. Tai vienas 
keisčiausių įvykių mūsų kriminalistikos istorijoje: Vatanenas 
taip smarkiai ilgėjosi laisvės, kad vieną slogią dieną žengė su 
zuikiu glėby kiaurai sienos į vidinį kalėjimo kiemą, kiemu pa- 
siekė išorinį mūrą ir išėjo skradžiai. Daugiau niekas jo su Zui- 
kiu neregėjo. Bėgimo valandėlę kalėjimo sargybiniai prie kul- 
kosvaidžių ir harpūnų tarytum apmirė, nieku gyvu nepajėgda- 
mi sukliudyti bėgimo. Ir Vataneno advokatės, teisės magistrės 
L. Heikinen, kitądien niekas neregėjo, ir niekas nenutuokia, 
kur ji galėtų būti. 

Šis paskutinis žinomas poelgis rodo, jog su Vatanenu menki 
juokai. 


Suomusjarvis, 1975 05 14 
Arto Paasilinna 

Leidyklos „Iyto alba“ serija 
„Garsiausios XX a. pabaigos knygos“ 


Peter Hgeg „Panelės Smilos sniego jausmas“ 
Jostein Gaarder „Sofijos pasaulis“ 

Kerstin Ekman „Įvykiai prie vandenų“ 
Umberto Eco „Fuko švytuoklė“ 

Žurnalistas Vatanenas, kelyje paliktas nekantraus kolegos fotografo, at- 
siduria miške. Vienas su mažučiu sužeistu zuikiu. Išsiveržęs iš miesto rutinos 

„Vatanenas taip smarkiai ilgėjosi laisvės, kad 
vieną Slogią dieną žengė su zuikiu glėby kiaurai 
sienos į vidinį kalėjimo kiemą, 

kiemu pasiekė išorinį mūrą ir išėjo skradžiai. 
Daugiau niekas jo Su zuikiu neregėjo.“ 

Siuo metu rašytojas kuria trilogiją 


Iš suomių rašytojų tik-klasikas Mika Waltari 
pasaulyje žinomesnis už Arto Paasilinną, 
šiuolaikinį autorių, kasmet išleidžiantį 

po naują romaną, kuris visada pakyla 

į bestselerių sąrašo pradžią. 

Sio rašytojo makabriškas humoras 

ir realizmas nepaprastai traukia skaitytojus, 
bet autorius renkasi nuošalę ir 25-erius 
metus nesirodo televizijoje, atsisako 
gausių kvietimų keliauti po pasaulį, 

kur jo knygos (išleistos 17 kalbų) 

labai mėgstamos. Italijoje ir Prancūzijoje 
jos pelnė prestižines premijas, 

„cuikio metų“ Italijoje išėjo 11 leidimų. 
„Esu „labai suomis“ ir tuo didžiuojuosi, — 
sako A. Paasilinna. — Visa savo kūryba 
siekiu parodyti, kas yra suomiai. 

Kai kas juose man nepatinka: žmonės 
virsta alkoholikais ir praranda žmogiškąją 
vertę. Bet kalbu kvailiodamas — 

kas gi skaitys rimtai parašytą knygą 

apie savižudį ar mirtį. Gal todėl mano 
pagrindiniai veikėjai — gyvūnai: kalbantys 
arkliai ar raiši zuikiai. Skaitytojai mieliau 
tapatinasi su gyvūnais nei su žmonėmis, 
nes pirmieji geriau išauklėti. Tačiau žmonės 
nelinkę matyti gyvūnų žmogiškumo ir... 
valgo juos — taip nesielgiama su draugais.“ 2 
A. Paasilinna labiausiai mėgsta statyti pirtį 

ir dirbti traktorium savo 6 ha sklype 
Laplandijoje. Pasak žmonos, jis prilygsta 
trylikai vaikų. Paskutinius 15 metų Ž 
žiemenis dirba Portugalijoje, kur parašė | 
dešimt knygų. „Knygos išėjimą visada 
lydi depresija, kartais miegu savaitėmis.“ 


„Pasaulio pabaiga“. | 22 

